കോട്ടയം മാര്‍ക്കറ്റിലെ പലചരക്ക് കടകള് മൂന്നു മണിക്കൂര് തുറന്നു\nകോട്ടയം: ചുമട്ടുതൊഴിലാളിക്ക് കോവിഡ്-19 സ്ഥിരീകരിച്ചതിനെത്തുടര്‍ന്ന് അടച്ച കോട്ടയം മാര്‍ക്കറ്റിലെ പലചരക്ക് മൊത്തവ്യാപാര ശാലകള് ഇന്നലെ മൂന്നു മണിക്കൂര് തുറന്നു പ്രവര്‍ത്തിച്ചു. ഭക്ഷ്യവസ്തുക്കള് നശിച്ചുപോകാന് സാധ്യതയുള്ളതുകൊണ്ടും ചെറുകിട വിപണിയില് ക്ഷാമമുണ്ടാകുന്നത് ഒഴിവാക്കുന്നതിനുമായാണ് ജില്ലാ കളക്ടര് അറുപതോളം കടകള് ഉച്ചയ്ക്ക് 12 മുതല് മൂന്നുവരെ പ്രവര്‍ത്തിക്കാന് അനുമതി നല്‍കിയത്.\nചെറുകിട വ്യാപാരികള്‍ക്ക് വാഹനങ്ങളുമായെത്തി സാധനങ്ങള് കൊണ്ടുപോകാന് സൗകര്യമൊരുക്കി. തഹസില്‍ദാര് പി.ജി. രാജേന്ദ്രബാബുവിന്‍റെ നേതൃത്വത്തില് മാര്‍ക്കറ്റിന്‍റെ മൂന്നു ഗേറ്റുകളും തുറന്നു. രോഗം സ്ഥിരീകരിച്ച തൊഴിലാളിക്കൊപ്പം നേരത്തെ ജോലി ചെയ്തിരുന്നവരെ പൂര്‍ണമായും ഒഴിവാക്കി പുറത്തുനിന്നുള്ള തൊഴിലാളികളെ ഉപയോഗിച്ചായിരുന്നു ചരക്കുനീക്കം.\nചെറുകിട വ്യാപാരികളെത്തി വാങ്ങിക്കൊണ്ടു പോയെങ്കിലും ഭൂരിഭാഗം കടകളിലും പലചരക്കു സാധനങ്ങള് ഇനിയും സ്റ്റോക്കുണ്ട്. ഇത് നീക്കം ചെയ്യുന്നതിന് അനുമതി നല്‍കുന്നത് പരിഗണിക്കുമെന്ന് ജില്ലാ കളക്ടര് പറഞ്ഞു. മാര്‍ക്കറ്റിലെ മൊത്തവ്യാപാര സ്ഥാപനങ്ങളിലെ പഴങ്ങളും പച്ചക്കറികളും കളക്ടറുടെ അനുമതിയോടെ നേരത്തെ നീക്കം ചെയ്തിരുന്നു.\nഡെപ്യൂട്ടി തഹസില്‍ദാര്‍മാരായ ജോര്‍ജ്ജ് കുര്യന്, കെ.എന്. ശശിധരന്, സി.എന്. വിനോദ്, കോട്ടയം വെസ്റ്റ് പോലീസ് സ്റ്റേഷനിലെ എസ്.എച്ച്.ഒ എം.ജെ. അരുണ് എന്നിവരും നടപടികള്‍ക്ക് മേല്‍നോട്ടം വഹിച്ചു.


പിണറായിയെ മാറ്റണം; പ്രതിപക്ഷ നേതാവായി തുടരാന് താല്‍പര്യമില്ല: വി.എസ്സിന്റെ കത്ത്\nചെല്‍സി ചാമ്പ്യന്‍സ് ലീഗ് ചാമ്പ്യന്‍മാര്\nSunday 20th May 2012 1:00pm\nSunday 20th May 2012 11:58am\nതിരുവനന്തപുരം: പിണറായി വിജയനെ സംസ്ഥാന സെക്രട്ടറി സ്ഥാനത്ത് നിന്ന് മാറ്റണമെന്ന് ആവശ്യപ്പെട്ട് വി.എസ്.അച്യുതാനന്ദന് പാര്‍ട്ടി കേന്ദ്ര നേതൃത്വത്തിന് കത്തയച്ചു. കൊലപാതക രാഷ്ടീയം ഉള്‍പ്പെടയുള്ള കാര്യങ്ങളില് തിരുത്തലുകള് ഉണ്ടാവുന്നില്ലെങ്കില് പ്രതിപക്ഷ നേതാവായി തുടരാന് തനിക്ക് താല്‍പര്യമില്ലെന്നും വി.എസ് കത്തില് വിശദീകരിച്ചു. സി.പി.ഐ.എം. ജനറല് സെക്രട്ടറി പ്രകാശ് കാരാട്ടിനും സീതാറാം യെച്ചൂരിക്കുമാണ് വി.എസ്.കത്തയച്ചത്. കഴിഞ്ഞ ആഴ്ചയില് തയ്യാറാക്കിയ കത്ത് കേന്ദ്ര കമ്മറ്റി അംഗം ചന്ദ്രന്‍പിള്ള വഴിയാണ് കേന്ദ്ര നേതൃത്വത്തിന് കൈമാറിയെന്നതാണ് അറിയുന്നത്.\nകേന്ദ്രസംസ്ഥാന കമ്മിറ്റികളുടെ അടിയന്തര യോഗം വിളിച്ച് ചേര്‍ക്കണമെന്നും നിലവിലെ സംസ്ഥാന നേതൃത്തെ മാറ്റണമെന്നും വി.എസ് കത്തില് ആവശ്യപ്പെട്ടിട്ടുണ്ട്. വലതുപക്ഷത്തേക്ക് അതിവേഗം പാര്‍ട്ടി നീങ്ങുന്നുണ്ട്. അതിന് പാര്‍ട്ടിയില് നേതൃത്വം നല്‍കുന്നത് പിണറായി വിജയനാണ്. പാര്‍ട്ടി വലതുപക്ഷത്തേക്ക് നീങ്ങുന്നത് കാരണമാണ് വലിയ വിഭാഗം അണികള് പാര്‍ട്ടിയില് നിന്ന് അകലുന്നത്. ഈ നിലയില് രാഷ്ട്രീയപ്രവര്‍ത്തനം നടത്തിയിട്ട് കാര്യമില്ലെന്നും അതിനാല് പ്രതിപക്ഷ നേതാവായി തുടരാന് തനിക്ക് താല്‍പര്യമില്ലെന്നുമാണ് കത്തിന്റെ ഉള്ളടക്കം.\nഒഞ്ചിയം സംഭവത്തിനുശേഷം സംസ്ഥാന നേതൃത്വത്തില് പാര്‍ട്ടി പ്രവര്‍ത്തകര്‍ക്ക് വിശ്വാസം നഷ്ടപ്പെട്ടിരിക്കുന്നു. ചന്ദ്രശേഖരനെ കുറിച്ച് കുലംകുത്തിയെന്ന വാക്ക് ആവര്‍ത്തിച്ച് ഉപയോഗിക്കുകയാണ്. ഭൂരിപക്ഷാഭിപ്രായത്തിന്റെ പേരില് നേതൃത്വം ജനവിരുദ്ധനയങ്ങള് പാര്‍ട്ടിയില് അടിച്ചേല്‍പ്പിക്കുകയാണ്. പാര്‍ട്ടിക്കുള്ളില് തീരുമാനിക്കുന്നതൊന്ന് നടപ്പാക്കുന്നത് മറ്റൊന്ന്. പാര്‍ട്ടിയില് വലതുപക്ഷ ചായ്‌വ് പ്രകടമായ ഈ സാഹചര്യത്തില് സംസ്ഥാന നേതൃമാറ്റം ചര്‍ച്ച ചെയ്യപ്പെടണം എന്നും അദ്ദേഹം ആവശ്യപ്പെട്ടിട്ടുണ്ട്.\nസംസ്ഥാന കമ്മിറ്റിയും സംസ്ഥാന സെക്രട്ടറിയേറ്റും പുനഃസംഘടിപ്പിക്കണമെന്നും പാര്‍ട്ടി വിട്ടുപോയവരെ തിരികെ കൊണ്ടുവരണണെന്നും കൊലപാതക രാഷ്ട്രീയത്തെ അംഗീകരിച്ചാല് പാര്‍ട്ടി തകരുമെന്നും അദ്ദേഹം കത്തില് വിശദീകരിച്ചു.\nടി.പി.ചന്ദ്രരശേഖരന് വധവുമായി ബന്ധപ്പെട്ടുകൊണ്ട് പിണറായി വിജയന്റെ കുലംകുത്തി പ്രയോഗം വന്നപ്പോള് മുതല് വി.എസ് പരസ്യമായിത്തന്നെ പാര്‍ട്ടിയുടെ സമീപനങ്ങളോട് എതിര്‍പ്പ് പ്രകടിപ്പിച്ചിച്ചിരുന്നു. 2008ല് ചന്ദ്രശേഖരന് ഉള്‍പ്പടെയുള്ളവര് പാര്‍ട്ടിയില് നിന്ന് പുറത്തു പോയതിനെ 1964ലെ പാര്‍ട്ടി പിളര്‍പ്പിനോടും സംസ്ഥാന സെക്രട്ടറി പിണറായി വിജയനെ ഡാങ്കെയോടുമായിരുന്നു വി.എസ് സാമ്യപ്പെടുത്തിയത്.\nഎന്നാല് കത്തയച്ച വിവരം ഇതുവരെ ശ്രദ്ധയില്‍പ്പെട്ടില്ലെന്ന് പി.ബി അംഗങ്ങളായ എസ്.രാമചന്ദ്രന് പിള്ളയും കോടിയേരി ബാലകൃഷ്ണനും പ്രതികരിച്ചു. പാര്‍ട്ടി ഘടകങ്ങളില് മാത്രം പറയേണ്ട ഇത്തരം കാര്യങ്ങള് മാധ്യമങ്ങളില് പറയുന്നത് കടുത്ത അച്ചടക്ക ലംഘനമാണെന്ന് സി.പി.ഐ.എം സംസ്ഥാന കമ്മിറ്റി അംഗം എം.എം ലോറന്‍സും പ്രതികരിച്ചിട്ടുണ്ട്.


കേട്ടാൽ അറക്കുന്ന തെറി പറഞ്ഞവന് മറുപടിയുമായി സുരഭി ലക്ഷ്മി; കയ്യടിച്ചു സോഷ്യൽ മീഡിയ..!! - Online Malayali\nHome > Gossips > കേട്ടാൽ അറക്കുന്ന തെറി പറഞ്ഞവന് മറുപടിയുമായി സുരഭി ലക്ഷ്മി; കയ്യടിച്ചു സോഷ്യൽ മീഡിയ..!!\nSusan Immanuel, 1 month ago 1 min read 80\nകൃത്യമായ മറുപടി കൃത്യസമയത്ത് നൽകുന്ന രീതിയിലേക്ക് കാര്യങ്ങൾ മാറിക്കഴിഞ്ഞു. നടി സുരഭി ലക്ഷ്മിയാണ് ഇപ്പോൾ തനിക്ക് എതിരെ മോശം പറഞ്ഞ യുവാവിന്റെ ഫോട്ടോ അടക്കം ഷെയർ ചെയ്തു എത്തിയിരിക്കുകയാണ് താരം.\nസുരഭി ലക്ഷ്മിയുടെ സുഹൃത്ത് നിർമ്മിച്ച3ഡി മാസ്ക്കിന്റെ നിർമാണ വീഡിയോ പങ്കുവെച്ച താരത്തിന് ആണ് മോശം കമന്റ് കൊണ്ടുള്ള ആക്രമണം നേരിടേണ്ടി വന്നത്.\nhttps://www.facebook.com/RAYSTICHS/മാസ്കിൽ ഒരു ത്രീഡീ എഫക്ട്. എത്ര സംസാരിച്ചാലും താഴാത്ത മാസ്ക് 3DRRAYMASKമാസ്കുകൾ…\nഇരുണ്ട കോവിഡ് കാലമാണിത് … ഓരോ നാണയത്തുട്ടുകൾ പോലും കൂട്ടി വച്ച് എല്ലാവരും അതിജീവനത്തിനായുള്ള പോരാട്ടത്തിലാണ് . ഒറ്റയ്ക്കൊരു ചെറിയ ബിസിനസ് പടുത്തുയർത്തി വെള്ളപാച്ചിലിലെ കച്ചിത്തുരുമ്പ് പോലെ അതിൽ പിടിച്ച് കയറാനും ഒപ്പമുള്ളവരെ പിടിച്ച് കയറ്റാനും ചോര നീരാക്കി പണിയെടുക്കുന്ന എൻ്റെ ഒരു സുഹൃത്താണ് രേഷ്മാ ലക്ഷ്മി, 3DRRAYMASK എന്ന പേരിൽ അവൾ തുടങ്ങിയ സംരംഭത്തിന് ഒപ്പം നിൽക്കാൻ ഞാനിട്ട പോസ്റ്റിന് താഴെ വന്ന് വെറുതെ തെറി പറഞ്ഞ് പോകുന്നു ചിലർ.\nഈ കോവിഡ് കാലത്തെങ്കിലും കൂറ യാകാതിരിക്കാൻ..


Kodathayi Murder Case- Jolly | വഴിവിട്ട ബന്ധം മറയ്ക്കാൻ മക്കളെ അടക്കം നാല് പേരെ കൊലപ്പെടുത്തിയ പിണറായിയിലെ സൗമ്യ; കാമുകനൊപ്പം ആഡംബര ജീവിതത്തിനായി ഭാസ്‌ക്കര കാരണവരെ കൊലപ്പെടുത്തിയ ഷെറിൻ; അവിഹിത ബന്ധം തുടരാൻ ഭർതൃമാതാവിനെയും മകളെയും കാമുകനെ കൊണ്ട് കൊലപ്പെടുത്തിയ ടെക്കി അനുശാന്തി; പന്ത്രണ്ട് വർഷത്തിനിടെ കാത്തിരുന്ന കൃത്യമായ ഇടവേളകളിൽ ആറ് പേരെ കൊലപ്പെടുത്തിയ ജോളിയും: കൂടത്തായിയിലെ ജോളി കേരളം കണ്ട വനിതാ കുറ്റവാളികളെയെല്ലാം കടത്തിവെട്ടുന്നു - MarunadanMalayali.com\nOctober 05, 2019 | 11:45 AM IST | Permalink\nകോഴിക്കോട്: കോഴിക്കോട്ടെ കൂടത്തായിയിലെ ആറ് ദൂരുഹ കൊലപാതകങ്ങളുടെ ചുരുൾ അഴിയുമ്പോൾ കേരളം ഒന്നടങ്കം ഞെട്ടുകയാണ്. സ്വത്തു തട്ടാൻ വേണ്ടിയും അവിഹിത ബന്ധത്തിനുമായി ആറ് പേരെയാണ് ജോളിയെന്ന യുവതി കൊലപ്പെടുത്തിയത് എന്നാണ് പുറത്തുവരുന്ന വാർത്തകൾ. വെറുമൊരു മാനസിക വിഭ്രാന്തിക്ക് അപ്പുറത്തേക്ക് കൃത്യമായ പ്ലാനിംഗോടെ കാത്തിരുന്നു നടത്തിയ കൊലപാതകങ്ങളാണ് ഇതെല്ലാമെന്നാണ് വ്യക്തമാകുന്ന കാര്യം. ആറു പേരെ കൊലപ്പെടുത്തിയെന്ന് സംശയിക്കുന്ന ജോളിയെ പൊലീസ് കസ്റ്റഡിയിൽ എടുത്തതോടെ കേരളം കണ്ട ഏറ്റവും വലിയ വനിതാ കുറ്റവാളിയുടെ നിലയിലേക്കാണ് കൂടത്തായിക്കാരി ജോളി മാറുന്നത്. കാരണവർ വധക്കേസിലെ ഷെറിനും അവിഹിത ബന്ധം തുടരാൻ ഭർതൃമാതാവിനെയും മകളെയും കാമുകനെ കൊണ്ട് കൊലപ്പെടുത്തിയ ടെക്കി അനുശാന്തിക്കും ശേഷം കേരളം ശ്രദ്ധിക്കുന്ന മറ്റൊരു കുറ്റവാളിയായി ജോളി മാറുകയാണ്.\nറിട്ട. വിദ്യാഭ്യാസ വകുപ്പ് ഉദ്യോഗസ്ഥൻ കൂടത്തായി പൊന്നമറ്റം ടോം തോമസ്(66), ഭാര്യ റിട്ട അദ്ധ്യാപിക അന്നമ്മ തോമസ്(57), മകൻ റോയ് തോമസ്(40), ടോം തോമസിന്റെ സഹോദരൻ എം എം മാത്യു(68), ടോം തോമസിന്റെ സഹോദരന്റെ മകന്റെ മകളായ ആൽഫൈൻ(2), ഷാജു സ്‌കറിയയുടെ ഭാര്യ സിലി(44) എന്നിവരാണ് മരിച്ചത്. റോയി തോമസിന്റെ ഭാര്യ ജോളിയെ പൊലീസ് കസ്റ്റഡിയിലെടുത്തിട്ടുണ്ട്. കൊലപാതകത്തിന്റെ ദുരൂഹതയുടെ ചുരുളഴിക്കാൻ ക്രൈംബ്രാഞ്ച് ജോളിയെ വിശദമായി അന്വേഷണസംഘം ചോദ്യം ചെയ്യുകയാണ്.\nഇതിന് സമാനമായ കൊലപാതകം ഏഴു വർഷം മുമ്പാണ് പിണറായിയിൽ ഉണ്ടായത്. കൂടത്തായിയിൽ സംഭവിച്ചതു പോലെ ഒരു വീട്ടിൽ നാലു മാസത്തിനിടെ മൂന്നു മരണങ്ങൾ സംഭവിച്ചു. എല്ലാവരും മരിച്ചത് ഛർദിയെത്തുടർന്ന്. വീട്ടിൽ അവശേഷിച്ച യുവതിയും ഛർദിച്ച് ആശുപത്രിയിലായതോടെ നാട്ടുകാരുടെ പരാതിയിൽ അന്വേഷണം നടത്തിയ പൊലീസാണ് സംഭവത്തിലെ ഗൂഢാലോചന വെളിയിൽ കൊണ്ടുവന്നത്. കേസിൽ അറസ്റ്റിലായി ജയിലിലായ സൗമ്യ വിചാരണ നടക്കുന്നതിനിടെ, ജയിൽവളപ്പിലെ കശുമാവിൽ സാരിത്തുമ്പിൽ തൂങ്ങി ജീവനൊടുക്കുകയും ചെയ്തു.\nമരണത്തിൽ സംശയമുണ്ടെന്നു ബന്ധു പരാതി നൽകിയതിനെത്തുടർന്ന് സൗമ്യയുടെ മകൾ ഐശ്വര്യയുടെ (9) മൃതദേഹം പുറത്തെടുത്ത് പോസ്റ്റുമോർട്ടം നടത്തി. പരിയാരം മെഡിക്കൽ കോളജിലെ ഫൊറൻസിക് സർജൻ ഡോ. ഗോപാലകൃഷ്ണപിള്ളയുടെ നേതൃത്വത്തിലായിരുന്നു പോസ്റ്റ്മോർട്ടം. ഇതിനു ദിവസങ്ങൾക്ക് മുൻപ് സൗമ്യയുടെ അമ്മ കമലമ്മയുടേയും അച്ഛൻ കുഞ്ഞിക്കണ്ണന്റെയും പോസ്റ്റുമോർട്ടവും നടത്തിയിരുന്നു. ശരീരത്തിൽ അലുമിനീയം ഫോസ്ഫേറ്റിന്റെ സാന്നിധ്യം കണ്ടെത്തിയത് പൊലീസിൽ കൂടുതൽ സംശയം ഉണ്ടാക്കി.\nഎലിവിഷത്തിൽ ഉപയോഗിക്കുന്ന രാസവസ്തുവായ അലൂമിനിയം ഫോസ്ഫേറ്റ് ചെറിയ അളവിൽ ശരീരത്തിൽ പ്രവേശിച്ചാലും അപകടകരമാണ്. ഏപ്രിൽ 17ന് ഛർദിയെത്തുടർന്ന് സൗമ്യയെ തലശേരി സഹകരണ ആശുപത്രിയിൽ പ്രവേശിച്ചതോടെയാണ് കേസിൽ വഴിത്തിരിവുണ്ടാകുന്നത്. പരിശോധനയിൽ സൗമ്യയ്ക്ക് ശാരീരിക പ്രശ്നങ്ങളൊന്നുമില്ലെന്നു തെളിഞ്ഞു. സൗമ്യയുടെ ജീവിതത്തെക്കുറിച്ച് അന്വേഷിച്ച പൊലീസ്, ഭർത്താവുമായി അകന്നു കഴിയുന്ന സൗമ്യയ്ക്ക് പല പുരുഷന്മാരുമായും ബന്ധമുണ്ടെന്നു മനസിലാക്കി. സൗമ്യയുടെ മൊബൈലിൽനിന്നും ഇതിനുള്ള തെളിവുകൾ ലഭിച്ചു. ആശുപത്രിയിൽ നിന്നു തലശ്ശേരി റെസ്റ്റ്ഹൗസിലേക്ക് കൊണ്ടു പോയ സൗമ്യ ചോദ്യം ചെയ്യലിൽ ആദ്യം പിടിച്ചു നിന്നെങ്കിലും പൊലീസ് തെളിവുകൾ നിരത്തിയതോടെ കുറ്റസമ്മതം നടത്തി.\nമനസാസ്ത്രപരമായി പൊലീസ് നടത്തിയ ചോദ്യം ചെയ്യലിലാണ് സൗമ്യ കുറ്റസമ്മതം നടത്തിയത്. ജീവിതപശ്ചാത്തലം മനസിലാക്കി സൗമ്യയുമായി അടുപ്പം സ്ഥാപിച്ച് മനഃശാസ്ത്രപരമായി കാര്യങ്ങൾ പുറത്തുകൊണ്ടുവരുന്ന രീതിയാണ് കേസിൽ പൊലീസ് സ്വീകരിച്ചത്. 'ഭർത്താവ് വല്ലാതെ ഉപദ്രവിക്കുമായിരുന്നല്ലേ' എന്ന ഡിവൈഎസ്‌പി പി പി സദാനന്ദന്റെ ചോദ്യമാണ് കുറ്റസമ്മതത്തിലേക്ക് സൗമ്യയെ നയിച്ചത്. പ്രേമിച്ച് കല്യാണം കഴിച്ച ഭർത്താവിന്റെ ക്രൂരതകൾ വിവരിച്ച സൗമ്യ, കൊലയിലേക്ക് നയിച്ച കാരങ്ങളും വിശദീകരിച്ചു. 'ഭർത്താവ് ഒരുപാട് ഉപദ്രവിക്കുമായിരുന്നു. സ്നേഹിച്ചാണു വിവാഹം കഴിച്ചത്. വിവാഹം കഴിഞ്ഞ നാൾമുതൽ സംശയമായിരുന്നു. ഇളയ മകൾ തന്റേതല്ലെന്ന് ഒരിക്കൽ അയാൾ പറഞ്ഞു. വിഷം കുടിച്ചു മരിക്കാൻ തീരുമാനിച്ചതാണ്. അയാൾ കുടിച്ചില്ല. താൻ കുടിച്ചു. ആശുപത്രിയിലായി.'\n'ഭർത്താവില്ലാതായതോടെ വരുമാനം നിലച്ചു. അച്ഛന് ജോലിക്ക് പോകാൻ ശാരീരിക പ്രശ്നങ്ങളുണ്ടായിരുന്നു. അമ്മ ജോലിക്കുപോയെങ്കിലും വീട്ടിലെ സ്ഥിതി മാറിയില്ല. പിന്നീട് താൻ ജോലിക്ക് പോയി തുടങ്ങി. ജോലിസ്ഥലത്തെ ഒരു സ്ത്രീയാണ് ചില പുരുഷന്മാരെ പരിചയപ്പെടുത്തിയത്. വരുമാനം കിട്ടിയതോടെ കൂടുതൽ പുരുഷ സുഹൃത്തുക്കളുണ്ടായി. ഒരിക്കൽ തന്റെ വീട്ടിലെത്തിയ പുരുഷ സുഹൃത്തിനെ മകൾ കണ്ടു. അവൾ തന്റെ അമ്മയോട് കാര്യങ്ങൾ പറഞ്ഞതോടെ അവളോടും അമ്മയോടും ദേഷ്യമായി.' സൗമ്യ പറഞ്ഞു.\n'മകളെ ഒഴിവാക്കിയാൽ പ്രശ്നം തീരുമെന്ന് കരുതി അല്ലേ?' എന്ന ചോദ്യത്തിന് 'അതേ'യെന്ന് സൗമ്യ മറുപടി നൽകി. ഇളയ മകളെയും കൊല്ലുകയായിരുന്നോയെന്ന ചോദ്യത്തിന് ഇല്ലെന്ന് പൊട്ടിക്കരഞ്ഞുകൊണ്ട് മറുപടി നൽകി. അച്ഛനേയും അമ്മയേയും മകളേയും എങ്ങനെ വിഷം കൊടുത്തു കൊന്നു എന്ന് വിവരിച്ചു. കുടുംബത്തെ ഇല്ലാതാക്കിയാൽ കാമുകനോടൊപ്പം താമസിക്കാമെന്നായിരുന്നു സൗമ്യ ചിന്തിച്ചത്. ഇളയ കുട്ടിയെ കൊന്നത് സൗമ്യ അല്ലെന്നും അസുഖബാധിതയായാണു കുട്ടി മരിച്ചതെന്നും പൊലീസ് കണ്ടെത്തി. രണ്ടു കേസുകളിൽ കുറ്റപത്രം സമർപിക്കാനിരിക്കേ 2018 ഓഗസ്റ്റ് 24നാണ് കണ്ണൂർ വനിതാ ജയിൽ വളപ്പിലെ കശുമാവിൽ സാരി ഉപയോഗിച്ച് സൗമ്യ തൂങ്ങി മരിക്കുന്നത്.\nകാമുകനൊപ്പം ജീവിക്കാൻ വേണ്ടി നാലു വയസുകാരിയായ മകളെയും അമ്മായിഅമ്മയെയും കാമുകനെ ഉപയോഗിച്ചു മർദ്ദിച്ചു കൊലപ്പെടുത്തിയ ടെക്‌നോപാർക്ക് ജീവനക്കാരിക്ക് ഇരട്ട ജീവപര്യന്തമാണ് ശിക്ഷ ലഭിച്ചത്. അനുശാന്തിക്കും നിനോമാത്യുവിനും ഒരുമിച്ച് ജീവിക്കുന്നതിന് അനുശാന്തിയുടെ ഭർത്താവായ ലിജിഷിനെയും, മകൾ സ്വസ്തികയെയും വകവരുത്താൻ പദ്ധതിയിടുകയായിരുന്നു. കൊലപാതകം ആസൂത്രണം ചെയ്യുന്നതിന്റെ ഭാഗമായി വീട്ടിലെ എല്ലാ മുറികളുടെയും അടുക്കളയുടെയും അടുക്കളയിലേക്ക് പ്രവേശിക്കുന്ന വാതിലുകളുടെയും ദൃശ്യങ്ങൾ അനുശാന്തി മൊബൈൽ ഫോണിൽ പകർത്തി നിനോമാത്യുവിന് വാട്സ് ആപ് വഴി കൈമാറി.\nടെക്നോപാർക്കിലെ ഒരേ കമ്പനിയിൽ ജോലി ചെയ്യുന്നവരാണ് നിനോ മാത്യുവും അനുശാന്തിയും. ബി.ടെക് ബിരുദധാരിയായ നിനോ മാത്യു സിംസൺ കമ്പനയുടെ പ്രോജക്ട് മാനേജരായിരുന്നു. എം.ടെക് കാരിയായ അനുശാന്തി കന്പിനിയിലെ ടീം ലീഡറും. ഇരുവരും എട്ടുവർഷമായി ഇതേ കമ്പനിയിലാണ്. എന്നാൽ എട്ടുമാസത്തിനിടയ്ക്കാണ് അനുവും നിനോയും തമ്മിൽ പ്രണയത്തിലാകുന്നത്. ഇതോടെ ഇരുവരും തമ്മിലുള്ള വഴിവിട്ട ബന്ധത്തിനും തുടക്കമായിയിരുന്നു. ഒടുവിൽ ഒരുമിച്ച് താമസിക്കാൻ തീരുമാച്ചതോടെയാണ് കൊലപാതകത്തിലേക്ക് കാര്യങ്ങളിലെത്തിയത്.\nകാമുകനെ വെട്ടിനുറുക്കി സ്യൂട്ട് കെയ്സിലാക്കിയ ഡോക്ടർ ഓമന\nസംഭവം നടക്കുമ്പോൾ റാണിയുടെ ഭർത്താവായ വിനോദ് കഞ്ചാവുകേസിൽ ജയിലിലായിരുന്നു. റാണിക്ക് രഞ്ജിത്തുമായി വർഷങ്ങളായി അവിഹിത ബന്ധമുണ്ടായിരുന്നു. അവിഹിത ബന്ധങ്ങൾക്ക് മകൾ തടസ്സമാകുമെന്ന് കരുതിയാണ് കൊല നടത്തിയത്. സഹോദരൻ എന്ന മട്ടിലാണ് ബേസിൽ അമ്പാടിമലയിലെ വീട്ടിൽ റാണിക്കൊപ്പം കഴിഞ്ഞിരുന്നത്. സ്‌കൂൾവിട്ട് വീട്ടിലേക്ക് കുട്ടി വരുമ്പോൾ റാണിയും ബേസിലും സ്ഥലത്തില്ലായിരുന്നു. രഞ്ജിത്ത് കുട്ടിയെ ഉപദ്രവിക്കാൻ ശ്രമിച്ചു. ഉച്ചത്തിൽ കരഞ്ഞപ്പോൾ മുഖം പൊത്തിപ്പിടിച്ചു. ചെറുത്ത കുട്ടിയെ ഇയാൾ കഴുത്തിൽ കൈമുറുക്കി എറിഞ്ഞു. തലയുടെ പിൻവശം ഇടിച്ച് വീണു. തുടർന്ന് ടെറസിന്റെ മുകളിൽ ഒളിപ്പിച്ചു. അപ്പോഴേക്കും ബേസിലും റാണിയും എത്തി. ആദ്യം തിരച്ചിൽ നടത്തിയെങ്കിലും പിന്നീട് യഥാർഥവിവരം രഞ്ജിത്ത് അറിയിച്ചു. എവിടെ മറവുചെയ്യണമെന്ന് റാണി തന്നെയാണ് നിർദേശിച്ചത്. ബിഗ്ഷോപ്പറിൽ പൊതിഞ്ഞാണ് മൃതദേഹം കൊണ്ടുപോയത്.


ശബരിമലയിലെ സമരം പമ്പയിൽ അവസാനിപ്പിച്ച് യുഡിഎഫ്; നാളെ ഗവർണ്ണറെ കാണും – Prathipaksham\nശബരിമലയിലെ സമരം പമ്പയിൽ അവസാനിപ്പിച്ച് യുഡിഎഫ്; നാളെ ഗവർണ്ണറെ കാണും\nNovember 20, 2018. 2:35 pm November 20, 2018. 3:29 pm\nപ്രതിപക്ഷനേതാവ് രമേശ് ചെന്നിത്തലയുടെ നേതൃത്വത്തിലുള്ള യുഡിഎഫ് സംഘം സന്നിധാനത്തേക്ക് പോകാതെ പമ്പയിൽ സമരം അവസാനിപ്പിച്ചു. ശബരിമല വിഷയത്തിൽ യുഡിഎഫ് സംഘം നാളെ ഗവർണറെ കാണാൻ തീരുമാനിച്ചതായി പ്രതിപക്ഷനേതാവ് അറിയിച്ചു.\nരാവിലെ പതിനൊന്നരയോടെ ശബരിമലയിലെ നിരോധനാജ്ഞ ലംഘിക്കാന് എത്തിയ യു.ഡി.എഫ് നേതാക്കളെ നിലയ്ക്കലില് തടഞ്ഞ ശേഷം പൊലീസ് പിന്നീട് കടത്തിവിടുകയായിരുന്നു. എം.എല്.എമാരെ വാഹനങ്ങളില് കടത്തി വിടാമെന്നും മറ്റുള്ളവര് ബസില് പോകണമെന്നുമാണ് പൊലീസ് ആദ്യം ആവശ്യപ്പെട്ടത്. എന്നാല് നേതാക്കള് അതിനു വഴങ്ങിയില്ല. ഇതിനു പിന്നാലെ ഉന്നത ഉദ്യോഗസ്ഥരുമായി ആശയവിനിമയം നടത്തിയശേഷം എസ്.പി യതീഷ് ചന്ദ്ര എല്ലാവരെയും കടത്തിവിടാമെന്ന് അറിയിക്കുകയായിരുന്നു.\nശബരിമലയില് പ്രഖ്യാപിച്ചിരിക്കുന്ന നിരോധനാജ്ഞ പിന്‍വലിക്കണമെന്ന് പ്രതിപക്ഷ നേതാവ് രമേശ് ചെന്നിത്തല ആവശ്യപ്പെട്ടു. ശബരിമലയിലെ കരിനിയമങ്ങള് പിന്‍വലിക്കണമെന്ന് ആവശ്യപ്പെട്ട് സംസ്ഥാനത്തുടനീളം യുഡിഎഫ് പ്രക്ഷോഭം സംഘടിപ്പിക്കുമെന്ന് പ്രതിപക്ഷ നേതാവ് വ്യക്തമാക്കി.\nആര്.എസ്.എസിനും ബി.ജെ.പിക്കും ആളിനെ കൂട്ടിക്കൊടുക്കുന്ന പണി മുഖ്യമന്ത്രി നിര്‍ത്തണം. തങ്ങളെ അറസ്റ്റ് ചെയ്യണമെന്ന് ആരോടും ആവശ്യപ്പെട്ടിട്ടില്ല. മുഖ്യമന്ത്രി കള്ളത്തരം പ്രചരിപ്പിക്കുകയാണ്. തരംതാണനിലയിലുള്ളതാണ് മുഖ്യമന്ത്രിയുടെ പ്രതികരണമെന്നും ചെന്നിത്തല പറഞ്ഞു.\nRead Also പത്തനംതിട്ടയിൽ ആരു ജയിക്കും? ഒരവലോകനം\nTagged in sabarimala, Udf\nPrevഇതെന്താ ഈ ഒക്കചങ്ങായി ? പിണറായിയുടെ പരാമർശത്തിലെ അർത്ഥമെന്ത്?\nNextപുസ്തകത്തില് സ്വവര്‍ഗ ലൈംഗിക പരാമര്‍ശം; ചൈനയില് എഴുത്തുകാരിയ്ക്ക് 10 വര്‍ഷം തടവ്


mohanlal prithviraj in tovino selfee - Malayalam Filmibeat\n| Updated: Thursday, March 28, 2019, 12:19 [IST]\nആരാധകർ ആഘോഷമാക്കിയിരിക്കുകയാണ് ലൂസിഫർ. ഒരു ചിത്രത്തിൽ തങ്ങളുടെ പ്രിയപ്പെട്ട താരങ്ങളെ ഒന്നിച്ചു കണ്ടത് ആഘോഷമാക്കിയിരിക്കുകയാണ് ആരാധകർ. ലാലേട്ടന്റെ സോളോ ചിത്രങ്ങളെല്ലാം സൂപ്പർ ഹിറ്റുകളാണ്. ലൂസിഫറിൽ ലാലേട്ടനോടൊപ്പം തങ്ങളുടെ പ്രിയപ്പെട്ട താരങ്ങൾ കൂടി അണിനിരന്നപ്പോൾ തിയേറ്ററുകൾ ആഘോഷ സമാനമായിരുന്നു അഭിനയത്തിൽ മാത്രമല്ല സംവിധാനത്തിലും താൻ ഒട്ടും പിന്നിലല്ലെന്ന് ലൂസിഫറ് എന്ന ഒറ്റ ചിത്രത്തിലൂടെ പൃഥ്വി തെളിയിച്ചിരിക്കുകയാണ്.\n2018 ന്റെ തുടക്കം മുതൽ അവസാനം വരെ മലയാള സിനിമയിൽ ചർച്ചയായ പേരായിരുന്നു നടൻ ടൊവിനോ തോമസിന്റേത്. പോയ വർഷം താരത്തിന്റെ ഭാഗ്യ വർഷം തന്നെയായിരുന്നു.2017ന്റെ ഒടുവിൽ പുറത്തിറങ്ങിയ മായനദി മുതൽ 2018 ൽ പുറത്തിറങ്ങിയ മാരി2വരെ സൂപ്പർ ഹിറ്റായിരുന്നു. ടൊവിനോയുടെ 2019 ലെ ആദ്യം ചിത്രമായ ലൂസിഫർ താരത്തിന്റെ കരിയർ മാറ്റിമറിക്കുന്ന ലക്ഷണമാണ് കാണുന്നത്. ഇപ്പോൾ സോഷ്യൽ മീഡിയയിൽ വൈറലാകുന്നത് ടൊവിനോയുടെ സെൽഫിയാണ്. ഒരു ഫ്രൈമിൽ മലയാള സിനിമയുടെ തലവരമാറ്റി എഴുതിയവരെ ഒന്നിച്ചു കാണാം...\nസമൂഹ മാധ്യമങ്ങളിലും ഫാൻസ് പേജുകളിലും വൈറലാകുന്നത് ടൊവിനോയുടെ സെൽഫിയാണ്. ഒരു ഫ്രെമിൽ തങ്ങളുടെ പ്രിയപ്പെട്ട താരങ്ങളെ ഒരുമിച്ച് കാണാൻ കഴിഞ്ഞതിന്റെ ത്രില്ലിലാണ് താരം. ലൂസിഫറിന്റെ ആദ്യ ഷോ കാണാൻ പ്രിയ താരങ്ങൾ ഒരുമിച്ചത്തുകയായിരുന്നു. മോഹൻലാലിനോടൊപ്പമായിരുന്നു പൃഥ്വിയും ടൊവിനോയും ആന്റണി പെരുമ്പാവൂരും ചിത്രം കാണാനെത്തിയത്. കൊച്ചിയിലെ കവിത തിയേറ്ററിലായിരുന്നു താരങ്ങൾ ആദ്യ ഷോ കണ്ടത്.\nപതിവ് മുടക്കാതെ സുചിത്ര\nഇക്കുറിയും പതിവ് മുടക്കാതെ ആദ്യ ഷോ കാണാൻ സുചിത്രയും എത്തിയിരുന്നു. ലാലേട്ടനോടൊപ്പമായിരുന്നു സുചിത്ര ലൂസിഫർ കാണാൻ എത്തിയത്. ടൊവിനോയുടെ സെൽഫിൽ സുചിത്രയും ഉണ്ടായിരുന്നു. ടൊവി തന്നെയാണ് ഈ ചിത്രം തന്റെ ഔദ്യാഗിക ഫേസ്ബുക്ക് പേജിൽ പങ്കുവെച്ചത്.\nആരാണ് ജതിൽ രാംദാസ്\nജതിൻ രാംദാസ് എന്ന രാഷ്ട്രീയ നേതാവിന്റെ ഗെറ്റപ്പിലാണ് ടൊവിനോ പ്രത്യക്ഷപ്പെടുന്നത്. ചിത്രത്തിലെ താരത്തിന്റെ ഗെറ്റപ്പ് പ്രേക്ഷകരുടെ ഇടയിൽ ചർച്ച വിഷയമായിരുന്നു. ലുക്കിലും നടപ്പിലുമൊക്കെ ദേശീയ രാഷ്ട്രീയ നേതാവിന്റെ ഗെറ്റപ്പായിരുന്നു. ടൊവിനോയുടെ കരിയറിലെ മികച്ച കഥാപാത്രമായിരിക്കും ലൂസിഫറിലെ ജതിൻ എന്ന് നിസംശയം പറയാം.\nലൂസിഫറിന് ഗംഭീരം വരവേൽപ്പാണ് ലഭിച്ചിരിക്കുന്നത്. ഫാൻസ് ആഘോഷമാക്കിയിരിക്കുകയാണ് ലൂസിഫർ. മികച്ച പ്രേക്ഷക പ്രതികരണമാണ് ചിത്രത്തിന് ലഭിക്കുന്നത്. ഫാൻസിനെ തൃപ്തിപ്പെടുത്തുന്ന തരത്തിലുളള എനർജറ്റിക് ത്രില്ലർ ചിത്രമാണ് ലൂസിഫർ. തിയേറ്ററുകൾ ഹൗസ്ഫുളളായി ചിത്രം ഓടുകയാണ്. പുലിമുരുകന്റെ റെക്കോഡ് ലൂസിഫർ മറികടക്കുമെന്നാണ് പ പുറത്തു വരുന്ന പ്രവചനങ്ങൾ.\nmohanlal prithviraj in tovino selfee


ചര്‍ച്ച അലസി; സമരം അര്‍ദ്ധരാത്രി മുതല് | Auto Taxi Strike, Fuel Price, Jos Thettayil, ഓട്ടോ ടാക്‌സി സമരം, ഇന്ധന വില, ജോസ് തെറ്റയില്, കേരളം, തൊഴിലാളി - Malayalam Oneindia\n1 hr ago ദില്ലിയിലെ അനധികൃത കോളനികളിലെ താമസക്കാർക്ക് ഉടമസ്ഥാവകാശം നൽകാൻ ഒരുങ്ങി കേന്ദ്ര സർക്കാർ\n1 hr ago ഫ്രാങ്കോ മുളയ്ക്കലിന് കുരുക്ക്; കന്യാസ്ത്രീകളുടെ പരാതിയില് ശക്തമായ നടപടിയെന്ന് വനിതാ കമ്മീഷന്\n1 hr ago മഞ്ജു വാര്യരുടെ പരാതി; സംവിധായകന് ശ്രീകുമാര് മോനോനെതിരെ കേസെടുത്തു\nചര്‍ച്ച അലസി; സമരം അര്‍ദ്ധരാത്രി മുതല്\nPublished: December 28 2010, 9:28 [IST]\nതിരുവനന്തപുരം: ഓട്ടോ-ടാക്‌സി പണിമുടക്ക് ഒഴിവാക്കുന്നതിന് മന്ത്രി ജോസ് തെറ്റയില് വിളിച്ചുചേര്‍ത്ത ചര്‍ച്ച തീരുമാനമാകാതെ പിരിഞ്ഞു. ചൊവ്വാഴ്ച അര്‍ദ്ധരാത്രി മുതല് പണിമുടക്ക് ആരംഭിക്കുമെന്ന് മോട്ടോര് ടാക്‌സി തൊഴിലാളി സംയുക്ത സമരസമിതി അറിയിച്ചു.\nവാഹന ഇന്ധനവിലയില് വന് വര്‍ധന ഉണ്ടായ സാഹചര്യത്തില് ആനുപാതികമായ നിരക്കുവര്‍ധന ആവശ്യപ്പെട്ട് മോട്ടോര് തൊഴിലാളി സംയുക്ത സമരസമിതി സമരം പ്രഖ്യാപിച്ച സാഹചര്യത്തിലാണ് മന്ത്രി യോഗം വിളിച്ചത്.\nനിരക്കുവര്‍ധന സംബന്ധിച്ച തീരുമാനം ഈ യോഗത്തില് പ്രഖ്യാപിക്കണമെന്നായിരുന്നു തൊഴിലാളികളുടെ ആവശ്യം. നിരക്കുവര്‍ധന സംബന്ധിച്ച റിപ്പോര്‍ട്ട് നല്‍കുന്നതിനായി എന്. രാമചന്ദ്രന് അധ്യക്ഷനായി സമിതിയെ നിയോഗിച്ചിട്ടുണ്ടെന്നും റിപ്പോര്‍ട്ട് ലഭിച്ചാലുടന് നടപടി സ്വീകരിക്കാമെന്നും മന്ത്രി അറിയിച്ചു.\nപണിമുടക്കിന്റെ പശ്ചാത്തലത്തില് സമിതിയോട് ഇടക്കാല റിപ്പോര്‍ട്ട് ആവശ്യപ്പെടാമെന്നും മന്ത്രി അറിയിച്ചു. എന്നാല് ഇത് തൊഴിലാളി സംഘടനകള് നിര്‍ദ്ദേശം തള്ളുകയും സമരവുമായി മുന്നോട്ട് പോകുമെന്ന് പ്രഖ്യാപിയ്ക്കുകയുമായിരുന്നു.\nമുത്തൂറ്റ് സമരം അവസാനിച്ചു; ശമ്പള പരിഷ്കരണം ഉടൻ നടപ്പിലാക്കും, പിരിച്ചുവിട്ടവരെ തിരിച്ചെടുക്കും\nതുരുത്തി സമരം 500 ദിവസം പിന്നിട്ടു, രാഷ്ട്രീയ സമരമാക്കി ഏറ്റെടുത്ത് കോൺഗ്രസ്\nഇടപാടുകാർക്ക് ആശ്വാസം; രണ്ട് ദിവസത്തെ ബാങ്ക് പണിമുടക്ക് പിൻവലിച്ചു, പ്രത്യേക സമിതി രൂപികരിക്കും\nരണ്ടുദിവസം ബാങ്ക് പണിമുടക്ക്; നാല് ദിവസം ബാങ്കുണ്ടാകില്ല, ലയനത്തില് പ്രതിഷേധം\nstrike price petrol thettayil സമരം പെട്രോള് വില തെറ്റയില് കേരളം\nStory first published: Tuesday, December 28, 2010, 9:28 [IST]


വൈദ്യുതവിതരണം സാധാരണ നിലയിലേക്ക് | 11Aug2020\nവൈദ്യുതവിതരണം സാധാരണ നിലയിലേക്ക്\nകണ്ണൂർ : പ്രളയക്കെടുതിയിൽ വ്യാപകമായി തകർന്ന വൈദ്യുതിബന്ധം മിക്കവാറും പുനഃസ്ഥാപിച്ചതായി അധികൃതർ അറിയിച്ചു. കൂടുതൽ നാശമുണ്ടായ കാടാച്ചിറ, കൊളച്ചേരി, ചക്കരക്കൽ, തയ്യിൽ സെക്ഷൻ പരിധിയിൽ ഇതര ഓഫീസുകളിൽ നിന്നുള്ള ജീവനക്കാരെ കൂടി രംഗത്തിറക്കിയാണ് തകരാർ പരിഹരിച്ചത്.\nവടകരയിൽനിന്നുള്ള കരാർ ജീവനക്കാരും കണ്ണൂർ, പള്ളിക്കുന്ന്, ബർണശ്ശേരി, പെരളശ്ശേരി സെക്ഷനുകളിൽനിന്നുള്ള ജീവനക്കാരും ഉൾപ്പെടുന്ന ദ്രുതകർമസേന രംഗത്തിറങ്ങിയിരുന്നു. വിരമിച്ച ജീവനക്കാരുൾപ്പെടുന്ന സന്നദ്ധസേന പവർ ബ്രിഗേഡും വിവിധ ഭാഗങ്ങളിൽ സഹായിച്ചു.\nഓഗസ്റ്റ് നാലിന് രാത്രി ആഞ്ഞടിച്ച കാറ്റിലും മഴയിലും 1250-ലോ ടെൻഷൻ പോസ്റ്റുകളും 180 ഹൈടെൻഷൻ പോസ്റ്റുകളും തകർന്നിരുന്നു. 110 കിലോമീറ്റർ ലൈനുകളും ഒരു ട്രാൻസ്‌ഫോർമറും നശിച്ചു.\nരണ്ടായിരത്തിലേറെ ഇടങ്ങളിലാണ് മരം കടപുഴകി ലൈനിൽ വീണത്. 2.1 കോടിയുടെ നഷ്ടം നേരിട്ടു. താഴ്ന്ന പ്രദേശങ്ങളിൽ വെള്ളം കയറിയതിനാൽ 75 ട്രാൻസ്‌ഫോർമർ പരിധിയിൽ വൈദ്യുതി വിച്ഛേദിച്ചിരുന്നു. വെള്ളമിറങ്ങുന്ന മുറയ്ക്ക് ഇത് പുനഃസ്ഥാപിക്കും.\nകാടാച്ചിറ സെക്‌ഷനിൽ തിങ്കളാഴ്ച 78 പേരടങ്ങുന്ന ദ്രുതകർമസേന ലൈൻ തകർന്നതും പോസ്റ്റ് പൊട്ടിയതുമായ പരാതികൾ പരിഹരിച്ചു.\nതദ്ദേശ തിരഞ്ഞെടുപ്പ്: സംവരണ വാർഡ് നറുക്കെടുപ്പ് 28 മുതൽ\nകണ്ണൂർ : ജില്ലയിലെ പഞ്ചായത്തുകളുടെയും ബ്ലോക്ക് പഞ്ചായത്തുകളുടെയും ജില്ലാ പഞ്ചായത്തിന്റെയും ..\nപാപ്പിനിശ്ശേരിയിൽ 19 പേർക്ക് കോവിഡ്


Related To : Kedamangalam Sadanandan (Sister's Husband)\nYear of First Movie 1953\nYear of Last Movie 1979\nMovies Acted In 57\nReleased Movies 56\nFavorite Director P Subramaniam\nപ്രസിദ്ധനായ ഗുരുഗോപിനാഥിന്റെ കീഴില് നാലു് വര്‍ഷം നൃത്തം അഭ്യസിച്ചു. അതു് കഴിഞ്ഞു് സ്വന്തമായി ഒരു ചെറിയ ട്രൂപ്പ് ഗോപാലകൃഷ്ണന് എന്ന ഡാന്‍സ് മാസ്റ്ററുടെ സഹായത്തോടെ നടത്തി. തുടര്‍ന്നു് ഉദയശങ്കറിന്റെ ട്രൂപ്പില് ചേര്‍ന്നു. ബോംബേ, ഡല്‍ഹി, കല്‍ക്കത്ത തുടങ്ങി ഇന്ത്യ ഒട്ടാകെ അവര് നടത്തിവന്ന നൃത്ത പരിപാടികളില് ശാന്തി പങ്കെടുത്തു. കല്‍ക്കത്തയില് വെച്ചു് നൃത്ത പരിപാടി കാണാന് വന്ന ജവഹര്‍ലാല് നെഹ്റുവിന്റെ കയ്യില് നിന്നും നേരിട്ടു് പാരിതോഷികം വാങ്ങുകയുണ്ടായി. രാമലീലയിലെ സീതയെ അവതരിപ്പിച്ച ശാന്തിയെ നെഹ്റു അഭിനന്ദിച്ചു. ട്രൂപ്പിനു് വിദേശത്തു് പരിപാടി വന്നപ്പോള് അങ്ങോട്ടു് പോകാന് അച്ഛന് അനുവദിക്കാതിരുന്നതിനാല് തിരിച്ചു് മദ്രാസിലേക്കു് മടങ്ങുകയായിരുന്നു ശാന്തി.\nഒരിക്കല് ശാന്തിയുടെ നൃത്തം കാണാന് ഇടയായ മെരിലാന്റിലെ പ്രൊഡക്ഷന് മാനേജര് പാടാത്ത പൈങ്കിളി എന്ന സിനിമയിലേക്കു് ഒരു നര്‍ത്തകിയെ ആവശ്യമായിരുന്ന സാഹചര്യത്തില് ശാന്തിയെ സിനിമയിലേക്കു് ക്ഷണിച്ചു. സിനിമാമോഹം മനസ്സില് കൊണ്ടുനടന്നിരുന്ന ശാന്തി അതിനു് വേഗം സമ്മതിക്കുകയും ആ പടത്തില് അഭിനയിക്കുകയും ചെയ്തു. ചെന്നൈയില് വളര്‍ന്ന ശാന്തിക്കു് മലയാളം സംസാരിക്കാന് നല്ല വശമില്ലാതിരുന്നതിനാല് ശാന്തിക്കുവേണ്ടി സംഭാഷണം ഡബ്ബ് ചെയ്യുകയാണുണ്ടായതു്. പാടാത്ത പൈങ്കിളിയില് അഭിനയിക്കുമ്പോള് ശാന്തിക്കു് 16 വയസ്സായിരുന്നു. തുടക്കത്തിലുണ്ടായിരുന്ന സഭാകമ്പം ക്യാമറയെ പല ആവര്‍ത്തി അഭിമുഖീകരിച്ചതോടെ മാറി. വിവിധ തരത്തിലുള്ള കഥാപാത്രങ്ങളെ അവതരിപ്പിക്കാന് ശാന്തിക്കു് ധാരാളം അവസരം ലഭിച്ചു. തുടര്‍ന്നു് മെറിലാന്റ് സ്റ്റുഡിയോ ഇറക്കിയ നീലാ പ്രൊഡക്ഷന്‍സിന്റെ സിനിമകളില് എല്ലാം തന്നെ ശാന്തി നിറഞ്ഞു നിന്നു. മലയാള സിനിമകളില് പേരെടുത്തതോടെ അന്യഭാഷകളിലെ സംവിധായകരും ശാന്തിയെ തേടി എത്തി. ഡാന്‍സ് അറിയാവുന്നതിനാല് തെലുങ്കില് വിട്ലാചാര്യയുടെ സിനിമകളില് ധാരാളം ഡാന്‍സിംഗ് ഉള്ള ഉപനായികാ വേഷങ്ങള് ലഭിച്ചു. കാന്താറാവുവിന്റെ കൂടെ ഉപനായികയായി അഭിനയിച്ചിട്ടുണ്ടു്. കൂടാതെ തമിഴിലും ശാന്തി അഭിനയിച്ചിട്ടുണ്ടു്. ‘എല്ലാം ഉനക്കാകെ’ തുടങ്ങി ചില പടങ്ങളിലും ശിവാജി ഗണേശനോടൊപ്പവും അഭിനയിച്ചു. ഹിന്ദിയിലും ഒരു പടത്തില് അഭിനയിച്ചിട്ടുണ്ടു്. എന്നിരുന്നാലും ശാന്തിക്കു്, ജനിച്ച നാട്ടിലെ മലയാള സിനിമയില് അഭിനയിക്കാനായിരുന്നു ഏറെ താല്പര്യം. മലയാളത്തില് വ്യത്യസ്ത കഥാപാത്രങ്ങളെ അവതരിപ്പിക്കാന് ശാന്തിക്കു് അവസരം ലഭിച്ചു. നായികയായാലും ചെറിയ വേഷം ആയാലും നന്നായി അഭിനയിക്കുക എന്നതായിരുന്നു ശാന്തിയുടെ പ്രകൃതം. ഹിന്ദിയില് മൂന്നാലു പടങ്ങളിലും തെലുങ്കില് ഏകദേശം പത്തു ചിത്രങ്ങളി‍ലും അഭിനയിച്ചിട്ടുണ്ടു്. എന്നിരുന്നാലും ശാന്തി ശ്രദ്ധേയ ആയതു് മലയാളത്തില് തന്നെ ആയിരുന്നു. സിനിമയില് തിരക്കു കുറഞ്ഞപ്പോഴും സീരിയലുകളില് അഭിനയിക്കാന് താല്പര്യം ഇല്ലായിരുന്നു. സിനിമയില് നല്ല കഥാപാത്രങ്ങളെ അവതരിപ്പിക്കാന് ആയിരുന്നു ശാന്തിക്കു് താല്പര്യം.\nAvailable Movies : 57\nMinnunnathellam Ponnalla 1957 PK Sathyapal R Velappan Nair\nArappavan 1961 K Kumar K Shankar\nLady Doctor 1967 P Subramaniam K Sukumaran Nair\nUrangatha Sundari 1969 P Subramaniam P Subramaniam\nAana Valarthiya Vaanampaadiyude Makan 1971 P Subramaniam P Subramaniam\nCID In Jungle 1971 GP Kammath GP Kammath


ചക്കിട്ടപ്പാറയിൽ ഖനനത്തിന് അനുമതി നൽകിയ തീരുമാനം സർക്കാർ റദ്ദാക്കി - ഇ വാർത്ത | evartha\nചക്കിട്ടപ്പാറയിൽ ഖനനത്തിന് അനുമതി നൽകിയ തീരുമാനം സർക്കാർ റദ്ദാക്കി\nചക്കിട്ടപ്പാറയിൽ ഖനനത്തിന് അനുമതി നൽകിയ മുൻ എൽ.ഡി.എഫ് സർക്കാരിന്റെ തീരുമാനം സർക്കാർ റദ്ദാക്കി. ഇതു സംബന്ധിച്ച ഉത്തരവ് വ്യവസായ വകുപ്പ് പുറത്തിറക്കി. ചക്കിട്ടപാറയിൽ 406.45 ഹെക്ടറിലും മാവൂരിൽ 53.93 ഹെക്ടറിലും കാക്കൂരിൽ 281.22 ഹെക്ടറിലുമാണ് ഖനനത്തിന് 2009ൽ പ്രാഥമിക അനുമതി നൽകിയത്. എന്നാൽ കേന്ദ്ര സർക്കാറിൽ നിന്നടക്കം പാരിസ്ഥിതിക അനുമതികൾ നേടാൻ കഴിഞ്ഞിരുന്നില്ല.\n2009 മേയിലാണ് അന്ന് വ്യവസായ മന്ത്രിയായിരുന്ന എളമരം കരീം ഖനനത്തിന് അനുമതി നൽകിയത്. ഇതിനായി അഞ്ചു കോടി രൂപ മന്ത്രി കോഴ വാങ്ങിയെന്നും ആരോപണം ഉയർന്നിരുന്നു. തുടർന്നാണ് വിജിലൻസ് അന്വേഷണത്തിന് യു.ഡി.എഫ് സർക്കാർ ഉത്തരവിട്ടത്.


Bigg Boss Malayalam 3:2members of actor Krishnakumar's family to Bigg Boss? whats is reality | നടന് കൃഷ്ണകുമാറിന്റെ കുടുംബത്തിലെ രണ്ട് പേര് ബിഗ് ബോസിലേക്കോ? പ്രചരണത്തിലെ വാസ്തവമിതാണ് - Malayalam Oneindia\n23 min ago വി മുരളീധരന് കേന്ദ്രമന്ത്രിയായതിന് ശേഷം എത്ര സ്വര്‍ണ്ണക്കടത്ത് നടന്നു? വല്ല കണക്കും ഉണ്ടോയെന്ന് മുഖ്യമന്ത്രി\nതിരുവനന്തപുരം: ടെലവിഷന് പ്രേക്ഷകരുടെ പ്രിയപ്പെട്ട ഷോയാണ് ബിഗ് ബോസ്. ഷോയുടെ മൂന്നാം ഭാഗത്തിനായുള്ള കാത്തിരിപ്പിലാണ് മലയാളി പ്രേക്ഷകര് ഒന്നടങ്കം. നേരത്തെ ആരംഭിക്കേണ്ട മൂന്നാം സീസണ് കൊവിഡിനെ തുടര്‍ന്ന് നീണ്ടു പോകുകയായിരുന്നു. ദിവസങ്ങള്‍ക്ക് മുമ്പാണ് മൂന്നാമത്തെ എപ്പിസോഡ് വരുമെന്ന് പ്രഖ്യാപിച്ചത്. ഇതോടെ സോഷ്യല് മീഡിയ ഒന്നടങ്കം ഇളകി മറിഞ്ഞിരുന്നു.\nസീസണ് 3യില് ആരൊക്കെയാണ് മത്സരാര്‍ത്ഥികള് എന്നാണ് എല്ലാവര്‍ക്കും അറിയേണ്ടിയിരുന്നത്. പിന്നാലെ നടന് കൃഷ്ണകുമാറിന്റെ കുടുംബത്തില് നിന്ന് രണ്ട് പേര് മത്സരാര്‍ത്ഥികളായി എത്തുന്നു എന്ന തരത്തില് പ്രചരണം ആരംഭിച്ചിരുന്നു. എന്നാല് ഇപ്പോഴിതാ ഇക്കര്യത്തില് വിശദീകരണവുമായി രംഗത്തെത്തിയിരിക്കുകയാണ് കുടുംബം.\nഫെബ്രുവരിയില് ബിഗ് ബോസ് മൂന്നാം സീസണ് ആരംഭിക്കുമെന്നാണ് വിവരം. സൂപ്പര് താരം മോഹന്‍ലാല് തന്നെയായിരിക്കും മുന് സീസണുകളിലെ പോലെ മൂന്നാം സീസണും അവതരിപ്പിക്കുക. എന്നാല് ആരൊക്കെ മത്സര രംഗത്തുണ്ടാവുമെന്നതില് ചര്‍ച്ചയാണ് സോഷ്യല് മീഡിയയില് നടന്നത്.\nരശ്മി മുതല് ബോബി ചെമ്മണൂര് വരെ\nമോഡലായ രശ്മി നായര് മുതല് ബോബി ചെമ്മണൂരിന്റെ പേരുകള് വരെ ഇത്തവണത്തെ സീസണില് ഉയര്‍ന്നിരുന്നു. കൂടാതെ ട്രാന്‍സ്ജെന്‍ഡര് സീമ വിനീത്, നടി അര്‍ച്ചന കവി, ഗോവിന്ദ് പത്മസൂര്യ, കനി കുസൃതി, അനാര്‍ക്കലി മരക്കാര് എന്നീ പേരുകളും ആരാധകര് ഉന്നയിച്ചിരുന്നു. നടി അനാര്‍ക്കലി ഇക്കര്യത്തില് പ്രതികരിച്ച് പിന്നീട് രംഗത്തെത്തിയിരുന്നു.\nകൊവിഡ് കാലത്ത് സോഷ്യല് മീഡിയയില് ഏറ്റവും കൂടുതല് സജീവമായ താര കുടുംബങ്ങളില് ഒന്നാണ് കൃഷ്ണകുമാറിന്റേത്. യൂട്യൂബിലും ഫേസ്ബുക്കിലും രസകരമായ വീഡിയോകളും നൃത്തച്ചുവടുകളും പങ്കുവച്ച് കുടുംബം പ്രേക്ഷകരെ അത്ഭുതപ്പെടുത്തിയിരുന്നു. കുടുംബത്തിലെ രണ്ട് പേര് ബിഗ് ബോസ് മൂന്നാം സീസണില് എത്തുന്നുവെന്നാണ് പ്രചരണം നടന്നത്.\nകൃഷ്ണകുമാറിന്റെ മക്കളായ ദിയയും ഇഷാനിയും ബിഗ് ബോസ് മൂന്നാം സീസണില് പങ്കെടുക്കുന്നു എന്നാണ് പ്രചരമുണ്ടായത്. സുഹൃത്തിന്റെ വീട്ടില് പിറന്നാള് ആഘോഷിക്കാന് പോയപ്പോള് കൂടിയും ഇതുമായി ബന്ധപ്പെട്ട ചോദ്യമുണ്ടായി. ഇതേ തുടര്‍ന്നാണ് ഇപ്പോള് വിശദീകരണവുമായി കുടുംബം രംഗത്തെത്തിയത്.\nദിയ പറയുന്നത് ഇങ്ങനെ\nഇപ്പോള് ഇക്കാര്യത്തില് വിശദീകരണവുമായി രംഗത്തെത്തിയത് ദിയാ കൃഷ്ണയാണ്. ഇഷാനിയോ താനോ ഇത്തവണത്തെ ബിഗ് ബോസില് ഉണ്ടാവില്ലെന്ന് ദിയ പറയുന്നു. തങ്ങളുടെ ദൈനം ദിന കാര്യങ്ങളുമായി സജീവമായ സ്ഥിതിക്ക് ഇതിനായി ചിലവഴിക്കാന് സമയമില്ല എന്ന് ദിയ പറയുന്നു. സിനിമ അല്ലെങ്കിലും സോഷ്യല് മീഡിയ ഇന്‍ഫ്‌ളൂവന്‍സര്‍മാരായും പ്രോഡക്ട് പ്രമോഷന്റെയും തിരക്കിലാണ് ഇവര്.\nbigg boss asianet cinema malayala cinema ബിഗ് ബോസ് സിനിമ ഏഷ്യാനെറ്റ്\nBigg Boss Malayalam 3:2members of actor Krishnakumar's family to Bigg Boss? whats is reality


കലൂര് ഡെന്നീസിന്റെ ‘നിറഭേദങ്ങള്’ എന്ന പുസ്തകത്തിന് ടി പത്മനാഭന് എഴുതിയ അവതാരികയില് നിന്നും\nമലയാളികള് ഏറെ ഇഷ്ടപ്പെടുകയും വീണ്ടും വീണ്ടും കാണുകയും ചെയ്യുന്ന കുറെ സിനിമകള്‍ക്ക് ദൃശ്യ ഭാഷയൊരുക്കിയ എഴുത്തുകാരനാണ് കലൂര് ഡെന്നീസ്. അദ്ദേഹത്തിന്റെ ആത്മകഥയായ നിറഭേദങ്ങള് മാധ്യമം വാരികയില് സീരിയലൈസ് ചെയ്യാന് തുടങ്ങിയപ്പോള് ഏറെ താത്്പര്യത്തോടെയാണ് ഞാന് വായിക്കാന് തുടങ്ങിയത്. ഡെന്നീസിന്റെ എഴുത്തിന്റെ ഭംഗിയെയും ശക്തിയെയും കുറിച്ച് ഞാന്‍പ്രത്യേകം പറയേണ്ടതില്ല. പക്ഷേ, ഇതിനുമപ്പുറത്തായി എന്നെ ഏറെ ആകര്‍ഷിച്ചത് അദേഹത്തിന്റെ തീര്‍ത്തും നിഷ്പക്ഷവും സത്യസന്ധവുമായ നിരീക്ഷണങ്ങളെയായിരുന്നു. താല്‍ക്കാലിക ലാഭത്തിനോ ഏതെങ്കിലും കാര്യസാദ്ധ്യത്തിനു വേണ്ടിയോ അല്ലാത്ത നിരീക്ഷണങ്ങള് വ്യക്തികളെക്കുറിച്ച്, സംഭവങ്ങളെക്കുറിച്ച്…സിനിമകള് കാണുകയും അവയെക്കുറിച്ച് മനസ്സില് എന്റേതായ അളവുകോലുകള് വെച്ചു വിലയിരുത്തലുകള് നടത്തുകയും ചെയ്യുന്ന ഒരുവനാണ് ഞാന്. എഴുതാനൊന്നും പോകാറില്ല. ഇഷ്ടപ്പെട്ട സിനിമകള് വീണ്ടും വീണ്ടും കാണുകയും ചെയ്യും. മംഗലാപുരത്ത് പഠിച്ചിരുന്ന കാലത്ത് സ്ഥിരമായി ഇംഗ്ലിഷ് സിനിമകള് കാണാനും തുടങ്ങി. അവിടെ ഇംഗ്ലിഷ് സിനിമ മാത്രം പ്രദര്‍ശിപ്പിക്കുന്ന ഒരു തിയേറ്ററുണ്ടായിരുന്നു. ഒരിക്കല് അവിടെ ഞാന് ഒരു സിനിമ കാണാന് പോയി എറോള് ഫ്‌ലിന് അഭിനയിച്ച ‘അഡ്വെഞ്ചേഴ്‌സ് ഓഫ് ഡോണ് ജുവാന്’. സിനിമ ഏറെ ഇഷ്ടപ്പെട്ട ഞാന് മാറ്റിനി ഷോ കഴിഞ്ഞ ശേഷം വീണ്ടും ടിക്കറ്റെടുത്ത് ആ സിനിമയുടെ ഫസ്റ്റ് ഷോ കൂടി കണ്ടു!\nകാലമേറെ കഴിഞ്ഞിട്ടും ഇപ്പൊഴും ആ സിനിമയുടെ അവസാനത്തില് എറോള് ഫ്‌ലിന് ചോദിക്കുന്ന ചോദ്യം എന്റെ മനസ്സില് മുഴങ്ങുന്നു.\n“”Which is the way to Barcelona?”\nഞാന് ഇത്രയും എഴുതിയത് നല്ലതെന്ന് ഞാന് കരുതുന്ന സിനിമകളോടുള്ള എന്റെ ‘കമ്പം’ വ്യക്തമാക്കാന് മാത്രമാണ്.\nഏതാനും കൊല്ലങ്ങള്‍ക്ക് മുന്‍പ് ഞാന് ടി.വി.യില് ഒരു മലയാള സിനിമ കണ്ടു. വലിയ താരനിരയൊന്നുമുള്ള സിനിമയായിരുന്നില്ല. സിനിമയുടെ പേര് ‘വെല്‍ക്കം ടു കൊടൈക്കനാല്’. ഇതിലെ പ്രധാന കഥാപാത്രത്തിന്റെ–നായകന്റെതന്നെ –റോള് ചെയ്തത് ജഗദീഷായിരുന്നു. മലയാള സിനിമ കാണുന്നവര്‍ക്കൊക്കെ ജഗദീഷിനെ അറിയാം. വളിപ്പ് വേഷങ്ങള് ചെയ്യുന്ന ഒരു സാധാരണ കൊമേഡിയന്. പക്ഷേ, ഈ സിനിമയില് അദേഹത്തിന്റേത് ഒരു പതിവ് കൊമേഡിയന്റെ റോളായിരുന്നില്ല. മഹാവ്യഥകള് ഉള്ളിലൊതുക്കി പുറമേ കളിയും ചിരിയും സംഗീതവുമൊക്കെയായി നടക്കുന്ന ഒരു മ്യൂസിക് ടീച്ചറുടെ റോളായിരുന്നു അദ്ദേഹത്തിേന്റത്. ഏത് നിമിഷവും മരണത്തിലവസാനിക്കുന്ന ഒരു മാറാരോഗത്തിന് അടിമയുമാണ് അയാള്. ഇതിന് പുറമേ വേറെയും വ്യക്തിപരമായ പ്രശ്‌നങ്ങളുണ്ട്. പക്ഷേ, ഇവയൊന്നുംതന്നെ ആരുമായും അയാള് പങ്കുവെക്കുന്നില്ല.\nഈ സിനിമയുടെ അവസാന രംഗം ജഗദീഷ് ആംബുലന്‍സില് കയറാന് പോകുമ്പോള് അദേഹത്തിന്റെ സഹപ്രവര്‍ത്തകരും പരിചയക്കാരുമെല്ലാംകൂടി അദ്ദേഹം വേഗം സുഖം പ്രാപിച്ച് തിരിച്ചു വരട്ടെ എന്നാശംസിക്കുന്ന രംഗം ഏത് നിമിഷവും അതിഘോരമായ ഒരു വികാരവര്‍ഷം തിമിര്‍ത്തു പെയ്യും, പക്ഷേ, പെയ്യുന്നില്ല. ഈ സിനിമ ഒന്നിലധികം\nതവണ കാണുകയും അതിനെപ്പറ്റി ഏറെ ചിന്തിക്കുകയും ചെയ്തപ്പോള് ഇങ്ങനെയൊരു ‘തീം’ ഞാന് ഇത് വരെ വലയാള സിനിമയിലോ കഥാ സാഹിത്യത്തിലോ കണ്ടിട്ടില്ലല്ലോ എന്നോര്‍ത്തു പോയി. ഇത് കൊണ്ടാണ് ഞാന് ഈ സിനിമയുടെ സ്‌ക്രിപ്റ്റ് തയ്യാറാക്കിയ ഡെന്നീസിനോട് ഇതിന്റെ കഥയ്ക്ക് വല്ല ഇംഗ്ലിഷ് സിനിമയോടോ നോവലിനോടോ കടപ്പാടുണ്ടേണ്ടാ എന്ന് ചോദിച്ചത്. ഡെന്നീസുമായി വ്യക്തിപരമായ ഒരു പരിചയവും അതുവരെ എനിക്കില്ലായിരുന്നു. അതുകൊണ്ട് മാധ്യമം വാരികയുടെ പത്രാധിപരായ ബിജുരാജില്‍നിന്ന് ഡെന്നീസിന്റെ ഫോണ് നമ്പര് വാങ്ങിയാണ് വിളിച്ചത്. ഡെന്നീസ് അപ്പോള് എന്നോട് പറഞ്ഞത് ഇങ്ങനെയായിരുന്നു.\n”സാറിന്റെ സംശയം എനിക്ക് മനസ്സിലാകുന്നുണ്ട്. ഈ സിനിമയുടെ കഥ എന്റേതല്ല; സംവിധായകരായ അനില് ബാബുമാരുടേതുമല്ല, അത് എ.കെ. സാജന്റേതാണ്. പിന്നെ, സാറിന്റെ സംശയം നമ്മുടെ മലയാള സിനിമയല്ലേ, ഇങ്ങനെയൊക്കെ ഭവിച്ചാല് അത്ഭുതപ്പെടേണ്ടതില്ല.”\nവളരെ അര്‍ത്ഥഗര്‍ഭമായിരുന്നു ആ ചിരി, അതോടൊപ്പം ഏറെ നിഷ്‌കളങ്കവും.


കടല് ഉള്‍വലിഞ്ഞു; തീരത്ത് മല്‍സ്യം പെറുക്കാന് ആള്‍കൂട്ടം | Gramajyothi News\nകടല് ഉള്‍വലിഞ്ഞു; തീരത്ത് മല്‍സ്യം പെറുക്കാന് ആള്‍കൂട്ടം\nDecember 2, 2017 11:00 am Published by : Web Desk\nഓഖി ചുഴലിക്കാറ്റിനെ തുടര്‍ന്ന് കടല് ഉള്‍വലിഞ്ഞ സ്ഥലങ്ങളില് വന് മല്‍സ്യകൊഴുത്ത്. തീരക്കടലില് കാണുന്ന ഏട്ട, മാന്തള് മറ്റ് ചെറുമീനുകള് എന്നിവയാണ് ധാരാളമായി തീരത്ത് എത്തിയത്. കാപ്പാട് പോലുള്ള പ്രദേശങ്ങളില് നിരവധിപേര് മീന് പെറുക്കിയെടുക്കാന് എത്തിയിരുന്നു. താനൂര്, പരപ്പനങ്ങാടി മേഖലകളിലും കടല് ഉള്‍വലിഞ്ഞ സ്ഥിതിയാണുള്ളത്.\nഎന്നാല് ഏറെ അപകടകരമായ അവസ്ഥയാണ് തീരദേശത്ത് നിലവിലുള്ളത്. കടല് ഉള്‍വലിഞ്ഞതിനാല് ഏത് സമയത്തും ഭീമന് തിരകളോടെ കടല് കര കൈയടക്കാം. കാപ്പാട് അപകടകരമായ സാഹചര്യത്തില് മീന് പെറുക്കിയെടുക്കാന് ആളുകള് മത്സരിച്ചതോടെ കൊയിലാണ്ടി സി.ഐ.കെ ഉണ്ണിക്കൃഷ്ണന്റെ നേതൃത്വത്തില് പൊലീസ് ഇത് വിലക്കി.\nഅതേസമയം ജാഗ്രതാ നിര്‍ദേശമുള്ളതിനാല് ചെറുവഞ്ചികളുപയോഗിക്കുന്ന മത്സ്യത്തൊഴിലാളികള് ഇന്ന് കടലില് പോയില്ല.


നല്ല ചിത്രങ്ങള് ക്യാമറയില് പകര്‍ത്താന് –5എളുപ്പവഴികള് - Boolokam\nHome Photo Gallery നല്ല ചിത്രങ്ങള് ക്യാമറയില് പകര്‍ത്താന് –5എളുപ്പവഴികള്\nനല്ല ചിത്രങ്ങള് ക്യാമറയില് പകര്‍ത്താന് –5എളുപ്പവഴികള്\nക്യാമറ എന്നത് ഇന്ന് ഏതു സാധാരണക്കാരന്റെ കായിലും കാണാവുന്നതാണ്. ഒന്നുകില് ഒരു എസ്എല്‍ആര്, അല്ലെങ്കില് ഒരു ഡിജിറ്റല് ക്യാമറ, ഇതൊന്നുമല്ലെങ്കില് ഒരു മൊബൈല് ക്യാമറ. നിങ്ങളുടെ കൈവശം ക്യാമറ ഏതാണെന്നുള്ളതല്ല പ്രധാനം, പകരം നിങ്ങള് അവയെ എങ്ങിനെ കാര്യക്ഷമായി ഉപയോഗിക്കുന്നു എന്നതിനെ അടിസ്ഥാനമാക്കിയിരിക്കും. ഉദാഹരണമായി നല്ല ഒരു എസ്എല്‍ആര് ഉള്ളയാള്‍ക്ക് അത് കൃത്യമായ രീതിയില് ഉപയോഗിക്കാന് അറിയില്ലെങ്കില്, നല്ല ചിത്രങ്ങള് എടുക്കാന് അയാളെക്കൊണ്ട് ഒരിക്കലും കഴിയില്ല.\nനിങ്ങളുടെ കൈവശമുള്ള ക്യാമറ ഏതുമാകട്ടെ, നിങ്ങളുടെ മനോധര്‍മ്മത്തിനനുസരിച്ച് ഒരു വസ്തുവിനെ കാണുക എന്നതാണ് ഏറ്റവും പ്രധാനം. അങ്ങിനെയാണെങ്കില് സാധാര വസ്ത്തുക്കളുടെ അസാധാരണ ചിത്രങ്ങള് നിങ്ങള്‍ക്കെടുക്കാന് കഴിയും.\nഇനി നിങ്ങള് ഒരു ചിത്രം എടുക്കും മുന്‍പ് താഴെ പറയുന്ന കാര്യങ്ങള് ഒന്ന് പ്രവര്‍ത്തിയില് വരുത്തി നോക്കൂ.. നിങ്ങളെടുക്കുന്ന ചിത്രങ്ങള് വളരെയധികം മനോഹരമാകും.\n1. നേര്‍രേഖയില് ചിത്രങ്ങള് എടുക്കുക.\nനിങ്ങള് എടുക്കാന് ഉദ്ദേശിക്കുന്ന വസ്തുവിനെ (പ്രധാനമായും ആളുകള്) മുകളില് നിന്നോ, താഴെ നിന്നോ ഫോക്കസ് ചെയ്യാതെ നേര്‍രേഖയില് ചിത്രീകരിക്കുക. ഉദാഹരണമായി ഒരു പെണ്‍കുട്ടിയുടെ ചിത്രമെടുക്കുന്നെങ്കില്, ക്യാമറ ആ പെണ്‍കുട്ടിയുടെ കണ്ണിന്റെ നേരെഖയില് വച്ച് എടുക്കുക. ചില സാഹചര്യങ്ങളില് ഈ പറഞ്ഞ കാര്യം നടക്കാതെയും വരാം.\n2. പശ്ചാത്തലം ശ്രദ്ധിക്കുക.\nനിങ്ങലെടുക്കുന്ന ചിത്രത്തിന്റെ പിറകുവശം (ബാക്ക് ഗ്രൌണ്ട്) പ്ലയിന് ആയിരിക്കുവാന് ശ്രദ്ധിക്കുക. അത്തരം പാശ്ചാത്തലമുള്ള ചിത്രങ്ങള്‍ക്ക് നല്ല മിഴിവുണ്ടാകും. ഡിഎസ് എല്‍ആറില് ആണെങ്കില്, നിങ്ങള്‍ക്ക് ഡെപ്ത്ത് കൂട്ടി എടുക്കാവുന്നതാണ്.\n3. നല്ല വെളിച്ചത്തില് ചിത്രീകരിക്കുക.\nചിത്രങ്ങള് എടുക്കുമ്പോള് എല്ലാവര്‍ക്കും ഉള്ള ഒരു പ്രശനമാണ് എടുത്ത ചിത്രങ്ങള് ഇരുണ്ട് പോവുക എന്നത്. അതിനാല് പ്രത്യേകിച്ചും ഔട്ട് ഡോര് ആണ് നിങ്ങള് എടുക്കുന്നതെങ്കില്, നല്ല വെളിച്ചം വരുന്ന രീതിയില് ചിത്രീകരിക്കുവാന് ശ്രദ്ധിക്കുക. അല്ലെങ്കില് ഒരു ഫ്ലാഷ് ഉപയോഗിക്കുന്നതും നന്നായിരിക്കും.\n4. അടുത്ത് നിന്ന് ചിത്രീകരിക്കുക.\nസാധാരണ ക്യാമറയോ, മൊബൈല് ക്യാമറയോ ആണെങ്കില്, കൂടുതലും ക്ലോസ് അപ്പ് ഷോട്ടുകള് എടുക്കാന് ശ്രദ്ധിക്കുക. കാരണം, ചിത്രത്തിന്റെ വ്യക്തത, വസ്തുക്കള് അകലെയാകും തോറും കുറഞ്ഞു വരും. എന്നാല് ഡിഎസ്എല്‍ആറില് ആണെകില് നിങ്ങള്‍ക്കൊരു സൂം ലെന്‍സ് ഉപയോഗിച്ച് ഈ പ്രശ്നം പരിഹരിക്കാവുന്നതാണ്.\n5. വസ്തുക്കളെ നടുക്ക് ഫോക്കസ് ചെയ്യാതിരിക്കുക.\nനിങ്ങള് ഒരു വൃക്ഷത്തിന്റെ ചിത്രം എടുക്കാന് ഉദ്ധേശിക്കുകയാണ്. മറ്റ് മരങ്ങള് ഒന്നും അടുത്തില്ല, വിശാലമായ പാശ്ചാത്തലം ഉണ്ടെങ്കില്, നിങ്ങള് ആ വൃക്ഷത്തെ ഫ്രെയിമിന്റെ ഏതെങ്കിലും ഒരു വശത്തായി ക്രമീകരിക്കുക. ഒരു കോട്ടയുടെ ചിത്രം ഉദാഹരണമായി കൊടുത്തിരിക്കുന്നത് ശ്രദ്ധിക്കുമല്ലോ.\nഎപ്പോഴും നാം ശ്രദ്ധിക്കേണ്ട മറ്റൊരു പ്രധാന ഘടകമാണ് ഫോക്കസ്. നിങ്ങളെടുക്കാന് ഉദ്ദേശിക്കുന്ന വസ്തുവിനെ കൃത്യമായി ഫോക്കസ് ചെയ്തെന്നു ഉറപ്പുവരുത്തിയ ശേഷം മാത്രം ഷട്ടര് അമര്‍ത്തുക. ചെറിയ രീതിയില് പോലും ഫോക്കസ് മാറിയാല് ചിത്രത്തില് അതിന്റെ അഭംഗി തെളിഞ്ഞ് കാണും.\nപ്രധാനമായും ഇതത്രയും കാര്യങ്ങള് ഒരു ചിത്രമെടുക്കുമ്പോള് നിങ്ങള് മനസ്സില് വെച്ചാല് നിങ്ങലെടുക്കുന്ന ചിത്രങ്ങളും, മനോഹരവും മിഴിവേരിയതും ആകും.\nPrevious articleഅറിഞ്ഞിരിക്കേണ്ട ചില സ്മാര്‍ട്ട് ഫോണ് ഫോട്ടോഗ്രഫി ട്രിക്കുകള്…\nNext articleഈ പ്രകടനം കണ്ടാല് സുരേഷ്ഗോപി പോലും വെറുത്തു പോകും…!!\nഫോട്ടോഗ്രഫിയെ സ്നേഹിക്കുന്ന യുവതലമുറയിലെ ഒരംഗം. മലപ്പുറം സ്വദേശി, സ്വന്തം അറിവുകള് നിങ്ങള്‍ക്കായി പങ്കുവെക്കുന്നു.


മുഖ്യ മന്ത്രിക്കു വധ ഭീഷണി,സുരക്ഷ ശക്തമാക്കി – Maattoli News\nHome » Canada » Community News » Gulf » India » Kerala » USA » മുഖ്യ മന്ത്രിക്കു വധ ഭീഷണി,സുരക്ഷ ശക്തമാക്കി\nമുഖ്യ മന്ത്രിക്കു വധ ഭീഷണി,സുരക്ഷ ശക്തമാക്കി\nമുഖ്യമന്ത്രി പിണറായി വിജയനെ വധിക്കുമെന്ന് അജ്ഞാതന്റെ ഭീഷണി. തൃശൂര് ഈസ്റ്റ് പൊലീസ് സ്റ്റേഷനിലാണ് അജ്ഞാതന്റെ വധഭീഷണി സന്ദേശം എത്തിയിരിക്കുന്നത്. സന്ദേശത്തിന്റെ ഉറവിടം എവിടെയാണെന്ന് കണ്ടെത്താനുള്ള അന്വേഷണം ആരംഭിച്ചതായി പൊലീസ് പറഞ്ഞു.\nഒറ്റപ്പാലം സ്വദേശിയായ ഒരു സ്ത്രീയുടെ പേരിലുള്ള സിമ്മില്‍നിന്നാണ് ഭീഷണി സന്ദേശമെത്തിയതെന്ന് പൊലീസ് വ്യക്തമാക്കി. പിണറായി വിജയനെ ഇന്ന് തന്നെ വധിക്കുമെന്നായിരുന്നു ഫോണില് പറഞ്ഞത്. കൂടുതല് വിവരങ്ങള് ചോദിച്ചറിയാന് പൊലീസ് ശ്രമിച്ചെങ്കിലും അപ്പോഴേക്കും ഫോണ് കട്ട് ചെയ്യുകയായിരുന്നു.\nഈ സിമ്മിന്റെ ഉടമയെ തിരിച്ചറിഞ്ഞ പൊലീസ്, ആരാണ് ഈ സിം ഉപയോഗിക്കുന്നതെന്ന കാര്യം കണ്ടെത്താനുള്ള ശ്രമത്തിലാണ്. ടവര് ലൊക്കേഷന് കേന്ദ്രീകരിച്ച് നടത്തുന്ന അന്വേഷണത്തില് ഉടന് തന്നെ ഭീഷണി ഉയര്‍ത്തിയ ആളെ പിടികൂടാന് കഴിയുമെന്നാണ് കരുതുന്നത്.\nPrevious: മതത്തിന്റെയും ജാതിയുടെയും പേരിൽ കലഹിക്കുന്നവർക്കായി – ജോയ് മാത്യൂസ്\nNext: രജനികാന്ത് രാഷ്ട്രീയ രംഗപ്രവേശം ചെയ്തു


കോവിഡ് വ്യാപനം തടയുന്നതില് അലംഭാവമുണ്ടായെന്ന് മുഖ്യമന്ത്രി – Kasaragod.com\nതിരുവനന്തപുരം : സംസ്ഥാനത്ത് കോവിഡ് വ്യാപനം തടയുന്നതില് അലംഭാവമുണ്ടായെന്ന് മുഖ്യമന്ത്രി പിണറായി വിജയന്. അലംഭാവവും വിട്ടുവീഴ്ചയുമാണ് ഇപ്പോഴത്തെ അവസ്ഥയ്ക്ക് കാരണമെന്നും മുഖ്യമന്ത്രി പറഞ്ഞു.\nസംസ്ഥാനത്തെ വിവിധ ജില്ലകളിലായി പ്രവര്‍ത്തന സജ്ജമായ 102 കുടുംബാരോഗ്യ കേന്ദ്രങ്ങളുടെ സംസ്ഥാനതല ഉദ്ഘാടനം വീഡിയോ കോണ്‍ഫറന്‍സ് മുഖേന ഉദ്ഘാടനം ചെയ്യവേയാണ് അദ്ദേഹം ഇക്കാര്യം പറഞ്ഞത്.\nനല്ലമാതൃകയുടെ ഭാഗമായി മഹാമാരിയെ നേരിടുമ്പോള് രാജ്യവും ലോഗവും പല ഘട്ടങ്ങളിലും കേരളത്തിന്റെ പേര് എടുത്ത് പറഞ്ഞിരുന്നു. ഇതിന് കാരണം സംസ്ഥാനത്തെ ആരോഗ്യ സംവിധാനങ്ങള് സജ്ജമായിരുന്നുവെന്നതു കൊണ്ടാണ്. മഹാമാരിയെ നേരിടുന്നതിന് എല്ലാവരുടെയും ഭാഗത്തു നിന്ന് വലിയ തോതിലുള്ള പിന്തുണ ലഭിച്ചിരുന്നുവെന്നും അദ്ദേഹം പറഞ്ഞു.\nകുറച്ചു നാള് കഴിഞ്ഞപ്പോള് നമ്മുടെ ഭാഗത്തു നിന്ന് അലംഭാവമുണ്ടായി. അത് രോഗം പടരുന്നതിന് ഇടയാക്കി. മഹാമാരിയെ നിയന്ത്രിച്ച് നിര്‍ത്തുന്നതിന് ഏറ്റവും പ്രധാനം ക്വാറന്റീനില് കഴിയേണ്ടവര് കൃത്യമായി കഴിയണമെന്നുള്ളതാണ്. ശാരീരിക അകലം പാലിക്കേണ്ടത് നിര്‍ബന്ധമാണ്. ഒരു വിട്ടുവീഴ്ചയും ഇതിലുണ്ടാകരുത്.\nകുറച്ച് വിട്ടുവീഴ്ചയും അലംഭാവവും പല സ്ഥലങ്ങളിലുമുണ്ടായി. ഇതില് മാറ്റം വരുത്തണം. കര്‍ക്കശ നിലപാട് സ്വീകരിക്കേണ്ടിയിരിക്കുന്നു. ഈ മഹാമാരിയെ പിടിച്ചുകെട്ടിയേ പറ്റു. രോഗം പകരാതിരിക്കാനുള്ള മുന് കരുതല് പ്രധാനമാണ്. ഈ മുന്‍കരുതല് മുമ്പ് നല്ല രീതിയില് സ്വീകരിച്ചിരുന്നു. പല കാരണങ്ങള് കൊമ്ട് ഇതൊന്നും സാരമില്ലെന്ന സന്ദേശം ഉണ്ടാകുന്നതിന് ഇടയാക്കി. അതാണ് ഇന്നത്തെ അവസ്ഥയ്ക്ക് ഇടയാക്കിയെന്ന് നാം കുറ്റബോധത്തോടെ ഓര്‍ക്കണമെന്നും മുഖ്യമന്ത്രി പറഞ്ഞു.\nPrevious കാസര്‍കോട്ട് എ ടി എം കൗണ്ടറില് കവര്‍ച്ചാശ്രമം\nNext ജില്ലയില് കൂടുതല് ഇളവുകള്; ക്ലസ്റ്ററുകളില് കടകള് തുറക്കാന് അനുവദിക്കില്ല, കണ്ടെയ്ന്‍മെന്റ് സോണുകളില് അവശ്യസാധന കടകള് ദിവസവും തുറക്കാം


സുകൃതി... സുകൃതി... സുകൃതി... - Mammootty 70th Birthday wishes - Canchannels\nസുകൃതി… സുകൃതി… സുകൃതി…\nസിനിമയില് 25 വര്‍ഷം തികഞ്ഞവര്‍ക്ക് അതിജീവനത്തിനുള്ള ഓസ്‌കാര് നല്‍കണമെന്ന് പറഞ്ഞത് പ്രശസ്ത നടന് കബീര് ബേദിയാണ്. ബോളിവുഡില് അരങ്ങേറ്റം കുറിച്ചിട്ട് 50 വര്‍ഷം തികഞ്ഞെന്ന് അഭിമുഖകാരന് ഓര്‍മ്മപ്പെടുത്തുമ്പോള് അദ്ദേഹം ഒട്ടും ആലങ്കാരികത പടരാതെ പറഞ്ഞ വാക്കുകളാണിത്. കേള്‍ക്കുമ്പോള് ഒരല്‍പ്പം അതിശയോക്തി കലര്‍ന്നെന്ന് തോന്നാമെങ്കിലും അദ്ദേഹം പറഞ്ഞതിന് പിന്നില് ഒരു മഹാസത്യം ഒളിഞ്ഞുകിടപ്പുണ്ട്.\nഇക്കാലത്തിനിടയില് സിനിമ എന്ന മഹാ അരങ്ങിലേയ്ക്ക് വന്നുപോയവരും വന്നുകൊണ്ടിരിക്കുന്നവരുമായ അസംഖ്യം പ്രതിഭകളുണ്ട്. അവര്‍ക്കിടയിലെ മത്സരങ്ങള്‍ക്കൊപ്പം പിടിച്ചുനില്‍ക്കുക മാത്രമല്ല, ഇത്രയുംവര്‍ഷം ജനസാമാന്യത്തെ ആനന്ദിപ്പിക്കുകയും അവരുടെ ഹൃദയങ്ങളില് ഇഴുകിച്ചേരുകയും ചെയ്യേണ്ടത് ഒരു തപസ്സാണ്. ആ തപശുദ്ധിയെ ഭംഗപ്പെടുത്താന് അനവധി പ്രതിബന്ധങ്ങള് ഉണ്ടായിക്കൊണ്ടേയിരിക്കും. അതിനെയൊക്കെ അതിജീവിച്ചാണ് ഒരാള് ലക്ഷ്യമണയുന്നത്. അതുകൊണ്ടാണ് കീര്‍ത്തിബേദി പറയാതെ പറഞ്ഞത് സിനിമയില് 25 വര്‍ഷം തികഞ്ഞവര്‍ക്ക് അതിജീവനത്തിന്റെ ഓസ്‌കാര് നല്‍കണമെന്ന്.\nഇവിടെ ഇതാ അഭിനയത്തിന്റെ ഒരു മഹാമേരു സപ്തതിയുടെ നിറവിലാണ്. അദ്ദേഹത്തിന് സഹപ്രവര്‍ത്തകരും സുഹൃത്തുക്കളും അസംഖ്യം ജനവിഭാഗങ്ങളും ചേര്‍ന്ന് ജന്മദിന ആശംസകള് നേരുകയാണ്. സ്‌നേഹത്തില് ചാലിച്ച വാക്കുകള്‍കൊണ്ടാണ് അവര് അദ്ദേഹത്തെ വിശേഷിപ്പിച്ചുകൊണ്ടിരിക്കുന്നത്. മികച്ച അഭിനേതാവ്, മനുഷ്യസ്‌നേഹി, ജ്യേഷ്ഠതുല്യന്, ഗുരുതുല്യന്, സുമുഖന് അങ്ങനെ വിശേഷണങ്ങള് അനവധിയുണ്ട്. ആ വിശേഷങ്ങളത്രയും അവരുടെ അനുഭവപാഠങ്ങളില്‍നിന്ന് ചേര്‍ത്ത് കുറിക്കുന്നവയാണ്.\nപക്ഷേ അത്ഭുതപ്പെടുത്തുന്നത് അദ്ദേഹത്തിന്റെ അഭിനയജീവിതത്തിന്റെ കാലഗണനയാണ്. 70 വര്‍ഷം ജീവിച്ചപ്പോള്, 50 വര്‍ഷവും സിനിമയ്ക്കുള്ളിലായിരുന്നു. ഇനിയുള്ള കാലവും അങ്ങനെതന്നെയാവും. എതാണ്ട് അഞ്ച് തലമുറയ്‌ക്കൊപ്പം അദ്ദേഹം അതിജീവനത്തിനുള്ള പോരാട്ടത്തിലായിരുന്നു. അവരോടൊക്കെ വീറോടെ പൊരുതി ജയിച്ചാണ് അദ്ദേഹം ഇന്നും നിത്യഹരിതനായകനായി തുടരുന്നത്. എണ്ണമറ്റ കഥാപാത്രങ്ങളിലൂടെ ഇതിഹാസ സമാനമായ അഭിനയവാഴ്ച തുടരുന്നത്.\nഅഭിനയത്തിന്റെ ഊര്‍ജ്ജരേണുക്കളാണ് അദ്ദേഹത്തിന്റെ ജീവന്റെ ഓരോ തുടിപ്പില്‍നിന്നും പ്രവഹിക്കുന്നത്. അതുണ്ടാക്കുന്ന പ്രഹരശേഷി ചെറുതല്ല. അത് ഒരു ശാസ്ത്രലോകത്തിനും പിടിതരാത്ത സമസ്യയാണ്. കാലാതിവര്‍ത്തിയാണ്. അതുകൊണ്ടാണ് മോഹന്‍ലാലുപോലും പറഞ്ഞത് ആ ഊര്‍ജ്ജപ്രവാഹത്തിന്റെ ഭാഗമാവാന് കഴിഞ്ഞത് ഒരു സുകൃതമാണെന്ന്.\nമമ്മൂട്ടി എന്ന അഭിനേതാവിന് സപ്തതി നേരുമ്പോള് ഞങ്ങളുടെ ഹൃദയവും ആ ഒഴുക്കിനൊപ്പമാണ്. സുകൃതി, സുകൃതി, സുകൃതി.\n‘കണ്ണേറില്‍നിന്ന് എന്റെ ഇക്കയെ കാക്കണമേ…’ മമ്മൂട്ടിയുടെ പുതിയ ലുക്കിനെ പ്രകീര്‍ത്തിച്ച് ആരാധകര്. പുഴു നാളെ തുടങ്ങും\nമമ്മൂട്ടിയുടെ ഗ്യാങ്സ്റ്റര് ചിത്രം ‘ഭീഷ്മപര്‍വ്വം’ പൂര്‍ത്തിയായി\nഗോള്‍ഡന് വിസക്കായ് ദുബായിലെത്തിയ മമ്മൂട്ടിയും മോഹന്‍ലാലും ഒരുമിച്ചുള്ള വീഡിയോ തരംഗമാകുന്നു. വീഡിയോ കാണാം…\n‘സിനിമയില് എന്റെ ഗോഡ് ഫാദറാണ് മമ്മൂക്ക. ആ ബന്ധം മുതലെടുത്ത് മട്ടന് വരെ വാങ്ങി, ഒടുക്കം മമ്മൂക്ക ചോദിച്ചു നീ എന്നെ വിറ്റു ജീവിക്കുകയാണല്ലേ?’- സൂരജ് വെഞ്ഞാറമൂട്\nമമ്മൂട്ടിയും പാര്‍വതിയും ആദ്യമായി ഒന്നിക്കുന്ന ‘പുഴു’ തുടങ്ങി. മമ്മൂട്ടി ആദ്യമായി മലയാളത്തില് ഒരു വനിതാ സംവിധായകയുടെ ചിത്രത്തില് അഭിനയിക്കുന്നു


Tuesday4July 2017 7:13 pm IST\nകൂത്തുപറമ്പ്: ഏളക്കുഴി ആറ്റിന്‍കര പുതിയകാവില് മുച്ചിലോട്ട് ഭഗവതിക്ഷേത്രത്തില് വിഗ്രഹപ്രതിഷ്ഠ ഇന്ന് നടക്കും. ഉച്ചക്ക് 12.10 മുതല് 1.13 വരെ നടക്കുന്ന ചടങ്ങിന് ക്ഷേത്രം തന്ത്രി വിലങ്ങര നാരായണന് ഭട്ടതിരിപ്പാട് കാര്‍മികത്വം വഹിക്കും. വൈകീട്ട് ചുറ്റുവിളക്ക് അടിയന്തിരം ഉണ്ടാകും. കളിയാട്ടോത്സവത്തിന്റെ ഭാഗമായി വ്യാഴാഴ്ച വൈകീട്ട് ആറിന് നടക്കുന്ന സാംസ്‌കാരിക സമ്മേളനം ദക്ഷിണ കന്നട എം.പി.നളിന്‍കുമാര്‍കട്ടീല് ഉദ്ഘാടനം ചെയ്യും. സീമാജാഗരണ് മഞ്ച് അഖില ഭാരതീയ സംയോജക് എ.ഗോപാലകൃഷ്ണന് മുഖ്യപ്രഭാഷണം നടത്തും. തുടര്‍ന്ന് നൃത്തസന്ധ്യ അരങ്ങേറും. വെള്ളി, ശനി ദിവസങ്ങളില് വിവിധ തെയ്യങ്ങളുടെ തോറ്റങ്ങളും വെള്ളാട്ടങ്ങളും ഉണ്ടാകും. ഞായറാഴ്ച രാവിലെ മുതല് നരമ്പില് ഭഗവതി, കണ്ണങ്ങാട്ട് ഭഗവതി, വിഷ്ണുമൂര്‍ത്തി, പുലിയൂര്‍കാളി തെയ്യങ്ങള് അരങ്ങിലെത്തും. ഉച്ചക്ക് മേലേരി കൈയേല്‍ക്കല് ചടങ്ങ് നടക്കും. തുടര്‍ന്ന് മുച്ചിലോട്ട് ഭഗവതിയുടെ തിരുമുടി നിവരും. രാത്രി ആറാടിക്കല് ചടങ്ങോടെ കളിയാട്ടം സമാപിക്കും. കളിയാട്ട ദിവസങ്ങളില് അന്നദാനവും ഉണ്ടാകും.\nമുച്ചിലോട്ടമ്മയുടെ തിരുമുടി നിവര്‍ന്നു ആയിരങ്ങള് അമ്മയെ തൊഴുതുമടങ്ങി\nകരിവെള്ളൂര് മുച്ചിലോട്ട് പെരുങ്കളിയാട്ടം ദേവിയുടെ നിരുമുടി നിവര്‍ന്നു\nകോക്കാട് മുച്ചിലോട്ട് ഭഗവതിയുടെ നാട്ടെഴുന്നള്ളത്ത് തുടങ്ങി


ശ്രേയസ് അയ്യരെ വീഴ്ത്തി പ്രസീദ് കൃഷ്ണ, പരിശീലന മത്സരത്തിൽ പതറി ഇന്ത്യൻ മുൻനിര, വീഡിയോ കാണാം - Crickerala\nഇംഗ്ലണ്ടിനെതിരായ ആദ്യ ടെസ്റ്റിന് മുൻപായി നടക്കുന്ന പരിശീലന മത്സരത്തിൽ ഇന്ത്യയ്ക്ക് മോശം തുടക്കം. ലെസ്റ്റർഷയറിനെതിരായ മത്സരത്തിലെ ആദ്യ ഇന്നിങ്സിൽ ഇന്ത്യൻ മുൻനിര മോശം പ്രകടനമാണ് കാഴ്ച്ചവെച്ചത്. ആദ്യ ദിനം ലഞ്ചിന് പിരിയുമ്പോൾ ഇന്ത്യ അഞ്ച് വിക്കറ്റ് നഷ്ടത്തിൽ 90 റൺസ് നേടിയിട്ടുണ്ട്. 32 പന്തിൽ9റൺസ് നേടിയ വിരാട് കോഹ്ലിയും6റൺസ് നേടിയ ശ്രീകർ ഭരതുമാണ് ഇന്ത്യയ്ക്ക് വേണ്ടി ക്രീസിലുള്ളത്.\nക്യാപ്റ്റൻ രോഹിത് ശർമ്മ 25 റൺസും, ശുഭ്മാൻ ഗിൽ 21 റൺസും, ഹനുമാ വിഹാരി3റൺസും, രവീന്ദ്ര ജഡേജ 13 റൺസും നേടി പുറത്തായപ്പോൾ, ശ്രേയസ് അയ്യരിന് റൺസൊന്നും നേടാൻ സാധിച്ചില്ല. ലെസ്റ്റർഷയറിന് വേണ്ടി റോമൻ വാൾക്കർ 12 റൺസ് വഴങ്ങി മൂന്ന് വിക്കറ്റ് നേടിയപ്പോൾ വിൽ ഡേവിസ്, പ്രസീദ് കൃഷ്ണ എന്നിവർ ഒരോ വിക്കറ്റ് വീതം നേടി.\nഇന്ത്യൻ താരങ്ങളായ റിഷഭ് പന്ത്, ജസ്പ്രീത് ബുംറ, ചേതേശ്വർ പുജാര, പ്രസീദ് കൃഷ്ണ എന്നിവർ ലെസ്റ്റർഷയറിന് വേണ്ടിയാണ് മത്സരത്തിൽ കളിക്കുന്നത്.\nആദ്യ ഇന്നിങ്സിലെ 21 ആം ഓവറിലാണ് മികച്ച പന്തിലൂടെ ശ്രേയസ് അയ്യരെ പ്രസീദ് കൃഷ്ണ പുറത്താക്കിയത്.\nഇന്ത്യ ഇലവൻ ; രോഹിത് ശർമ്മ (c), ശുഭ്മാൻ ഗിൽ, ശ്രേയസ് അയ്യർ, വിരാട് കോലി, ഹനുമ വിഹാരി, ശ്രീകർ ഭരത് (WK), രവീന്ദ്ര ജഡേജ, ശാർദുൽ താക്കൂർ, മുഹമ്മദ് ഷമി, മുഹമ്മദ് സിറാജ്, ഉമേഷ് യാദവ്\nലെസ്റ്റർഷയർ ഇലവൻ ; സാമുവൽ ഇവാൻസ് (c), ലൂയിസ് കിംബർ, ചേതേശ്വര് പൂജാര, ഋഷഭ് പന്ത് (WK), റെഹാൻ അഹമ്മദ്, ജോയി എവിസൺ, സാമുവൽ ബേറ്റ്‌സ്, റോമൻ വാക്കർ, ജസ്പ്രീത് ബുംറ, പ്രസിദ് കൃഷ്ണ, വിൽ ഡേവിസ്, നേഥൻ ബൗളി, അബിദിൻ സകണ്ഡെ


death | നീലച്ചിത്രങ്ങളിൽ കരുത്തുകാണിക്കുന്ന മദാമ്മമാർ ഓരോരുത്തരായി ജീവിതം മടുത്ത് മരണം തിരഞ്ഞെടുക്കുന്നു; ഒടുവിൽ മരിച്ചത് 23-കാരിയായ നീലച്ചിത്ര നായിക; രണ്ടരമാസത്തിനകം മരണം വരിച്ചത് അഞ്ച് അമേരിക്കൻ നായികമാർ - MarunadanMalayali.com\nനീലച്ചിത്രങ്ങളിൽ കരുത്തുകാണിക്കുന്ന മദാമ്മമാർ ഓരോരുത്തരായി ജീവിതം മടുത്ത് മരണം തിരഞ്ഞെടുക്കുന്നു; ഒടുവിൽ മരിച്ചത് 23-കാരിയായ നീലച്ചിത്ര നായിക; രണ്ടരമാസത്തിനകം മരണം വരിച്ചത് അഞ്ച് അമേരിക്കൻ നായികമാർ\nJanuary 21, 2018 | 08:53 AM IST | Permalink\nജീവിതം ഏറ്റവും കൂടുതൽ ആസ്വദിക്കുന്നവരെന്നാകും പോൺസിനിമകളിലെ നായികമാരെക്കുറിച്ച് ചിലരെങ്കിലും കരുതിയിട്ടുണ്ടാവുക. എന്നാൽ, ആ ധാരണ തെറ്റാണെന്ന് തെളിയിക്കുകയാണ് മരണത്തെ സ്വയം വരിച്ചതിലൂടെ ഒലിവിയ ലുവ എന്ന 23-കാരി. നീലച്ചിത്രങ്ങളിലെ നായികയായിരുന്ന ഒലീവിയ കുറച്ചുകാലമായി വെസ്റ്റ് ഹോളവുഡിലെ പുനധിവാസ കേന്ദ്രത്തിലായിരുന്നു. മരുന്നുകളും മദ്യവും ചേർത്ത് അമിതഡോസിൽ അകത്താക്കിയതാണ് മരണകാരണമെന്നാണ് കരുതുന്നത്.\nഒലീവിയ വോൾ്ട്ടയർ എന്ന് സ്‌ക്രീനിൽ അറിയപ്പെട്ടിരുന്ന ഒലീവിയ, മദ്യത്തിനും മയക്കുമരുന്നിനും അടിമയായതോടെയാണ് പുനരധിവാസ കേന്ദ്രത്തിൽ പ്രവേശിപ്പിക്കപ്പെട്ടത്. കടുത്ത നിയന്ത്രണങ്ങളുള്ള ഇവിടേക്ക് എങ്ങനെ മദ്യം എത്തിയെന്ന കാര്യം ഇനിയും അജ്ഞാതമാണ്. പോൺ ഇൻഡസ്ട്രിയിലെ വാർത്തകൾ റിപ്പോർട്ട് ചെയ്യുന്ന എക്‌സ്ബിസ് എന്ന വാർത്താ ഏജൻസിയാണ് ഒലീവിയയുടെ മരണം സ്ഥിരീകരിച്ചത്.\nയുവാവിന്റെയും കുഞ്ഞിന്റെയും സംസ്‌കാര സമയത്ത് ആദര സൂചകമായി കൂറ്റൻ സ്‌ക്രീനിൽ വീഡിയോ പ്രദർശിപ്പിച്ചു; പ്ലേ ചെയ്യപ്പെട്ട നീലച്ചിത്രം ഓഫാക്കാൻ എടുത്തത് നാല് മിനിറ്റ്\nഏറ്റവും കൂടുതൽ നീലച്ചിത്രങ്ങൾ കാണുന്നത് ഏറ്റവും വലിയ വിശ്വാസികൾ; ആഴ്ചയിൽ ഒന്നിലധികം തവണ ബ്ലൂഫിലിം കാണുന്നവർ കൂടുതൽ പശ്ചാത്താപത്തോടെ പ്രാർത്ഥിക്കണം; ഒരു പഠന റിപ്പോർട്ട് ചൂണ്ടിക്കാട്ടുന്നത്\nബസ് സ്റ്റാൻഡിലെ ടെലിവിഷനിലെ നീലച്ചിത്രം; അശ്ലീല ദൃശ്യങ്ങൾ കണ്ട് സ്ത്രീകളും കുട്ടികളും കണ്ണുപൊത്തി: കേബിൾ മുറിച്ച് നാട്ടുകാർ സംപ്രേഷണം നിർത്തി: ഓപ്പറേറ്റർ അറസ്റ്റിൽ\n2017 ഏപ്രിലിലാണ് എൽ.എ. ഡയറക്ട് മോഡൽസ് എന്ന ഏജൻസിയിൽചേർന്ന് നീലച്ചിത്രങ്ങളിൽ ഒലീവിയ അഭിനയിക്കാൻ തുടങ്ങിയത്. എന്നാൽ, ഒക്ടോബറോടെ അവർ അഭിനയം ഏറെക്കുറെ ഉപേക്ഷിച്ചു. അപ്പോഴേക്കും മദ്യത്തിനും മയക്കുമരുന്നിനും അവർ അടിമയായിക്കഴിഞ്ഞിരുന്നു. വീട്ടിൽനിന്നുള്ള എതിർപ്പ് കൂടിയായതോടെ, പുനരധിവാസ കേന്ദ്രത്തെ ആശ്രയിക്കുകയായിരുന്നു. ഇക്കൊല്ലമാദ്യം അഭിനയരംഗത്തേക്ക് തിരിച്ചുവരാമെന്ന് പ്രതീക്ഷിച്ചിരിക്കെയാണ് ഒലീവിയയുടെ മരണമെന്ന് എക്‌സ്ബിസ് റിപ്പോർട്ട് ചെയ്യുന്നു.\nപോൺസിനിമകളിൽ തകർത്തഭിനയിക്കുന്ന പലരും പിന്നീട് കടുത്ത ജീവിതനൈരാശ്യത്തിൽപ്പെടുന്നുവെന്ന യാഥാർഥ്യത്തിന് അടിവരയിടുന്നതാണ് ഒലീവിയയുടെ മരണവും. അമേരിക്കയിലും കാനഡയിലുമായി ആറുമാസത്തിനിടെ ജീവനൊടുക്കുന്ന അഞ്ചാമത്തെ പോൺ നായികയാണ് ഒലീവിയ. ഒലീവിയ അംഗമായ എൽ.എ. ഡയറക്ട് മോഡൽസിൽ അംഗമായിരുന്ന ഒലീവിയ നോവയെന്ന നായികയും ഈ മാസമാദ്യം ജീവനൊടുക്കിയിരുന്നു.\nസമീപകാലത്തെ മരണങ്ങളിലാദ്യത്തേത് 35-കാരിയായ ഷൈല സ്റ്റൈലേസിന്റേതാണ്. നവംബർ ഒമ്പതിന് കാൽഗരിയിലെ വീട്ടിൽ ഉറക്കത്തിനിടെയാണ് മരണം സംഭവിച്ചത്. പത്തുവർഷത്തോളം നീലച്ചിത്രങ്ങളിൽ അഭിനയിച്ച അവർ 2016-ൽ ഈ രംഗം വിട്ടിരുന്നു. ഡിസംബറിൽ 23-കാരിയായ അമേസ് കാലിഫോർണിയയിലെ വീട്ടിൽ തൂങ്ങിമരിച്ചു. ഇതിന് ദിവസങ്ങൾക്കുശേഷം മരുന്ന് അമിതമായി കഴിച്ച് 31-കാരിയായ യൂരിസാൻ ബെൽട്രാനും മരണത്തെ പുൽകി. ജനുവരി ഒമ്പതിനായിരുന്നു ഒലീവിയ നോവയുടെ മരണം.


സ്കൂൾ തുറക്കാം; വാക്സിനല്ല മാസ്കാണ് പ്രധാനം- ഡോ. ഗഗൻദീപ് കാങ് | Dr.Gagan Kang about school opening in Kerala\nഡോ. ഗഗൻദീപ് കാങ് | Photo:Twitter/GKang\nതൃശ്ശൂർ: സ്കൂളിലേക്ക് വിദ്യാർഥികൾ പോയിത്തുടങ്ങുമ്പോൾ വാക്സിനെക്കാൾ പ്രാധാന്യം മാസ്കിനു തന്നെയാണെന്ന് ലോകപ്രശസ്ത വൈറോളജിസ്റ്റും മൈക്രോബയോളജിസ്റ്റുമായ ഡോ. ഗഗൻദീപ് കാങ്.\nറൊട്ട വൈറസിനെതിരേ വാക്സിൻ കണ്ടെത്തുന്നതിൽ നിർണായക പങ്കുവഹിച്ചതിലൂടെ ‘വാക്സിൻ ഗോഡ് മദർ’ എന്ന് മെഡിക്കൽ ലോകം വിശേഷിക്കുന്ന കാങ് തൃശ്ശൂരിൽ ഒരു ചടങ്ങിൽ പങ്കെടുക്കാനെത്തിയപ്പോഴാണ് ‘മാതൃഭൂമി’യുമായി സംസാരിച്ചത്.\nസ്കൂളുകളിൽ പോയിത്തുടങ്ങിയാൽ കുട്ടികൾക്ക് കോവിഡ് ബാധ ഉണ്ടായേക്കാം. എന്നാൽ, കുട്ടികൾക്കിടയിൽ വ്യാപകമായി രോഗം പടർന്ന് ആശുപത്രിയിൽ പ്രവേശിപ്പിക്കേണ്ട സാഹചര്യം വിരളമാണ്. ആരോഗ്യമുള്ള കുട്ടികളെ സംബന്ധിച്ച് കുറച്ചേ ആശങ്കപ്പെടേണ്ടതുള്ളൂ. പ്രത്യേകം ശ്രദ്ധവേണ്ട കുട്ടികൾക്ക് വാക്സിൻ നൽകണം.\nഅധ്യാപകരും മറ്റു ജീവനക്കാരും നിർബന്ധമായും രണ്ടു ഡോസ് വാക്സിൻ എടുത്തവരാകണം. മാസ്ക് ധരിക്കുന്ന കാര്യത്തിൽ വിട്ടുവീഴ്ച പാടില്ല. ക്ലാസ് മുറികൾ വായുസഞ്ചാരമുള്ളതായിരിക്കണം. ഭക്ഷണം കഴിക്കുന്നതും വെള്ളം കുടിക്കുന്നതും ക്ലാസ് മുറിക്കു പുറത്ത് തുറസ്സായ സ്ഥലത്താവണം. കുട്ടികൾക്കോ രക്ഷിതാക്കൾക്കോ എന്തെങ്കിലും അസുഖമുണ്ടെങ്കിൽ വീട്ടിൽത്തന്നെ ഇരിക്കണം.\nവീട്ടിലുള്ള മുതിർന്നവർക്ക് രോഗബാധയുണ്ടാകുമോ എന്ന ആശങ്കയിൽ അർഥമില്ല. അവരെല്ലാം വാക്സിൻ എടുത്തിരിക്കണം. സ്കൂളുകൾ തുറക്കാൻ തീരുമാനിച്ചത് നൂറുശതമാനം ശരിയായ തീരുമാനമാണ്. ഒരു വർഷം മുമ്പുതന്നെ ഇത് ആവാമായിരുന്നു- ഡോ. ഗഗൻദീപ് കാങ് പറഞ്ഞു.


Tue Nov 30 2021 15:18:01 GMT+0530 (India Standard Time)\nAPH11 Oct 2021 12:09 PM GMT\nകല്‍പ്പറ്റ: വയനാട് ജില്ലയില് ഇന്ന് 130 പേര്‍ക്ക് കൂടി കൊവിഡ് സ്ഥിരീകരിച്ചതായി ജില്ലാ മെഡിക്കല് ഓഫിസര് ഡോ. ആര് രേണുക അറിയിച്ചു. 539 പേര് രോഗമുക്തി നേടി.5ആരോഗ്യ പ്രവര്‍ത്തകര് ഉള്‍പ്പെടെ 129 പേര്‍ക്ക് സമ്പര്‍ക്കത്തിലൂടെയാണ് രോഗബാധ. ജില്ലയിലെ ടെസ്റ്റ് പോസിറ്റിവിറ്റി റേറ്റ് 8.40 ആണ്.\nഇതോടെ ജില്ലയില് കൊവിഡ് സ്ഥിരീകരിച്ചവരുടെ എണ്ണം 120365 ആയി. 116441 പേര് ഇതുവരെ രോഗമുക്തരായി. നിലവില് 3321 പേരാണ് ജില്ലയില് ചികിത്സയിലുള്ളത്. ഇവരില് 2987 പേര് വീടുകളിലാണ് ഐസൊലേഷനില് കഴിയുന്നത്.\nപുല്‍പ്പള്ളി 18, മീനങ്ങാടി, മുള്ളന്‍കൊല്ലി 10 വീതം, പനമരം, വെങ്ങപ്പള്ളി9വീതം, അമ്പലവയല് 8, എടവക, മുട്ടില്, ബത്തേരി, വെള്ളമുണ്ട, വൈത്തിരി7വീതം, കല്‍പ്പറ്റ 6, മാനന്തവാടി 5, നെന്‍മേനി, നൂല്‍പ്പുഴ, തവിഞ്ഞാല്3വീതം, കണിയാമ്പറ്റ, മേപ്പാടി, പൂതാടി2വീതം, കോട്ടത്തറ, മൂപ്പൈനാട്, പൊഴുതന, തൊണ്ടര്‍നാട് ഓരോരുത്തര്‍ക്കുമാണ് സമ്പര്‍ക്കത്തിലൂടെ രോഗം സ്ഥിരീകരിച്ചത്. ഇതിനുപുറമെ തമിഴ്‌നാട്ടില് നിന്നും വന്ന കല്‍പ്പറ്റ സ്വദേശിക്കും രോഗം സ്ഥിരീകരിച്ചു.\n539 പേര്‍ക്ക് രോഗമുക്തി\nആശുപത്രിയില് ചികിത്സയിലായിരുന്ന 24 പേരും, വീടുകളില് നിരീക്ഷണത്തിലായിരുന്ന 515 പേരുമാണ് രോഗമുക്തരായത്.\n836 പേര് പുതുതായി നിരീക്ഷണത്തില്\nകൊവിഡുമായി ബന്ധപ്പെട്ട് ജില്ലയില് ഇന്ന് പുതുതായി നിരീക്ഷണത്തിലായത് 836 പേരാണ്. 1603 പേര് നിരീക്ഷണകാലം പൂര്‍ത്തിയാക്കി. നിലവില് നിരീക്ഷണത്തിലുള്ളത് 12423 പേര്. ഇന്ന് പുതുതായി 35 പേര് ആശുപത്രിയില് നിരീക്ഷണത്തിലായി. ജില്ലയില് നിന്ന് 765 സാമ്പിളുകളാണ് ഇന്ന് പരിശോധനയ്ക്ക് അയച്ചത്. ഇതുവരെ 801817 സാമ്പിളുകളാണ് പരിശോധനയ്ക്ക് അയച്ചത്. ഇതില് 801328 എണ്ണത്തിന്റെ ഫലം ലഭിച്ചു. 680963 പേര് നെഗറ്റീവും 120365 പേര് പോസിറ്റീവുമാണ്.


സച്ചിൻ ടെൻഡുൽക്കറിന്റെ ആദ്യ സെഞ്ചുറിക്ക് 30 വയസ്; തോൽവിയിൽ നിന്നു ഇന്ത്യയെ രക്ഷിച്ച 17 കാരൻ -Sachin Tendulkar Maiden International Hundred\nരണ്ടാം ഇന്നിങ്‌സിൽ ഇന്ത്യയ്‌ക്ക് അഞ്ച് വിക്കറ്റ് നഷ്‌ടമായ ശേഷമാണ് സച്ചിൻ ക്രീസിലെത്തുന്നത്\nAugust 14, 2020 3:08:39 pm\nമുംബെെ: ക്രിക്കറ്റ് ഇതിഹാസം സച്ചിൻ ടെൻഡുൽക്കർ ഇന്ത്യയ്‌ക്കുവേണ്ടി ആദ്യ രാജ്യാന്തര സെഞ്ചുറി നേടിയിട്ട് ഇന്നേക്ക് 30 വർഷം. 1990 ഓഗസ്റ്റ് 14 നാണ് സച്ചിൻ തന്റെ ക്രിക്കറ്റ് കരിയറിലെ ആദ്യ രാജ്യാന്തര സെഞ്ചുറി നേടുന്നത്. ഇംഗ്ലണ്ടിനെതിരായ ടെസ്റ്റ് മത്സരത്തിൽ ഇന്ത്യയുടെ രക്ഷകനായി അവതരിക്കുകയായിരുന്നു സാക്ഷാൽ മാസ്റ്റർ ബ്ലാസ്റ്റർ.\nമാഞ്ചസ്റ്ററിൽ നടന്ന ഇന്ത്യ-ഇംഗ്ലണ്ട് ടെസ്റ്റ് പരമ്പരയിലെ രണ്ടാം മത്സരം സച്ചിനെന്ന പതിനേഴുകാരന്റെ താരോദയം കൂടിയായിരുന്നു. 189 പന്തിൽ നിന്നാണ് സച്ചിൻ 119 റൺസ് നേടിയത്. ഇന്ത്യ-ഇംഗ്ലണ്ട് രണ്ടാം ടെസ്റ്റ് മത്സരത്തിന്റെ അഞ്ചാം ദിവസമായിരുന്നു അത്. ഇന്ത്യ തോൽവിയിലേക്ക് നീങ്ങുമ്പോഴാണ് സച്ചിന്റെ രംഗപ്രവേശം.\nരണ്ടാം ഇന്നിങ്‌സിൽ ഇന്ത്യയ്‌ക്ക് അഞ്ച് വിക്കറ്റ് നഷ്‌ടമായ ശേഷമാണ് സച്ചിൻ ക്രീസിലെത്തുന്നത്. മികച്ച ഫോമിലായിരുന്ന സച്ചിൻ ഇംഗ്ലണ്ട് ബോളർമാരെ കണക്കിനു ശിക്ഷിച്ചു. അതിവേഗ വിക്കറ്റ് വീഴ്‌ചയിൽ പരാജയം മണത്ത ഇന്ത്യൻ ക്രിക്കറ്റ് ടീം സച്ചിൻ ടെൻഡുൽക്കറെന്ന പതിനേഴുകാരനിൽ രക്ഷകനെ കണ്ടു. ഇന്നേക്ക് 30 വർഷം മുൻപായിരുന്നു ആ ചരിത്ര ഇന്നിങ്‌സ് പിറന്നത്.\nബിസിസിഐ അടക്കം സച്ചിന്റെ ആദ്യ സെഞ്ചുറിയെ പുകഴ്‌ത്തി രംഗത്തെത്തിയിട്ടുണ്ട്. ടെസ്റ്റ് ക്രിക്കറ്റിൽ സെഞ്ചുറി നേടുന്ന ഏറ്റവും പ്രായം കുറഞ്ഞ മൂന്നാമത്തെ താരമെന്ന നേട്ടവും ഈ ഇന്നിങ്‌സിലൂടെ സച്ചിൻ അന്ന് സ്വന്തമാക്കിയിരുന്നു. ഇതേ ടെസ്റ്റിലെ ആദ്യ ഇന്നിങ്‌സിൽ സച്ചിൻ 68 റൺസ് നേടിയിരുന്നു. രണ്ട് ഇന്നിങ്‌സിലെയും മികച്ച പ്രകടനം കണക്കിലെടുത്ത് സച്ചിന് പ്ലെയർ ഓഫ് ദ മാച്ച് പുരസ്‌കാരവും ലഭിച്ചിരുന്നു.\n24 വർഷത്തെ ടെസ്റ്റ് കരിയറിൽ ഇന്ത്യയ്‌ക്കുവേണ്ടി സച്ചിൻ നേടിയത് 15,921 റൺസാണ്. ടെസ്റ്റ് ക്രിക്കറ്റിൽ 51 സെഞ്ചുറി നേടിയ ലോകത്തിലെ ഏക താരവും സച്ചിൻ തന്നെ. ഏകദിന ക്രിക്കറ്റിൽ 463 മത്സരങ്ങളിൽ നിന്നായി 18,426 റൺസ് നേടിയ സച്ചിൻ 49 സെഞ്ചുറികളും നേടിയിട്ടുണ്ട്.\nWeb Title: Sachin tendulkar maiden international hundred


ശബരിമലയില് മുപ്പത്തൊന്നുകാരി മല ചവിട്ടി | 31 year old reached nadappanthal at sabarimala | Sabarimala\nശബരിമലയില് മുപ്പത്തൊന്നുകാരി മല ചവിട്ടി\nനടപ്പന്തലില് എത്തിയപ്പോള് ഇവരെ പിടികൂടി മടക്കി അയച്ചു.\nPublished: Nov 19, 2017, 12:31 PM IST\nശബരിമല: മുപ്പത്തൊന്നു വയസ്സുകാരി ശബരിമല മലചവിട്ടി. ആന്ധ്രാപ്രദേശിലെ ഖമ്മം സ്വദേശിയായ പാര്‍വതിയാണ് മലചവിട്ടിയത്. നടപ്പന്തലില് എത്തിയപ്പോള് ഇവരെ പിടികൂടി മടക്കി അയച്ചു. ഭര്‍ത്താവിനും മക്കള്‍ക്കും ഒപ്പമാണ് പാര്‍വതി ശബരിമലയിലെത്തിയത്.\nരാവിലെ പതിനൊന്നുമണിയോടെ സന്നിധാനത്തെ വലിയ നടപ്പന്തലിലെത്തിയ പാര്‍വതിയെ സംശയം തോന്നിയ പോലീസുകാരാണ് തടഞ്ഞത്. തുടര്‍ന്ന് ഇവരുടെ തിരിച്ചറിയല് കാര്‍ഡ് പരിശോധിക്കുകയും 31 വയസ്സാണ് ഇവരുടെ പ്രായമെന്ന് കണ്ടെത്തുകയായിരുന്നു.\nപമ്പയില് വനിതാ പോലീസുകാരുടെയും ദേവസ്വം ഗാര്‍ഡുകളുടെയും പരിശോധനയ്ക്ക് ശേഷമാണ് സാധാരണയായി വനിതകളെ മല ചവിട്ടാന് അനുവദിക്കാറ്. തിരിച്ചറിയല് കാര്‍ഡ് ഇവിടെ പരിശോധിക്കാറുമുണ്ട്. ഇതിനെ മറികടന്ന് പാര്‍വതി എങ്ങനെയാണ് നടപ്പന്തല് വരെ എത്തിയതെന്ന കാര്യം പോലീസിനെയും ദേവസ്വം അധികൃതരെയും കുഴക്കുന്നുണ്ട്.\nനിലവില് 10 നും 50 നും ഇടയില് പ്രായമുള്ള സ്ത്രീകള്‍ക്ക് ശബരിമലയില് പ്രവേശനം അനുവദീയമല്ല.\ncontent highlights: sabarimala, 31 year old entered sabarimala\nനിലയ്ക്കലില് പമ്പയിലേക്കുള്ള ബസ് തടഞ്ഞ് വിദ്യാര്‍ഥിനികളെ ഇറക്കിവിട്ടു\nശബരിമല സ്ത്രീ പ്രവേശം വിശ്വാസികൾ നേരിടും -ബെന്നി ബഹനാൻ\nശബരിമലയിലെത്തുന്ന പണം: കണക്കുകളുമായി മന്ത്രി കടകംപള്ളി\nശബരിമല: നിലയ്ക്കലില് സ്ത്രീയുടെ ആത്മഹത്യാ ഭീഷണി; പ്രതിഷേധം തുടരുന്നു\nനിങ്ങള് ശഠനോ? എന്തുകൊണ്ട് കേസില് കക്ഷി ചേര്‍ന്നില്ല: ശ്രീധരന്‍പിള്ളയ്ക്ക് തോമസ് ഐസക്കിന്റെ കത്ത്\nപുനപ്പരിശോധനാ ഹര്‍ജി ഉടനില്ല: ശബരിമല വിഷയത്തില് സമവായ ചര്‍ച്ചപരാജയം


ആദായ നികുതി ഇളവുകള്...\nചെറിയ തുകകളിലൂടെ ദീര്‍ഘകാല സമ്പാദ്യത്തിനുതകുന്ന രണ്ടു പദ്ധതികളാണ് പബ്ലിക് പ്രോവിഡന്റ് ഫണ്ടും ഇക്വിറ്റി സേവിംഗ്‌സ് സ്‌കീമും. ആദായ നികുതി ഇളവുകള് ലഭ്യമായ ഈ രണ്ടു പദ്ധതികള് സാധാരണക്കാര്‍ക്ക് തികച്ചും അനുയോജ്യമാണ്.\nപബ്ലിക് പ്രോവിഡന്റ് ഫണ്ട്\nകേന്ദ്ര സര്‍ക്കാരിന്റെ പിന്തുണയോടെ നടത്തപ്പെടുന്ന ഈ പദ്ധതി നിക്ഷേപത്തുകയുടെ സമ്പൂര്‍ണ്ണ സുരക്ഷിതത്വം ഉറപ്പുനല്‍കുന്നു. പോസ്റ്റ് ഓഫീസുകളിലും ദേശസാല്‍കൃത ബാങ്കുകളിലും ഏതാനും ചില സ്വകാര്യ ബാങ്കുകളിലുമാണ് പിപിഎഫ് അക്കൌണ്ട് തുറക്കാന് സൌകര്യമുള്ളത്. ദീര്‍ഘകാല സമ്പാദ്യ പദ്ധതികളില് മെച്ചപ്പെട്ട ഒന്നാണിത്. ഈ പദ്ധതിയുടെ ചില പ്രത്യേകതകള് ഇനി പറയുന്നു.\n1. പലിശ നിരക്ക് ബാങ്ക് നിക്ഷേപങ്ങള്‍ക്ക് ലഭിക്കുന്നതിനെക്കാള് താരതമ്യേന കൂടുതലാണ്.\n2. ഓരോ വര്‍ഷവും മാര്‍ച്ച് 31-ആം തീയതി പിപിഎഫ് അക്കൌണ്ടില് വരവുവെക്കുന്നു.\n3. ഈ അക്കൌണ്ടില് ഒരു വര്‍ഷം പരമാവധി 1,50,000 രൂപ വരെ നിക്ഷേപിക്കാം.\n4. ഈ തുകയ്ക്ക് ആദായ നികുതി വകുപ്പ് 80C പ്രകാരമുള്ള ഇളവ് ലഭിക്കും.\n5. പിപിഎഫ് അക്കൌണ്ടില് ലഭിക്കുന്ന പലിശ തുകയ്ക്ക് ആദായ നികുതി ബാധകമല്ല.\n6. ദീര്‍ഘകാല സമ്പാദ്യത്തിനുതകുന്ന വിധം 15 വര്‍ഷത്തെ കാലയളവാണ് പിപിഎഫിനുള്ളത്. അതിനു മുന്‍പ് അക്കൌണ്ട് നിര്‍ത്തലക്കാന് ആവില്ല. കുറഞ്ഞത് 500 രൂപയെങ്കിലും ഓരോ വര്‍ഷവും അക്കൌണ്ടില് നിക്ഷേപിച്ചിരിക്കണം.\n7.വിദേശത്തു താമസിക്കുന്ന ഇന്ത്യക്കാര്‍ക്ക് പിപിഎഫ് അക്കൌണ്ട് തുറക്കാന് ആവില്ല. എന്നാല് വിദേശത്തു താമസിച്ചു ജോലി ചെയ്യുന്നവര്‍ക്ക് മുന്‍പ് ഉണ്ടായിരുന്ന പിപിഎഫ് അക്കൌണ്ട് തുടരാന് സാധിക്കും.\n8.പ്രായപൂര്‍ത്തിയാവാത്ത കുട്ടികളുടെ പേരില് മാതാപിതാക്കള്‍ക്ക് പിപിഎഫ് അക്കൌണ്ട് തുറക്കാനാവും.\n9.ഒന്നിലധികം പേരുടെ ജോയിന്റ് ആകൌണ്ടില് പിപിഎഫ് അക്കൌണ്ട് തുറക്കാനാവില്ല.\n10.നോമിനേഷന് സൌകര്യം ലഭ്യമാണ്.\n11.വര്‍ഷത്തില് 12 തവണയായി ഈ അക്കൌണ്ടില് പണമടക്കാവുന്നതാണ്.\n12.ഒരു ബാങ്കിന്റെ ഒരു ശാഖയില് നിന്നും മറ്റൊരു ശാഖയിലേക്കും ഒരു പോസ്റ്റ് ഓഫീസില് നിന്നും മറ്റൊരു പോസ്റ്റ് ഓഫീസിലേക്കും പിപിഎഫ് അക്കൌണ്ട് മാറ്റാവുന്നതാണ്.\n13.നിബന്ധനകള്‍ക്ക് അനുസൃതമായി വായ്പ ലഭിക്കും.\n14.എഴുവര്‍ഷം കഴിഞ്ഞാല് ഗഡുക്കളായി പണം തിരിച്ചെടുക്കാനാവും.\n15.15 വര്‍ഷ കാലാവധി കഴിഞ്ഞാല് അടുത്ത അഞ്ചു വര്‍ഷത്തേക്ക് അക്കൌണ്ട് തുടരാനാവും.\n16.കാലാവധി കഴിയുമ്പോള് ലഭിക്കുന്ന തുകയ്ക്ക് നികുതി ബാധകമല്ല.\nകാലാകാലങ്ങളില് സര്‍ക്കാര് നിശ്ചയിക്കുന്ന പലിശ നിരക്കാണ് ഈ പദ്ധതിക്ക് ബാധകമാവുന്നത്. 2017 ഏപ്രില് ഒന്നാം തീയതി മുതല് 7.8 ശതമാനമാണ് പലിശനിരക്ക്. പിപിഎഫ് അക്കൌണ്ടിലെ നിക്ഷേപത്തുക അതീവ സുരക്ഷിതമായ ഗവണ്‍മെന്റ് സെക്യൂരിറ്റികളില് നിക്ഷേപിക്കുകയും അതില് നിന്നു ലഭിക്കുന്ന വരുമാനമനുസരിച്ച് പലിശ നിരക്ക് നിര്‍ണ്ണയിക്കുകയും ചെയ്യുന്നു. ഇപ്പോള് ഒരു വര്‍ഷത്തില് ഒരിക്കലാണ് പലിശനിരക്ക് നിര്‍ണ്ണയിക്കുന്നതെങ്കില് ഇനിമേലില് മൂന്നു മാസത്തിലൊരിക്കല് പലിശ നിരക്ക് നിര്‍ണയിക്കുന്നതിനുള്ള സാധ്യതയും പരിഗണിക്കുന്നുണ്ട്. സര്‍ക്കാര് ബോണ്ടുകളിലാണ് പിപിഎഫ് തുക നിക്ഷേപിക്കപ്പെടുന്നത് എന്നതിനാല് സമ്പൂര്‍ണ്ണ സുരക്ഷിതത്വം ഉറപ്പാക്കപ്പെടുന്നു. ചെറുകിട നിക്ഷേപങ്ങളിലൂടെ ദീര്‍ഘകാല സമ്പാദ്യമൊരുക്കാനും നികുതിഭാരം കുറയ്ക്കാനും പിപിഎഫ് അക്കൌണ്ടുകള് സൌകര്യമൊരുക്കുന്നു.\nഇക്വിറ്റി ലിങ്ക്ഡ് സേവിംഗ്‌സ് സ്‌കീം\nനിക്ഷേപത്തുകയുടെ സമ്പൂര്‍ണ്ണ സുരക്ഷയും സാമാന്യം ഭേദപ്പെട്ട പലിശയും ലക്ഷ്യമിടുന്നവര്‍ക്ക് പിപിഎഫാണ് ഉതകുന്നതെങ്കില് ഓഹരി വിപണിയിലെ ഏറ്റക്കുറച്ചിലിന് അനുസൃതമായ 'മാര്‍ക്കറ്റ് റിസ്‌കിന്' വിധേയമായി കൂടുതല് വരുമാനം ലക്ഷ്യമിടുന്നവര്‍ക്ക് മ്യൂച്വല് ഫണ്ടുകള് വഴി ഇക്വിറ്റി സേവിംഗ്‌സ് സ്‌കീമില് പണം നിക്ഷേപിക്കാവുന്നതാണ്. പിപിഎഫ് പോലെ ഈ പദ്ധതിയിലെ നിക്ഷേപതുകയ്ക്കും ആദായ നികുതി വകുപ്പ് 80C പ്രകാരമുള്ള ഇളവ് ലഭ്യമാണ്. ഈപദ്ധതിയുടെ പ്രത്യേകതകള് ഇപ്രകാരം:\n1.പദ്ധതി പ്രകാരം ഒരു വര്‍ഷം നിക്ഷേപിക്കാവുന്ന 1,50,000 രൂപയ്ക്ക് ആദായ നികുതി ഇളവ് ലഭ്യമാകും.\n2.ഈ സ്‌കീമില് നിക്ഷേപിക്കുന്ന തുകയ്ക്ക് മറ്റ് മൂച്വല് ഫണ്ടുകളെക്കാള് കുറഞ്ഞ ലോക്ക് ഇന് പിരീഡ് (മൂന്നു വര്‍ഷം) മാത്രമേയുള്ളൂ.\n3.ഓഹരിവിപണിയിലെ നഷ്ടസാധ്യതകള്‍ക്ക് വിധേയമാണെങ്കിലും ദീര്‍ഘകാല സമ്പാദ്യത്തിനും സമ്പാദ്യത്തുകയുടെ വളര്‍ച്ചയ്ക്കും ഈ പദ്ധതി വഴിയൊരുക്കുന്നു.\n4.ഈ പദ്ധതിയില് നിന്നും പിന്‍മാറുമ്പോള് ലഭിക്കുന്ന തുകയെ ദീര്‍ഘകാല മൂലധന ലാഭമായി കണക്കാകുന്നതിനാല് നികുതിയില് നിന്നും ഒഴിവാക്കിയിട്ടുണ്ട്.\n5.ഒറ്റത്തവണയായി ഈ പദ്ധതിയില് മൂച്വല് ഫണ്ട് മുഖേന നിക്ഷേപം നടത്താവുന്നതാണ്.\n6.കൂടുതല് ഫലപ്രദമായ 'സിസ്റ്റമാറ്റിക് ഇന്‍വെസ്റ്റ്‌മെന്റ് പ്ലാന്' മാര്‍ഗ്ഗത്തിലൂടെയും ഈ പദ്ധതിയില് പണം നിക്ഷേപിക്കാവുന്നതാണ്.\n7.ഏറ്റവും കുറഞ്ഞ ഒറ്റത്തവണനിക്ഷേപം 500 രൂപയാണ്. പരമാവധി നിക്ഷേപ പരിധി ഇല്ല.\n8.എസ് ഐ പി നിക്ഷേപം എത്ര കാലം വേണമെങ്കിലും തുടര്‍ന്നു കൊണ്ടുപോകാനാകും. എപ്പോള് വേണമെങ്കിലും നിര്‍ത്താനുമാകും.\nഇക്വിറ്റി ലിങ്ക്ഡ് സേവിംഗ്‌സ് സ്‌കീമിന് രണ്ടു മാര്‍ഗ്ഗങ്ങളാണ് ഉള്ളത്-ഗ്രോത്ത്, ഡിവിഡന്‍റ് സ്‌കീമുകള്. ദീര്‍ഘകാല സമ്പാദ്യത്തിനും സ്വത്ത് ഉണ്ടാക്കുന്നതിനും ഗ്രോത്ത് ഓപ്ഷന് സഹായകരമാകും. ഡിവിഡന്റ് നിശ്ചിത കാലയളവില് കൈപ്പറ്റുകയോ ഡിവിഡന്റ് തുക അതേ പദ്ധതിയില് തന്നെ പുനര്‍നിക്ഷേപിക്കുകയോ ആകാം ഡിവിഡന്റ് ഓപ്ഷനില്. അങ്ങനെ പുനര്‍നിക്ഷേപിക്കപ്പെടുന്ന ഡിവിഡന്റ് തുകയ്ക്കും 80 സി പ്രകാരമുള്ള ആദായ നികുതി ഇളവ് ലഭിക്കുന്നതാണ്.\nദീര്‍ഘകാല നിക്ഷേപത്തിനും ഉയര്‍ന്ന വരുമാന ലബ്ദിക്കും ഇക്വിറ്റി ലിങ്ക്ഡ് സേവിംഗ്‌സ് സ്‌കീം തിരഞ്ഞെടുക്കാവുന്നതാണ്. ഓഹരിവിപണിയിലെ നഷ്ടസാധ്യതകള് അറിഞ്ഞുകൊണ്ട്. മ്യൂച്വല് ഫണ്ട് കൈകാര്യം ചെയ്യുന്നത് പരിചയ സമ്പന്നര് ആണെന്നത് ഈ പദ്ധതിക്ക് ബലമേറുന്നു. ഏറെ ശ്രദ്ധയോടെ പഠിച്ചതിന് ശേഷമായിരിക്കണം ഏത് ഫണ്ടിലേക്കാണ് പണം നിക്ഷേപിക്കേണ്ടത് എന്നു തീരുമാനിക്കാന്. ഫണ്ടുകളുടെ ശേഷി നിര്‍ണ്ണയിക്കുവാന് കുറഞ്ഞത് മൂന്നു വര്‍ഷത്തെയെങ്കിലും പ്രവര്‍ത്തന ഫലങ്ങള് പഠിക്കുകയും താരതമ്യം ചെയ്യുകയും വേണം. പബ്ലിക് പ്രോവിഡന്റ് ഫണ്ട്, ഇക്വിറ്റി ലിങ്ക്ഡ് സേവിംഗ്‌സ് സ്‌കീം എന്നീ ആദായനികുതി കുറയ്ക്കുന്ന രണ്ടു പദ്ധതികളെ താഴെകൊടുക്കുന്ന രീതിയില് താരതമ്യം ചെയ്യാവുന്നതാണ്.\nലോക്ക് ഇന് പിരീഡ്: 15 വര്‍ഷം\nനിക്ഷേപത്തുക- കുറഞ്ഞത്/പരമാവധി (പ്രതിവര്‍ഷം): മിനിമം-500 രൂപ പരമാവധി-1,50,000 രൂപ\nവരുമാനം: ഇപ്പോഴത്തെ പലിശനിരക്ക് 7.8%\nആദായ നികുതി പദ്ധതി പൂര്‍ത്തിയാകുമ്പോള്: ഇല്ല\nമാനദണ്ഡം: ഇ എല് എസ് എസ്\nലോക്ക് ഇന് പിരീഡ്:3വര്‍ഷം\nനിക്ഷേപത്തുക: പരിധിയില്ല ആദായ നികുതി ഇളവ് 1,50,000 രൂപയ്ക്ക് മാത്രം വരുമാനം, മിനിമം-500 രൂപ,\nവരുമാനം: മാര്‍ക്കറ്റ് നിലവാരമനുസരിച്ച്\nരണ്ടു പദ്ധതികളും ആദായ നികുതി ഭാരം കുറയ്ക്കുന്നതിന് സഹായകരമാണ്. പിപിഎഫ് നിക്ഷേപങ്ങള്‍ക്ക് സുരക്ഷിതത്വവും താരതമ്യേന ബാങ്ക് നിക്ഷേപങ്ങളെക്കാള് കൂടിയ പലിശയും നേടിക്കൊണ്ട് ദീര്‍ഘകാല സമ്പാദ്യത്തിന് വഴിയൊരുങ്ങുന്നു. ഓഹരി വിപണിയില് നിക്ഷേപിക്കുന്നതിനാല് വിപണിയിലെ നഷ്ടസാധ്യതകള്‍ക്ക് വിധേയമായ ഇക്വിറ്റി ലിങ്ക്ഡ് സെവിംഗ് സ്‌കീമില് ദീര്‍ഘകാലമോ ഹൃസ്വകാലമോ പണം നിക്ഷേപിക്കുമ്പോള് സമ്പദ് മേഖലയിലെ ഉണര്‍വ്വിനും ഉയര്‍ച്ചയ്ക്കും ഒപ്പം നേട്ടങ്ങള് കൈവരിക്കാനുള്ള അവസരമൊരുങ്ങുന്നു. ഓഹരി വിപണിയിലെ ഏത് നിക്ഷേപങ്ങളും മാര്‍ക്കറ്റ് റിസ്‌കിന് വിധേയമാണ്.\nEmployment Insurance program finance insurance Money Policy Saving scheme


ചരിത്രമെഴുതി ട്രാവന്‍കൂര് കൊച്ചിന് കെമിക്കല്‍സ് - Malayalapathram\nHome » ചരിത്രമെഴുതി ട്രാവന്‍കൂര് കൊച്ചിന് കെമിക്കല്‍സ്\nചരിത്രമെഴുതി ട്രാവന്‍കൂര് കൊച്ചിന് കെമിക്കല്‍സ്\nതിരുവനന്തപുരം: 23 വര്‍ഷത്തിനു ശേഷം പൊതുമേഖലാ സ്ഥാപനമായ ട്രാവന്‍കൂര് കൊച്ചിന് കെമിക്കല്‍സ് ലിമിറ്റഡ് ലാഭലിഹിതം പ്രഖ്യാപിച്ചു. ചരിത്രത്തിലെ ഉയര്‍ന്ന ഉത്പാപദന ക്ഷമതയോടെയാണ് പ്രഖ്യാപനം. കമ്പനി ലാഭ വിഹിതമായ 84 ലക്ഷം രൂപ ടിസിസിഎല് സര്‍ക്കാരിന് കൈമാറി. സര്‍ക്കാര് അധികാരത്തില് വരുമ്പോള് നഷ്ടത്തിലായിരുന്ന ടിസിസിഎല് ഇന്ന് 35 കോടി രൂപ ലാഭത്തിലേക്ക് എത്തിയിരിക്കുന്നു. റെക്കോര്‍ഡ് ഉത്പ്പാദനത്തിലൂടെ 243.10 കോടി രൂപയുടെ വിറ്റു വരവാണ് ഈ പൊതുമേഖലാ സ്ഥാപനം നേടിയത്.\nപൊതുമേഖല സ്ഥാപനങ്ങളുടെ പുനരുജ്ജീവനം ലക്ഷ്യമിട്ട് നടത്തിയ പ്രവര്‍ത്തനങ്ങളാണ് ടിസിസിഎല്ലിനെ ലാഭത്തിലേക്ക് എത്തിച്ചത്. സര്‍ക്കാര് അധികാരമേള്‍ക്കുമ്പോള് 131 കോടി രൂപയായിരുന്നു പൊതുമേഖലാ സ്ഥാപനങ്ങളുടെ ആകെ നഷ്ടം. ആദ്യവര്‍ഷം അത് 71 കോടിയായി കുറച്ചു. കഴിഞ്ഞ സാമ്പത്തിക വര്‍ഷം 106 കോടി രൂപ ലാഭത്തിലേക്കാണ് പൊതുമേഖലാ സ്ഥാപനങ്ങള് എത്തിയത്. വ്യവസായ സ്ഥാപനങ്ങളെ ആധുനീകവല്‍ക്കരിച്ച് പൂര്‍ണ്ണതോതില് ഉത്പ്പാദനം നടത്താന് പ്രാപ്തമാക്കുകയെന്ന ലക്ഷ്യത്തിലേക്കാണ് സര്‍ക്കാര് ചുവടുവെപ്പ്.\nഇതിന്റെ ഭാഗമായി 60 കോടി രൂപയുടെ വികസനപ്രവര്‍ത്തനങ്ങളാണ് ട്രാവന്‍കൂര് കൊച്ചിന് കെമിക്കല്‍സില് നടപ്പാക്കുന്നത്. പ്രതിദിന ഉത്പ്പാദനം 250 ടണ്ണിലേക്ക് ഉയര്‍ത്തുകയാണ് ലക്ഷ്യം. കോസ്റ്റിക് സോഡാ ലായനിയുടെ വീര്യം 32% ശതമാനത്തില് നിന്നും 48 % ആയി ഉയര്‍ത്താനും കഴിയുന്ന തരത്തിലാണ് നവീകരണപ്രവര്‍ത്തനങ്ങള്.\nPrevious Articleഇന്ന് വിവാഹിതരാകുന്നു (13/01/2019)\nNext Article കൊല്ലം ബൈപാസ് പ്രധാനമന്ത്രി നാടിന് സമര്‍പ്പിച്ചു\nതിരുവനന്തപുരം ചാല കമ്പോളത്തിൽ തീപിടിത്തം; ആളപായമില്ല


കനമില്ലാത്ത നാരങ്ങാച്ചായ, കുടിച്ചാൽ കൂടുകയാണ് ഉൾക്കനം | Kadhayude Vazhi | Nidhish. G | Literature |\nരവിവർമ തമ്പുരാൻ January 02, 2022 06:37 PM IST\nഏറ്റവും പുതിയ സാമൂഹിക, രാഷ്ട്രീയ യാഥാർഥ്യങ്ങളോട് കഥകളിലൂടെ അതിസൂക്ഷ്മമായി പ്രതികരിക്കുന്ന ആളാണ് ജി. നിധീഷ്. അതുകൊണ്ടുതന്നെയാവണം മലയാളത്തിലെ ചെറുകഥവായനക്കാർ സംശയലേശമെന്യേ നിധീഷിനെ (Nidhish. G) തങ്ങളുടെ വായനമുറിയിലേക്ക് കൈപിടിച്ചു സ്വീകരിച്ചത്. ആഴ്ചപ്പതിപ്പുകളിൽ അച്ചടിച്ചു വരുന്ന നിധീഷ് കഥകൾ അതേദിവസം തന്നെ സമൂഹമാധ്യമത്തിൽ ചർച്ചയാവുന്നിടത്തേക്കും പ്രമുഖ പ്രസാധകർ പുസ്തകം അച്ചടിക്കുന്നിടത്തേക്കും നിധീഷ് വളർന്നത് ചുരുങ്ങിയ വർഷങ്ങൾക്കുള്ളിലാണ്. നിധീഷ് കഥകളുടെ ശക്തി മനസ്സിലാക്കിയവരാണ് ഈ എഴുത്തുകാരനെ സ്വയമറിഞ്ഞ് ആദരിക്കുന്നത്.\nമാതൃഭൂമി ആഴ്ചപ്പതിപ്പിൽ ഏഴുമാസം മുമ്പ് അച്ചടിച്ചു വന്ന നാരങ്ങാച്ചായ എന്ന നിധീഷ്‌കഥ ഒന്നാം വായനയിൽ അൽപം ദുരൂഹമായി തോന്നുമെങ്കിലും രണ്ടാം വായനയിൽ പാടെ മാറുകയാണ്. കഥയുടെ പ്രമേയം ആവശ്യപ്പെടുന്ന ദുരൂഹതയാണല്ലോ എഴുത്തുകാരൻ ചേർത്തുവച്ചിരിക്കുന്നതെന്നും പുനർവായനയിൽ നാം തിരിച്ചറിയും. നമ്മുടെ സമൂഹത്തിൽ ഇപ്പോഴും പാർശ്വവൽക്കരിക്കപ്പെട്ടുകഴിയുന്നവരാണ് എൽജിബിടി എന്ന ചുരുക്കപ്പേരിൽ അറിയപ്പെടുന്ന ലൈംഗികന്യൂനപക്ഷങ്ങൾ. അവരെ ചൂഴുന്ന ദുരൂഹത പൊതുസമൂഹത്തിന് വലിയൊരു പ്രഹേളികയാണ്. ആ പ്രഹേളിക ആ വിഭാഗത്തിൽ പെട്ടവരോടുള്ള നിന്ദയോ അസഹിഷ്ണുതയോ സ്‌നേഹമില്ലായ്മയോ ഒക്കെയായി മാറുമ്പോൾ, തങ്ങളുടേതല്ലാത്ത കാരണത്താൽ ആ വിഭാഗത്തിൽ ജനിക്കാൻ നിർബന്ധിതരായവർ കടുത്ത മാനസികസമ്മർദ്ദത്തിനും നീതിനിഷേധത്തിനും ഇരയായി തീരുന്നു. അങ്ങനെ നീതിനിഷേധിക്കപ്പെടുന്നവർക്ക് കഥയുടെ രൂപത്തിൽ നൽകാവുന്ന നല്ലൊരു ഉപഹാരമാണ് നാരങ്ങാച്ചായ.\nപുരുഷൻ, സ്ത്രീ എന്നതിനൊപ്പം ട്രാൻസ്‌ജെൻഡറുകളും ഒരു പ്രകൃതിസത്യമാണെന്നത് അംഗീകരിക്കപ്പെടാൻ തുടങ്ങിയിട്ടുണ്ട്. എങ്കിലും നടപ്പുരീതികളും നടപ്പുനീതികളും മാത്രമാണ് ശരി എന്നു ചിന്തിക്കുന്ന മഹാഭൂരിപക്ഷം ഇപ്പോഴും ട്രൻസ്‌ജെൻഡറുകളെ അംഗീകരിക്കാൻ മടി കാട്ടുകയാണ്. ട്രാൻസ്‌ജെൻഡറുകൾ തങ്ങൾക്കു മാത്രമായി എന്തെങ്കിലും പ്രത്യേക നീതി ആവശ്യപ്പെടുന്നില്ല, ആഗ്രഹിക്കുന്നില്ല. മറ്റെല്ലാവർക്കും കിട്ടുന്ന നീതി തങ്ങൾക്കു നിഷേധിക്കപ്പെടരുത് എന്നേ അവർ ആഗ്രഹിക്കുന്നുള്ളൂ. പലപേരുകളിൽ അവർ വിശേഷിപ്പിക്കപ്പെടുന്നുണ്ട്. പക്ഷേ, ഈ വിശേഷണമൊന്നും അവരുടെ യഥാർഥ സ്വത്വത്തെ പ്രതിനിധീകരിക്കുന്നില്ല. ഈ സത്യത്തെ കൃത്യമായി പ്രതിഫലിപ്പിക്കുന്നുണ്ട് നാരങ്ങാച്ചായ.\nകഥയിലൊരിടത്തും ഇതിലെ മുഖ്യകഥാപാത്രങ്ങളുടെ ലിംഗസ്വത്വം വെളിപ്പെടുത്തുന്നില്ല. ആഖ്യാതാവും ലിൻഡ എന്ന രണ്ടാം കഥാപാത്രവും ആ വിഭാഗത്തിൽ പെടുന്നു എന്ന് സൂചനകളിൽ കൂടി മാത്രമാണ് അടയാളപ്പെടുത്തുന്നത്. ഇവർ രണ്ടുപേരും കണ്ടുമുട്ടുന്നത് പ്രഭാതസവാരിക്ക് പതിവായി വരുന്ന സ്റ്റേഡിയത്തിലാണ്. അവിടെയാണ് കഥ നടക്കുന്നതും. പലദിവസങ്ങളിൽ കാണുകയും സംസാരിക്കുകയും ചെയ്യുന്നതിലൂടെ അവർ അവരുടെ സ്വത്വം പരസ്പരം മനസ്സിലാക്കുന്നുണ്ട്. പക്ഷേ, പുരുഷൻ എന്നു വിചാരിച്ചേക്കാവുന്ന വിധം അവതരിപ്പിക്കപ്പെട്ടിട്ടുള്ള ആഖ്യാതാവിന്റെയത്ര ചങ്കുറപ്പോ ആത്മവിശ്വാസമോ ഉടനീളം പ്രകടിപ്പിക്കാൻ ലിൻഡയ്ക്കാവുന്നില്ല, ഇടയ്ക്ക് ലിൻഡ ധീരതയുടെ ചില പ്രസരിപ്പുകൾ കാട്ടുന്നുണ്ടെങ്കിലും സ്ഥായീഭാവം വിഷാദമാണ്.\nഒരു ഘട്ടത്തിൽ വിഷാദം രോഗമായി വളർന്ന് അവൾ ജീവനൊടുക്കുകയാണ്. ആഖ്യാതാവ് അതറിയുന്നത് രാവിലെ നടക്കാൻ എത്തുമ്പോൾ കാണാറുള്ള, പതിവുനടത്തക്കാരിൽപെട്ട മറ്റൊരാൾ പറഞ്ഞാണ്. അപ്പോഴയാൾ ആലോചിക്കുന്നത്, ഒരുമിച്ചു ജീവിക്കാനുള്ള ലിൻഡയുടെ ക്ഷണം താൻ സ്വീകരിച്ചിരുന്നെങ്കിൽ അവളെ രക്ഷിക്കാൻ കഴിയുമായിരുന്നല്ലോ എന്നാണ്. അമ്മയുടെ വെറുപ്പു സഹിക്കാനാവാതെ വീടുവിട്ടിറങ്ങിയ ലിൻഡയ്ക്ക് ചെന്നുപെട്ട മിക്ക സ്ഥലങ്ങളിൽ നിന്നും ലഭിച്ചത് തിരസ്‌കാരം തന്നെ. ട്രാൻസ് എന്ന സംഗീതട്രൂപ്പിലും മെട്രോയിലെ സമാനസ്വത്വക്കാരായ തൂപ്പുകാർ ഒന്നിച്ചുതാമസിക്കുന്ന സ്ഥലത്തും പോലും അവൾ പൂർണതൃപ്തയായിരുന്നില്ല.\nആഖ്യാതാവിനെ കണ്ടുമുട്ടുന്നതും പലതവണ സംസാരിച്ച് മാനസികമായി അടുക്കുന്നതും അവൾക്ക് വലിയ ആശ്വാസമായിത്തീരുന്നു. കാമത്തോടെ സ്ഥിരമായി കാലിന്നിടയിൽ നോക്കി ചോരയൂറ്റിക്കുടിക്കുന്നവനെ കൈകാര്യം ചെയ്യുന്നതിലും തന്റെ ധർമസങ്കടങ്ങൾ ക്ഷമയോടെ കേൾക്കുന്നതിലും സഹോദരന്റെ ചികിൽസയ്ക്കു പണം നൽകി സഹായിക്കുന്നതിലുമൊക്കെ കൂടെനിൽക്കുന്ന ആഖ്യാതാവിൽ ലിൻഡ ഒരു പങ്കാളിയെയോ ആത്മമിത്രത്തെയോ ദർശിച്ചിട്ടുണ്ടാവാം. പക്ഷേ, ഒന്നിച്ചു ജീവിക്കാൻ ഉള്ള ലിൻഡയുടെ ക്ഷണം സ്വീകരിക്കാൻ അയാൾക്കാവുമായിരുന്നില്ല. താനും സ്വത്വപ്രതിസന്ധിയിലാണെന്നതാണോ മറ്റേതെങ്കിലും കാരണമാണോ അയാളെ പിന്തിരിപ്പിക്കുന്നതെന്നറിയില്ല.\nആഖ്യാതാവ് സഹജീവനത്തിനു മടി പറഞ്ഞയുടനൊന്നും ലിൻഡ ജീവനൊടുക്കിയില്ല. അപ്പോൾ അതുകൊണ്ടാണ് ആത്മഹത്യ ചെയ്തതെന്നു പറയാനാവില്ല. എങ്കിലും തന്റെ നിരാസം അവളെ ആത്മഹത്യയ്ക്കു പ്രേരിപ്പിച്ച പല ഘടകങ്ങളിൽ ഒന്നായിരിക്കില്ലേ എന്നയാൾ വിചാരിക്കുന്നു. ആ വിചാരം വായനക്കാരന്റെ മനസ്സിനെ ആർദ്രമാക്കുന്നിടത്താണ് ഈ കഥ വിജയിക്കുന്നത്.\nകോട്ടയത്ത് സീനിയർ സിവിസ് പൊലീസ് ഓഫിസറായി ജോലി ചെയ്യുന്ന നിധീഷ് കേളികൊട്ട് ബ്ലോഗ് മാഗസിനിന്റെ നടത്തിപ്പുകാരനും അതിലെ എഴുത്തുകാരനും എന്ന നിലയിൽ 2010ലാണ് അറിയപ്പെട്ടുതുടങ്ങിയത്. 2011ൽ ഹൈഡ്ര എന്ന കഥ മാധ്യമം ആഴ്ചപ്പതിപ്പിൽ അച്ചടിച്ചു വന്നു.സമകാലിക മലയാളം വാരികയുടെ കഥാമൽസരത്തിൽ തിരഞ്ഞെടുക്കപ്പെട്ട മികച്ച കഥകളിലൊന്ന് നിധീഷിന്റേതായിരുന്നു.അതോടെ മുഖ്യധാരയിലേക്കു പ്രവേശിച്ച നിധീഷിന്റെ മൂന്നു സമാഹാരങ്ങളും (ഹിപ്പപ്പൊട്ടാമസ്, വെള്ളില, താമരമുക്ക്) ശ്രദ്ധിക്കപ്പെട്ടു. ഇലവീഴാപ്പൂഞ്ചിറ എന്ന സ്വന്തം കഥ സിനിമയായിക്കൊണ്ടിരിക്കുന്നു എന്നതാണ് ഏറ്റവും പുതിയ സന്തോഷം. ട്രാൻസ്‌ജെൻഡറുകളുമായി എന്തെങ്കിലും ബന്ധം ഉള്ളതുകൊണ്ടല്ല, നാരങ്ങാച്ചായ എന്നു കഥയ്ക്കു പേരിട്ടത്. മറിച്ച് സാധാരണമല്ലാത്ത രണ്ടു സംഗതികളെ കൂട്ടിച്ചേർക്കുമ്പോൾ ലഭിക്കുന്ന സ്വീകാര്യവും സന്തോഷപ്രദവുമായ അനുഭവത്തെ പ്രതിഫലിപ്പിക്കാനാണെന്ന് കഥാകൃത്ത് പറയുന്നു.\nനാരങ്ങാച്ചായ എഴുതാനുണ്ടായ പശ്ചാത്തലം നിധീഷ് വിവരിക്കുന്നതിങ്ങനെ -\nലെമൺ ടീയുടെ യഥാർഥ രുചി നുകരുന്നത് കഥയിൽ പറഞ്ഞിട്ടുള്ളതു പോലെ കോട്ടയത്തെ മനോരമ ഓഫിസിനു മുന്നിലുള്ള, ഇക്ക എന്ന് എല്ലാവരും വിളിക്കുന്ന കുഞ്ഞുമോന്റെ നൈറ്റ് കടയിൽ നിന്നാണ്. അതിന്റെ വീര്യം അക്ഷരങ്ങളിലൂടെ വ്യക്തമാക്കുക പ്രയാസം. സവിശേഷമായ ബ്ലെൻഡിങ് മാജിക് തന്നെയാണത്. ഈ കുറിപ്പ് എഴുതുമ്പോൾത്തന്നെ ചൂടോടെ ഒരെണ്ണം സിപ് ചെയ്യാനുള്ള കൊതി വരുന്നുണ്ട്. പൊലീസ് ക്യാമ്പിൽ തങ്ങേണ്ടിവരുന്ന ദിവസങ്ങളിൽ, ചിലപ്പോൾ സിനിമ കണ്ടുമടങ്ങുന്ന പാതിരാവിൽ ഒക്കെ കൂട്ടുകാർക്കൊപ്പം ഇക്കയുടെ കടയിൽ എത്താതിരിക്കില്ല. അടച്ചിട്ടിരിക്കുന്ന ഷട്ടറുകൾക്കും കോണിപ്പടികൾക്കും താഴെ, പ്ലാസ്റ്റിക് സ്റ്റൂളുകളിലിരുന്ന് സിനിമയും കഥയും കവിതയുമൊക്കെ പകർന്നു കുടിച്ച രാത്രികൾ. കോവിഡ് വന്നതോടെ നൈറ്റ് കട നിന്നു. ഇപ്പോൾ അവിടെ തന്നെയുള്ള ഒരു സ്ഥിരം ടീഷോപ്പായി അത് മാറിയിട്ടുണ്ട്. കഥ വന്നതിന് ശേഷം ഇക്കയെ നേരിൽ കണ്ടിട്ടുമില്ല.\nസിനിമയിൽ ചെറിയ വേഷങ്ങൾ ചെയ്യുന്ന മാറാട് ഷാജി എന്ന ചങ്ങാതിക്കൊപ്പം തിരക്കഥാകൃത്തായ ഷാഹി കബീറിന്റെ കൊച്ചിയിലുള്ള വീട്ടിൽ കുറച്ചു നാൾ തങ്ങേണ്ട സാഹചര്യമുണ്ടായി. ആ സമയത്ത് രാവിലെ കലൂർ സ്റ്റേഡിയത്തിൽ നടക്കാൻ പോകും. അഞ്ച് റൗണ്ട് നടപ്പിനൊടുവിൽ ഒരു ലെമൺടീ - അതായിരുന്നു പതിവ്. ഇക്കയുടെ കൈപ്പുണ്യമില്ലാത്ത, കയ്പും പുളിയും മധുരവും ഏറിയും കുറഞ്ഞും പരസ്പരം ചേരാതെ മുഖം ചുളിപ്പിച്ച നാരങ്ങാച്ചായ. എങ്കിലും എല്ലാ പ്രഭാതങ്ങൾക്കും ആ രുചി അസാധാരണമായ ഊർജം നിറച്ചു തന്നു.\nസ്റ്റേഡിയം മറ്റൊരു ലോകമായിരുന്നു. പലമാതിരി മനുഷ്യർ, വർത്തമാനങ്ങൾ, കാഴ്ചകൾ. അവിടേക്കാണ് ഒരു ദിവസം ലിൻഡ അലസമായി നടന്നുവന്നത്. അവസാനത്തെ കവിൾ ചവർപ്പ് തൊണ്ടയിൽ നിന്നു കീഴ്‌പ്പോട്ടിറക്കി ഗ്ലാസ് താഴെ വെച്ച നേരം. ആകാശത്ത് ഒരു മഴവില്ല് വിടർന്നു. തുടർന്നുള്ള ദിവസങ്ങളിൽ ഞാൻ ലിൻഡയെ നിരീക്ഷിക്കാൻ തുടങ്ങി. ഞങ്ങൾ തമ്മിൽ ഒരക്ഷരം പോലും മിണ്ടിയില്ല. ഓരോ റൗണ്ട് നടപ്പിലും ലിൻഡ മൗനത്തിലൂടെ ജീവിതം പറയാൻ തുടങ്ങി. നെറ്റിയിൽ ഒറ്റനാണയമൊട്ടിച്ച് സൂര്യനെ ധ്യാനിക്കുന്ന വൃദ്ധദമ്പതികൾ, പ്രാവിന് തീറ്റ കൊടുക്കുന്ന ചെറുപ്പക്കാരൻ, ചിരി വ്യായാമത്തിലേർപ്പെടുന്ന സംഘം, റോളർ സ്‌കേറ്റിങ് കുട്ടികൾ, ഒരു കഴുതപ്പുലിയെപ്പോലെ തോന്നിച്ച ചുവന്ന തൊപ്പിവെച്ച മനുഷ്യൻ.. എല്ലാവരും അവിടെ തന്നെയുണ്ടായിരുന്നു.\nനാരങ്ങാച്ചായയെ ലെമൺ ടീ എന്ന വാക്കിൽ നിന്നു വിവർത്തനം ചെയ്‌തെടുക്കുമ്പോൾ ഒരിക്കലും അത് എൽജിബിടി കമ്യൂണിറ്റിയുടെ ജീവിതവുമായി ചേർന്നു നിൽക്കുന്ന ഒന്നാകുമെന്ന് ധാരണയില്ലായിരുന്നു. പരസ്പരം ചേരില്ല എന്ന് വിശ്വസിക്കുന്നവയെ ചേർത്തെടുക്കുമ്പോഴുണ്ടാകുന്ന മധുരവും പുളിയും സ്വാഭാവികമായി സംഭവിച്ചു. യഥാർഥ മനുഷ്യരുടെ അടയാളമായി അത് മാറുന്നത് കണ്ട് അളവറ്റ സന്തോഷമുണ്ടായി. എൽജിബിടി കമ്യൂണിറ്റിയെ അടയാളപ്പെടുത്തിയ ധാരാളം കഥകൾ വായിച്ചിട്ടുണ്ട്. എന്നാൽ അവയെല്ലാം ആ ജീവിതത്തെ മറ്റൊരു കണ്ണിലൂടെ നോക്കിക്കാണുന്ന മട്ടിൽ എഴുതപ്പെട്ടതുപോലെയാണ് തോന്നിയത്. പാർശ്വവത്ക്കരിക്കപ്പെട്ടവരെ കഥകളിലും ഓരത്താക്കി നിർത്തിയിരിക്കുന്നതായി തോന്നി. അതിൽ നിന്ന് മാറി അവരുടെ പക്ഷത്ത് നിന്ന് ഒരു കഥ പറയണമെന്ന ഒറ്റ ഉദ്ദേശ്യമേ എനിക്കുണ്ടായിുന്നുള്ളു. മനുഷ്യരുടെ കഥയായി അത് അവതരിപ്പിക്കണമെന്നും. ആ കാരണം കൊണ്ടാണ് കഥയിൽ ആഖ്യാതാവിന്റെയും ലിൻഡയുടെയും ജെൻഡർ ഒളിപ്പിച്ചു വെച്ചത്.\nമനുഷ്യരുടെ കഥയായി അത് വായിക്കപ്പെടണമെന്ന ശാഠ്യം എനിക്കുണ്ടായിരുന്നു. ചെറിയ സൂചകങ്ങൾ മാത്രമാണ് കൊടുത്തത്. അതുകൊണ്ടുതന്നെ ആഖ്യാതാവിനെ പുരുഷനായും ലിൻഡയെ സ്ത്രീയായും കണ്ടു കൊണ്ടുള്ള വായനയാണ് കഥ പ്രസിദ്ധീകരിച്ചു വന്നപ്പോൾ ആദ്യമുണ്ടായത്. അത്തരം വായനകളിൽ നാരങ്ങാച്ചായ ഒരു പൈങ്കിളിക്കഥയായി ലേബലൈസ് ചെയ്യപ്പെട്ടെങ്കിലും എനിക്ക് ഒട്ടും സങ്കടം തോന്നിയില്ല. എഴുതപ്പെട്ട കഥ എപ്പോഴും വായനക്കാരുടേതാണ്. വായിക്കുന്ന ആൾക്ക് അനുഭവപ്പെടുന്നതെന്തോ അതാണ് ശരി. അതിനിടയിൽ കയറി അങ്ങനെയല്ല ഇങ്ങനെയാണ് എന്ന് പറയാൻ എഴുത്തുകാരന് യാതൊരു അവകാശവുമില്ല. അങ്ങനെ ചെയ്യേണ്ടിവരുമ്പോൾ അയാൾ ഒരു തോറ്റ കഥാകാരനായി മാറും. ഒപ്പം കഥയുടെ തോൽവിയും സംഭവിക്കും എന്നാണ് എന്റെ വിശ്വാസം.\nതുടർവായനകളിലാണ് നാരങ്ങാച്ചായ തിരിച്ചറിയപ്പെട്ടത്. ഒട്ടും പരിചയമില്ലാത്ത ഒരാൾ ഫെയ്‌സ്ബുക് ഐഡി തപ്പിയെടുത്ത് മെസഞ്ചറിൽ വിളിച്ചു. ലിൻഡയുടെയും ആഖ്യാതാവിന്റെയും യഥാർഥ സ്വത്വം തിരിച്ചറിഞ്ഞ ആ മനുഷ്യൻ പറഞ്ഞതെല്ലാം കേട്ട് എന്റെ കണ്ണു നിറഞ്ഞു. അവസാനവരിയിൽ ആഖ്യാതാവ് തന്റെ ജെൻഡർ വെളിപ്പെടുത്തുന്ന (കൊല്ലങ്ങൾക്ക് മുൻപേ സ്വയം തിരിച്ചറിഞ്ഞ സ്വത്വത്തിലേക്ക് കൂടു മാറിയ ഞാൻ, ഒരിണയെക്കുറിച്ച് ഇക്കാലം വരെയും ചിന്തിച്ചിരുന്നില്ല) വാചകം ഇല്ലായിരുന്നെങ്കിൽ കൂടി കഥ പൂർണമാണല്ലോ എന്നു കേട്ട് അത്ഭുതപ്പെട്ടു. സത്യത്തിൽ ആ വരി ആത്മവിശ്വാസക്കുറവ് കൊണ്ട് ചില സ്‌നേഹിതരുടെ നിർദ്ദേശപ്രകാരം കൂട്ടിച്ചേർത്ത ഒന്നായിരുന്നു. ആ മനുഷ്യന്റെ ഫെയ്‌സ്ബുക് പോസ്റ്റിനെ തുടർന്നാണ് കഥയുടെ അകംതാൾ തുറന്നതെന്ന് പറയുമ്പോഴും മറ്റെല്ലാ വായനകളെയും എനിക്ക് സ്‌നേഹത്തോടെയേ സ്വീകരിക്കാനാവൂ. നാരങ്ങാച്ചായ മനുഷ്യരുടെ കഥയാണ്. ആണിന്റെയോ പെണ്ണിന്റെയോ ട്രാൻസ്‌ജെൻഡർ, ഗേ, ലെസ്ബിയൻ തുടങ്ങിയ മറ്റാരുടെയെങ്കിലുമോ അല്ല. മൂന്നാംലിംഗക്കാർ എന്ന പദം പോലും പലരും ഉപയോഗിച്ചു കാണുന്നുണ്ട്. തെറ്റായ അഭിസംബോധനയാണത്.\nകഥയിൽ ഉടനീളം ബോൾഡായ ലിൻഡ കേവലമൊരു തിരസ്‌കാരത്താൽ ആത്മഹത്യ ചെയ്യുമോ? എന്തിനാണ് ആത്മഹത്യയെ ഗ്ലോറിഫൈ ചെയ്യാൻ ശ്രമിക്കുന്നത്? അത് വേണ്ടിയിരുന്നില്ല എന്ന് പലരും പറയുകയുണ്ടായി. സത്യത്തിൽ എനിക്കുമറിയില്ല ലിൻഡ ആത്മഹത്യ ചെയ്യാനുള്ള കാരണം. പ്രണയനിഷേധത്താലോ, അന്നേനാൾ വരെ അനുഭവിച്ച കൊടിയ മാനസികപീഡയാലോ സമൂഹത്തിന്റെ തിരസ്‌കാരങ്ങൾ കൊണ്ടോ... അറിയില്ല. എല്ലാ പ്രതിസന്ധികളെയും അതിജീവിക്കാൻ വലിയ കരുത്തുണ്ടായിരിക്കുമ്പോഴും ഓർക്കാപ്പുറത്ത് കടന്നുവരുന്ന ചെറിയ ഇരുട്ടിൽ പെട്ടെന്ന് അടിപ്പെട്ടു പോവുകയും ആ നിമിഷത്തിന്റെ ചോദനയിൽ മരണത്തിലേക്ക് നടന്നു പോവുകയും ചെയ്ത ചിലരെ എനിക്കറിയാം. പലപ്പോഴുമോർത്ത് അത്ഭുതപ്പെട്ടിട്ടുണ്ട്, കാരണമന്വേഷിച്ച് മനസ്സ് പുണ്ണാക്കിയിട്ടുണ്ട്. ഒന്നും ഇന്നേ നാൾ വരെ തെളിഞ്ഞു കിട്ടിയിട്ടില്ല.\nഅത്ര മഹത്തായ കഥയൊന്നുമല്ല നാരങ്ങാച്ചായ. കഥ വായിച്ച് എൽജിബിടി കമ്യൂണിറ്റിയിലുള്ള കുറച്ചുപേർ വിളിച്ച് വലിയ സന്തോഷത്തോടെ സംസാരിച്ചു. കാറ്റഗറൈസ് ചെയ്യാതെ വ്യക്തികളായി അവരെ കഥയിൽ അവതരിപ്പിച്ചതിലുള്ള സ്‌നേഹം പങ്കുവെച്ചു. അതുമാത്രം മതി. പരിണാമഗുപ്തിയിൽ, എത്തേണ്ടിടത്ത് എത്തിയ സംതൃപ്തിയിൽ, ഒരു ലെമൺ ടീ ഇളംചൂടോടെ മധുരിക്കുന്നു.\nContent Summary: Kadhayude Vazhi - Column by Ravivarma Thampuran on writer Nidhish. G\nhttps-www-manoramaonline-com-literature-literaryworld 7nrv1r16kbvodb6sha0d0hu0vj video-component


സീ കേരളം രണ്ടാം വർഷത്തിലേക്ക്; കാഴ്ചക്കാർക്ക് നന്ദി പറഞ്ഞു ചാനൽMalayali Life | The Largest Malayalam Online Lifestyle Portal\nസീ കേരളം രണ്ടാം വർഷത്തിലേക്ക്; കാഴ്ചക്കാർക്ക് ന...\nസീ കേരളം രണ്ടാം വർഷത്തിലേക്ക്; കാഴ്ചക്കാർക്ക് നന്ദി പറഞ്ഞു ചാനൽ\nFriday 27 November 2020 07:21:58 PM\nമലയാളികളുടെ പ്രിയപ്പെട്ട വിനോദ ചാനൽ സീ കേരളം രണ്ടാം പിറന്നാൾ നിറവിൽ. 'ആവേശം രണ്ടിരട്ടി' എന്ന ടാഗ്‌ലൈനോട് ചാനൽ ഒരു ബ്രാൻഡ് ഫിലിം കഴിഞ്ഞ ദിവസം പുറത്തിറക്കി. സീ കേരളം ചാനലിലെ താരങ്ങളെ അണിനിരത്തിയ ഫിലിം പ്രധാനമായും തങ്ങളുടെ ഓരോ വിജയത്തിനും കാരണക്കാരായ മലയാളി പ്രേക്ഷകർക്ക് നന്ദി അറിയിക്കുന്നതാണ്. സീ കേരളത്തിന്റെ സീരിയൽ താരങ്ങളും വിനോദപരിപാടികളുടെ അവതാരകരും അണിനിരന്ന ബ്രാൻഡ് ഫിലിം ചാനൽ തങ്ങളുടെ സോഷ്യൽ മീഡിയയിലൂടെയാണ് പുറത്ത് വിട്ടത്.\n2018 നവംബർ 26 നാണ് സീ കേരളത്തെ പൂർണ്ണഹൃദയത്തോടെ മലയാളികൾ സ്വാഗതം ചെയ്തത്. രണ്ട് വർഷത്തിനുള്ളിൽ ചാനൽ മലയാള ടെലിവിഷൻ പ്രേക്ഷകരുടെ പ്രിയപ്പെട്ട ചാനലായി മാറി. വിപണി വിഹിതത്തിന്റെ 13 ശതമാനം നേടിയ അത്ഭുതകരമായ വളർച്ചയും തുടർച്ചയായി 25 ആഴ്ച പ്രൈം ടൈമിൽ രണ്ടാം സ്ഥാനവും ഇക്കാലയളവിൽ നേടുകയുണ്ടായി. മലയാള ടെലിവിഷന്റെ ചരിത്രത്തിൽ തന്നെ മികച്ച പല നേട്ടങ്ങളും ചുരുങ്ങിയ രണ്ട് വർഷം കൊണ്ട് നേടാൻ സീ കേരളത്തിന് ആയിട്ടുണ്ട്.\nകഴിഞ്ഞ രണ്ട് വർഷമായി വൈവിധ്യമാർന്ന പ്രോഗ്രാമുകൾ മലയാളികൾക്ക് സമ്മാനിക്കാൻ സീ കേരളത്തിന് കഴിഞ്ഞിട്ടുണ്ട്. ഇതിൽ മിക്കതും പുതുമയുള്ളതും പുരോഗമന ആശയങ്ങൾ ഉൾക്കൊള്ളുന്നവയുമാണ്. നിരവധി സിനിമകളും മലയാളിയുടെ സ്വീകരണമുറിയിലേക്കെത്തിക്കാൻ ചാനലിന് കഴിഞ്ഞു. ഇനിയും നിരവധി വിനോദ വിഭവങ്ങൾ ഒരുക്കി മലയാളികളുടെ ഹൃദയത്തിൽ തങ്ങളുടെ സ്ഥാനം ഉറപ്പിക്കാൻ ഒരുങ്ങുകയാണ് സീ കേരളം. ചാനലിന്റെ ടാഗ് ലൈൻ പോലെ തന്നെ പല ജീവിതവിസ്മയങ്ങൾ നെയ്തെടുക്കാൻ ഓരോ മലയാളിക്കും കൂട്ടായി സീ കേരളം ഉണ്ടാകുമെന്ന് ഉറപ്പു നൽകുകയാണ് സീ കേരളം രണ്ടാം പിറന്നാൾ ആഘോഷവേളയിൽ.\nRead more topics: # zee Kerala ,# enters second year\nzee Kerala enters second year\nസീ കേരളത്തിന്റെ ഡാന്‍സ് റിയാലിറ്റി ഷോ ഡി കെ ഡി രണ്ടാം ഭാഗം , ഇത്തവണ ലിറ്റില് എല് മാസ്റ്റേഴ്‌സിനൊപ്പം; ഓഡിഷനുകള് ജനുവരി 12 മുതല് ആരംഭിച്ചു\nതിരുവനന്തപുരത്തെ ആവേശത്തിലാക്കി സീ കേരളം റിയാലിറ്റി ഷോ താരങ്ങളുടെ സംഗീത രാവ്


പച്ചപ്പിന്റെ വികസന പാത തെളിച്ച് കൊച്ചി മെട്രോ, നടപ്പിലാക്കുന്നത്\nപച്ചപ്പിന്റെ വികസന പാത തെളിച്ച് കൊച്ചി മെട്രോ, നടപ്പിലാക്കുന്നത് പരിസ്ഥിതി സൗഹൃദത്തിന്റെ പുതിയ മാതൃകള്\nJune 3, 2017, 3:24 pm\nകൊച്ചി: കേരളത്തിന്റെ അടിസ്ഥാന സൗകര്യ വികസനത്തില് നാഴികക്കല്ലായ കൊച്ചി മെട്രോ റെയില് ആകാശപാതയിലൂടെ ഓടിത്തുടങ്ങാന് ഇനി ദിവസങ്ങള് മാത്രം. നിര്‍മ്മാണ വേഗതയുടെ കാര്യത്തിലും സുരക്ഷയുടെ കാര്യത്തിലും ഉപയോഗിക്കുന്ന സാങ്കേതിക വിദ്യയുടെ കാര്യത്തിലും ഒരുപടി മുകളില് നില്‍ക്കുന്ന കൊച്ചി മെട്രോ വികസനപാതയില് പരിസ്ഥിതിയെയും പരിഗണനയ്‌ക്കെടുക്കുന്നു. ഓടി തുടങ്ങുമ്പോള് രാജ്യത്തെ ഏറ്റവും മികച്ച പരിസ്ഥിതി സൗഹൃദ മെട്രോ റെയില് എന്ന ലക്ഷ്യപ്രാപ്തിയ്ക്കുള്ള ശ്രമത്തിന്റെ ഭാഗമായി നിരവധി പദ്ധതികളാണ് ആവിഷ്‌ക്കരിച്ച് നടപ്പാക്കുന്നത്.\nവേനല്‍ക്കാലത്ത് വൈദ്യുതിയ്ക്ക് ക്ഷാമം നേരിടുന്ന സംസ്ഥാനങ്ങളില് ഒന്നാണ് കേരളം. വൈദ്യുതി ഉദ്പാദനത്തിന് ആവശ്യമായ വെള്ളം കണ്ടെത്താന് പ്രയാസപ്പെടുകയും വൈദ്യുതിക്ഷാമം പരിഹരിക്കാന് സര്‍ക്കാര് ഭീമമായി പണമൊഴുക്കുകയും ചെയ്യുന്ന സാഹചര്യത്തിലാണ് ഊര്‍ജ്ജോല്‍പ്പാദനത്തില് സ്വയംപര്യാപ്തത കൈവരിക്കാനുള്ള കെ.എം.ആര്.എല് പദ്ധതിയുടെ പ്രസക്തി. ഏതാണ്ട് 27 കോടി രൂപ മുതല്‍മുടക്ക് വരുന്ന പദ്ധതി ഹീറോ സോളാര് എനര്‍ജിയുടെ പങ്കാളിത്തത്തിലാണ് നടപ്പാക്കുന്നത്.\nആദ്യഘട്ടത്തില് കൊച്ചി മെട്രോ സര്‍വീസ് നടത്തുന്നത് ആലുവ മുതല് പാലാരിവട്ടം വരെയുള്ള9കിലോ മീറ്റര് ദൂരത്താണ്. ഇവിടെ 11 മെട്രോ സ്‌റ്റേഷനുകളാണുള്ളത്. ഈ സ്‌റ്റേഷനുകളുടെയെല്ലാം മേല്‍ക്കൂരയിലും മുട്ടം യാര്‍ഡിലെ ഒഴിഞ്ഞുകിടക്കുന്ന സ്ഥലങ്ങളിലുമാണ് സോളാര് പാനലുകള് സ്ഥാപിക്കുന്നത്. ഈ പദ്ധതിയുടെ സ്വിച്ച് ഓണ് കര്‍മ്മം മുഖ്യമന്ത്രി പിണറായി വിജയന് ഇന്ന് ഉദ്ഘാടനം ചെയ്യേണ്ടതായിരുന്നു. എന്നാല്, ജനപ്രതിനിധികളെയും നഗരസഭാ ഭാരവാഹികളെയും ക്ഷണിച്ചില്ലെന്ന് ചൂണ്ടിക്കാട്ടി യുഡിഎഫ് പ്രതിഷേധം ഉയര്‍ത്തിയപ്പോള് ഉദ്ഘാടനം വേണ്ടെന്ന് വെച്ചു.\nഇപ്പോള് സ്ഥാപിച്ചിരിക്കുന്ന സോളാര് പാനലുകളില്‍നിന്നായി 2.4 മെഗാവാട്ട് വൈദ്യുതി ഉല്‍പ്പാദിപ്പിക്കാന് സാധിക്കും. മെട്രോ റെയില് പൂര്‍ണശേഷിയില് പ്രവര്‍ത്തനം തുടങ്ങുമ്പോള് ഉത്പാദനശേഷി നാല് മെഗാവാട്ടായി ഉയരും. സംസ്ഥാനത്തെ ആദ്യ റെസ്‌കോ മോഡല് പദ്ധതിയാണ് കൊച്ചി മെട്രോയില് നടപ്പാക്കുന്നത് (റിന്യൂവബിള് എനര്‍ജി സോഴ്‌സ് കമ്പനി). 27 കോടി രൂപ മുതല് മുടക്കുന്ന ഹീറോ സോളാര് എനര്‍ജി കമ്പനിക്ക് 25 വര്‍ഷത്തേയ്ക്കാണ് അവകാശം നല്‍കിയിരിക്കുന്നത്. ഇവിടെ ഉല്‍പ്പാദിപ്പിക്കപ്പെടുന്ന വൈദ്യുതി കെ.എം.ആര്.എല്. തന്നെ യൂണിറ്റിന് 5.51 രൂപയ്ക്ക് വാങ്ങിയ്ക്കും.\nKochi Metro Facebook Page\nകോണ്‍ക്രീറ്റ് കാടല്ല, പച്ചപ്പ്\nചെറിയ നഗരമാണ് കൊച്ചി. കെട്ടിടങ്ങള് കൊണ്ട് നിറഞ്ഞിരിക്കുന്ന ഈ നഗരത്തിലേക്ക് കൊച്ചി മെട്രോ കൂടി എത്തുമ്പോള് ഇതൊരു കോണ്‍ക്രീറ്റ് കാടായി മാറുമെന്ന ആശങ്ക ജനങ്ങള്‍ക്കുണ്ടായിരുന്നു. ഇത് പലപ്പോഴായി ജനങ്ങള് മെട്രോ അധികൃതരുടെ ശ്രദ്ധയില്‍പ്പെടുത്തുകയും ചെയ്തിരുന്നു. കൊച്ചി മെട്രോയുടെ തൂണുകളില് ചെടികള് വെച്ചുപിടിപ്പിച്ച് പച്ചപ്പ് ഉണ്ടാക്കാനുള്ള തീരുമാനം കെഎംആര്‍എല് കൈക്കൊണ്ടത് ഇത്തരം നിര്‍ദ്ദേശങ്ങള് പരിഗണിച്ചാണ്. ജംഗ്ഷനുകളിലും സ്റ്റേഷനുകളിലും ഒഴികെയുള്ള തൂണുകളിലായിരിക്കും വെര്‍ട്ടിക്കല് ഗാര്‍ഡന് വെച്ചുപിടിപ്പിക്കുന്നത്. ജംഗ്ഷനുകളിലും സ്റ്റേഷനുകളിലുമുള്ള തൂണുകളില് പരസ്യങ്ങള്‍ക്കായിരിക്കും സ്ഥാനം.\nവെര്‍ട്ടിക്കല് ഗാര്‍ഡന് പുറമെ ദേശീയ പാതയുടെ മീഡിയനുകളില് ചെടികള് വെച്ചുപിടിപ്പിക്കാനും അത് കൃത്യമായി പരിപാലിക്കാനുമുള്ള പദ്ധതികള് നടന്നു വരികയാണ്. കൊച്ചി നഗരത്തെ പച്ചപ്പണിയിക്കാന് ഉദകുന്ന പദ്ധതികളിലൊന്നായിരിക്കുമിത്. പനമ്പിള്ളി നഗറിലെ വോക്ക്‌വേയിലെ ഗാര്‍ഡന് പരിപാലിക്കുന്നത് കെഎംആര്‍എല്ലാണ്.\nഇവയ്ക്ക് പുറമെ നഗരത്തിലുടനീളം വൃക്ഷങ്ങള് വെച്ചുപിടിപ്പിക്കാനും ആളുകള്‍ക്ക് ഇരുന്ന് സംസാരിക്കാനുള്ള സ്ഥലങ്ങള് ഒരുക്കുന്നതിനുമായുള്ള പദ്ധതികള് സമാന്തരമായി നടക്കുന്നുണ്ട്. സന്നദ്ധ സംഘടനകളും മറ്റും നടത്തുന്ന മരംനടീല് പദ്ധതികള്‍ക്ക് സാമ്പത്തിക സഹായം നല്‍കുന്നതിനെക്കുറിച്ചും കെഎംആര്‍എല് ആലോചിക്കുന്നുണ്ട്. കോര്‍പ്പറേറ്റ് സോഷ്യല് റെസ്‌പ്പോണ്‍സിബിലിറ്റി (സിഎസ്ആര്) യില് ഉള്‍പ്പെടുത്തിയായിരിക്കും ഇത് ചെയ്യുക.\nസൗജന്യ സൈക്കിള് സവാരി\nകൊച്ചിയില് ഗതാഗതകുരുക്കും വായുമലിനീകരണവും ഭയാനകമാം വിധം വര്‍ദ്ധിച്ചുകൊണ്ടിരിക്കെ നഗരത്തില് യന്ത്രവത്കൃതമല്ലാത്ത ഗതാഗതത്തെ പ്രോത്സാഹിപ്പിക്കുകയാണ് കെഎംആര്‍എല്. ഇതിന്‍റെ ഭാഗമായി സൗജന്യ സൈക്കിള് സേവനം കെഎംആര്‍എല് ലഭ്യമാക്കും. പരിസ്ഥിതി ദിനത്തില് ഈ പദ്ധതി ആരംഭിക്കും. മെട്രോ യാത്രക്കാര്‍ക്ക് ഉപയോഗിക്കാന് കഴിയുന്ന തരത്തിലാണ് ഈ പദ്ധതി നടപ്പാക്കുന്നത്. ഗോ ഗ്രീന് എന്ന ആശയമാണ് ഇതിന് പിന്നില്. കൊച്ചിയിലെ പനമ്പിള്ളി നഗറില് കെഎംആര്‍എലിന്റെ തന്നെ മുതല് മുടക്കില് സൈക്കിള് പാത നിര്‍മ്മിച്ചിട്ടുണ്ട്. മാലിന്യക്കൂമ്പാരമായി കിടന്നിരുന്ന സ്ഥലങ്ങള് നവീകരിച്ചാണ് കെഎംആര്‍എല് വോക്ക് വേയും സൈക്കിള് വേയും നിര്‍മ്മിച്ചത്.\nഗോ ഗ്രീന് പദ്ധതിയുടെ ഭാഗമായി തന്നെയാണ് കെഎംആര്‍എല് വാട്ടര് മെട്രോ പദ്ധതി വിഭാവനം ചെയ്യുന്നത്. മെട്രോയുടെ വിവിധ ഫീഡര് സര്‍വീസുകളില് ഒന്നായിരിക്കും ഇത്. ഇതാദ്യമായിട്ടാണ് ഒരു മെട്രോ റെയില് പദ്ധതിക്ക് ഫീഡര് സര്‍വീസായി ജലഗതാഗത സംവിധാനത്തെ ഉപയോഗിക്കുന്നത്. വാട്ടര് മെട്രോയ്ക്കായുള്ള കരാര് കഴിഞ്ഞ ദിവസം കെഎംആര്‍എല് എയ്‌കോം കണ്‍സോര്‍ഷ്യവുമായി ഒപ്പുവെച്ചു. 20 മാസത്തിനുള്ളില് പദ്ധതിയുടെ ആദ്യഘട്ട പൂര്‍ത്തീകരണം എന്നതാണ് കെഎംആര്‍എല് ലക്ഷ്യമിടുന്നത്. ഈ പദ്ധതിക്കുള്ള പാരിസ്ഥിതിക അനുമതിക്കായി കാത്തിരിക്കുകയാണ്.


അസൗകര്യങ്ങളിൽ വീർപ്പുമുട്ടി ആദിവാസി കുടുംബങ്ങൾ : Deepika.com Nattu Visesham\nഎടക്കര: ക്യാന്പുകളിൽ നിന്ന് ക്യാന്പുകളിലേക്ക്. പോത്തുകൽ പഞ്ചായത്തിലുണ്ടായ ഉരുൾപെട്ടൽ, പ്രളയം എന്നിവയെത്തുടർന്ന് വീടുകൾ നഷ്ടപ്പെട്ടവരാണ് ദുരിതാശ്വാസ ക്യാന്പുകളിൽ നിന്ന് ക്യാന്പുകളിലേക്ക് മാറ്റപ്പെട്ടുകൊണ്ടിരിക്കുന്നത്. സ്ഥിരവും, സുരക്ഷിതവുമായ ഇടം കണ്ടെത്താൻ സർക്കാർ സംവിധാനങ്ങൾക്കാകാത്തതാണ് ദുരിതബാധിതരെ കൂടുതൽ ദുരിതത്തിലാക്കിയിരിക്കുന്നത്.\nനിലവിൽ ഭൂദാനം സെന്‍റ് ജോർജ്് പള്ളി, ഗ്രാമപ്രകാശിനി വായനശാല, പൂളപ്പാടം ജിഎൽപിസ്കൂൾ എന്നിവടങ്ങളിലെ ക്യാന്പുകളിലാണ് ദുരിതബാധിതർ താമസിക്കുന്നത്. ഭൂദാനം സെന്‍റ് ജോർജ് പള്ളി ക്യാന്പിൽ 113-കുടുംബങ്ങളിൽ നിന്നുള്ള 403 ആളുകളാണ് താമസിക്കുന്നത്. ഇതിൽ 37-പട്ടികവർഗ കുടുംബങ്ങളുണ്ട്. വായനശാലയിൽ ഇരുപത്തിയഞ്ച് കുടുംബങ്ങളിലെ 95-കുടുംബങ്ങൾ താമസിക്കുന്നുണ്ട്. ഇതിൽ മൂന്ന് പട്ടിക വർഗ കുടുംബങ്ങൾ താമസിക്കുന്നുണ്ട്. പൂളപ്പാടം ജിഎൽപിയിൽ 74-കുടുംബങ്ങളിലെ 237 അംഗങ്ങൾ താമസിക്കുന്നുണ്ട്. ഇതിൽ 16-എസ്ടി കുടുംബങ്ങൾ താമസിക്കുന്നുണ്ട്.\nഇവയെല്ലാം സൗകര്യങ്ങൾ കുറവുള്ള ക്യാന്പുകളാണ്. പൂളപ്പാടം സ്കൂൾ തുറന്നിട്ട് ഒരാഴ്ചയായി. വിദ്യാർഥികൾക്ക് ഇവിടെ പഠനം നടത്തേണ്ടതുണ്ട്. ഭൂദാനം സെന്‍റ് ജോർജ് പള്ളിയിൽ ദിവ്യബലി രണ്ട് ഞായറാഴ്ചകളിൽ മുടങ്ങിയിരുന്നു.\nദുരന്തത്തിൽ പൂർണമായി വീട് നഷടപ്പെട്ടവരാണ് ഇതിൽ കൂടുതലും. സാന്പത്തിക ശേഷിയുള്ളവർ നേരത്തെ വാടക വീടുകളിലേക്കും, ബന്ധുവീടുകളിലേക്കും മാറി യിരുന്നു. എന്നാൽ കവളപ്പാറ കോളനിക്കാരും, വാടക വീടുകളെടുക്കാൻ സാന്പത്തിക ശേഷിയില്ലാത്തവരുമാണ് ക്യാന്പുകളിൽ അവശേഷിക്കുന്നത്.\nഇവർക്ക് അധിവസിക്കാൻ മേഖലയിൽ സർക്കാർ ക്വാർട്ടേഴ്സുകളോ, മറ്റ് സംവിധാനങ്ങളോ ലഭ്യമല്ല. മുണ്ടേരി വിത്തുകൃഷിത്തോട്ടത്തിൽ മാത്രമാണ് ക്വാർട്ടേഴ്സുകളുള്ളത്. എന്നാൽ ഇവ വാസയോഗ്യമല്ലെന്ന് മാത്രമല്ല ആളുകൾ ഇവിടെ താമസിക്കാനും താൽപര്യം കാണിക്കുന്നില്ല. കഴിഞ്ഞ ദിവസം പൂളപ്പാടം ക്യാന്പുകളിലെ ആളുകളെ പാതാർ പള്ളിയുടെ പാരിഷ് ഹാളിലേക്ക് മാറ്റാൻ ശ്രമം നടന്നിരുന്നു. എന്നാൽ കൂടുതൽ ആളുകളെ ഉൾക്കൊള്ളാനുള്ള ശേഷിയില്ലാത്തതിനാലും, സൗകര്യങ്ങൾ കുറവായതിനാലും ആളുകൾ മാറാൻ തയാറായില്ല. ഇതേത്തുടർന്ന് സ്കൂൾ ക്യാന്പിൽന്നെ തുടരുകയാണിവർ.\nഎത്രനാൾ ഇവരെ ക്യാന്പുകളിൽ അധിവസിപ്പിക്കാൻ കഴിയുമെന്ന കാര്യത്തിലും വ്യക്തതയില്ല. അടിയന്തരമായി ഇവർക്ക് സുരക്ഷിതമായ വാസസ്ഥലം ലഭ്യമാക്കാനുള്ള നടപടികളാണ് സർക്കാരിന്‍റെ ഭാഗത്ത് നിന്ന് ഉണ്ടാകേണ്ടത്. ക്യാന്പുകളിലെ അസൗകര്യങ്ങളിൽ വീർപ്പുമുട്ടിക്കഴിയുകയാണ് പോത്തുകല്ലിലെ ആദിവാസികളടക്കമുള്ള 202-കുടുംബങ്ങൾ.


താൾ:Daiva Karunyam 1914.pdf/90 - വിക്കിഗ്രന്ഥശാല\nതാൾ:Daiva Karunyam 1914.pdf/90\nന്നു തിരിച്ചതിൽ പിന്നീടുണ്ടായ സംഗതികൾ എല്ലാം വിവരിച്ചു. ഇങ്ങനെ ഓരോന്നു പറഞ്ഞു രണ്ടുകൂട്ടക്കാൎക്കും തൃപ്തിയാകുന്നതിനു മുമ്പു തന്നെ അവർ ബങ്കളാവിലും എത്തി.\n“ ചൊന്നതൊക്കെയുമേവം തന്നെ\nഎന്നുടെ മകൾ സുനന്ദയും നീയുമൊക്കും\nനാരായണിപ്പിളള കൊച്ചമ്മയുടെ പിറന്നാൾ സംബന്ധിച്ച ഘോഷങ്ങളെല്ലാം കൊട്ടാരക്കര ബങ്കളാവിൽ വച്ചു മുറയ്ക്കുനടക്കുന്നു. രാവിലെ ൯/ര മണി കഴിഞ്ഞിരിക്കുന്നു. നാരായണിപ്പിള്ള കൊച്ചമ്മ കുളികഴിഞ്ഞ് വിശേഷവസ്ത്രങ്ങൾ ധരിച്ച്, അമ്പലത്തിൽ പോയി തൊഴുതുവന്നു. ബ്രാഹ്മണസദ്യയ്ക്ക് ഇലവയ്ക്കാറായി. മേലന്വേഷണങ്ങൾ നടത്തിക്കൊണ്ടു നാരായണിപ്പിള്ള കൊച്ചമ്മ ബങ്കളാവിൻറെ കിഴക്കേ പൂമുഖത്തിരിക്കയാണ്. കമലമ്മയുടെ അച്ഛനും അവിടെ ത്തന്നെ ഉണ്ടായിരുന്നു.\nനാ-കൊ:- മണി പത്തടിക്കാറായി. കമലം ഇനിയും വന്നില്ലല്ലോ. ശാസ്ത്രികൾ പറഞ്ഞതൊക്കെ തെറ്റിയെന്നു വരുമോ. ആ പെൺകുട്ടി ഭാൎഗ്ഗവി തന്നെയെങ്കിൽ കമലത്തിനെ കണ്ടു അവസ്ഥയ്ക്ക് അവൾ ഉടനെ കൂടെ വരാതിരിക്കയില്ല. അന്വേഷിച്ചു വല്ലവരെയും അയച്ചാലോ. കമലം ഇന്നു രാവിലെ യാതൊന്നും കഴിച്ചിട്ടില്ല.\nകമലമ്മയുടെ അച്ഛ‌ൻ;- മണി ൯൴ ആയിട്ടേയുള്ളൂ. പറഞ്ഞ ദിക്കിലേക്ക് ഇവിടെ നിന്നൊരഞ്ചാറു നാഴികദൂരമുണ്ടെന്നു തോന്നുന്നു. അതുകൊണ്ടായിരിക്കും താമസം. ഏതായാലും - എന്നിത്രയും പറയുന്നതിനിയ്ക്ക് കമലമ്മയും ഭാൎഗ്ഗവിയും കൈ കോൎത്തു പിടിച്ചുകൊണ്ട് പടിയ്ക്കകത്തേക്കു കടന്നു.\nനാരായണിപ്പിള്ള കൊച്ചമ്മയ്ക്കു ഇവരെ ഒരുമിച്ചു കണ്ടപ്പോൾ അളവില്ലാത്ത സന്തോഷമുണ്ടായി. അവർ ഇരുന്നിരുന്നെടത്തു നിന്നു ചാടി എണീറ്റ് അരനിമിഷംകൊണ്ടു ഭാൎഗ്ഗവിയുടെ അരികിൽ എത്തി. ഭാൎഗ്ഗവിയെ മാറോടണച്ച്, അവളുടെ\n"https://ml.wikisource.org/w/index.php?title=താൾ:Daiva_Karunyam_1914.pdf/90&oldid=158072" എന്ന താളിൽനിന്ന് ശേഖരിച്ചത്


പ്രളയം ദുരന്തത്തില് തകർന്നത് 26,000 വീടുകള്; റോഡുകള് മാത്രം നന്നാക്കാന് വേണ്ടത് 13,000 കോടി. • ഇ വാർത്ത | evartha\nപ്രളയം ദുരന്തത്തില് തകർന്നത് 26,000 വീടുകള്; റോഡുകള് മാത്രം നന്നാക്കാന് വേണ്ടത് 13,000 കോടി.\nevartha Desk August 18, 2018, 2:20 pm August 18, 2018\nപ്രളയ ദുരന്തത്തില് 19,512 കോടി രൂപയുടെ നാശനഷ്ട്ടങ്ങള് ഉണ്ടായതായി പ്രാഥമിക വിലയിരുത്തല്. ഇന്ന് ചേര്‍ന്ന അവലോകന യോഗത്തിലാണ് പ്രളയ ദുരന്തത്തില് ഉണ്ടായ നഷ്ടത്തിന്‍റെ കണക്കു സംസ്ഥാനം പ്രധാനമന്ത്രിക്ക് നല്‍കിയത്. വെള്ളം ഇറങ്ങിയ ശേഷം മാത്രമേ യഥാര്‍ത്ഥ നഷ്ടം കണക്കാക്കാന് സാധിക്കുകയുള്ളൂ. ഇതിലും കൂടുതല് ആകും യഥാര്‍ഥ നഷ്ട്ടം എന്നാണ് പ്രാഥമിക വിലയിരുത്തല്.\n357 പേര് ഇതുവരെ മരണപ്പെട്ടു. 40,000 ഹെക്ടറലധികം കൃഷി നശിച്ചു. ആയിരത്തോളം വീടുകള് പൂര്‍ണ്ണമായും 26,000 ത്തിലധികം വീടുകള് ഭാഗികമായും തകര്‍ന്നു. 3,026 ക്യാമ്പുകളിലായി ഇപ്പോള് 3,53,000 പേരുണ്ട്. 46,000 ത്തിലധികം കന്നുകാലികളും രണ്ടു ലക്ഷത്തിലധികം കോഴി-താറാവുകളും ചത്തതായി ആണ് പ്രാഥമിക വിവരം. ഉടമസ്ഥര് തിരിച്ചു വീടുകളില് എത്തിയാല് മാത്രമേ വളര്‍ത്തു മൃഗങ്ങളുടെ പൂര്‍ണ്ണമായ കണക്കു ലഭ്യമാകുകയുള്ളൂ.\n16,000 കി.മീ. പൊതുമരാമത്ത് റോഡുകളും 82,000 കി.മീ. പ്രാദേശിക റോഡുകളും 134 പാലങ്ങളും ഇതിനോടകം കേരളത്തില് തകര്‍ന്നിട്ടുണ്ട്. റോഡുകളുടെ നഷ്ടം മാത്രം 13,000 കോടിയോളം വരും. പാലങ്ങളുടെ നഷ്ടം 800 കോടിയിലധികമാണ്. വിശദമായ പരിശോദന നടത്തിയാല് മാത്രമേ കൂടുതല് പാലങ്ങളുടെ സുരക്ഷയെ കുറിച്ച് വിശദമായ വിവരം ലഭിക്കുകയുള്ളൂ.\nEvartha Desk0 783\nEvartha Desk0 918


കരള് ദീനം മാറാന് കീഴാര് നെല്ലി പശുവിന് പാലില് | How To Use Phyllanthus niruri Keezhar Nelli - Malayalam BoldSky\n8 min ago രാശിഫലം: ഇന്ന് പണത്തിന്റെ ആനുകൂല്യം ഈ രാശിക്ക്\nആരോഗ്യത്തിന് സഹായിക്കുന്ന നാട്ടുചെടികള് ധാരാളമുണ്ട്. നാം പലപ്പോഴും കാട്ടു ചെടിയെന്നു കരുതി പറിച്ചു കളയുന്ന പലതിനും വലിയ വില നല്‍കി മാര്‍ക്കറ്റില് നിന്നും വാങ്ങുന്ന പല സസ്യങ്ങളേക്കാള് ഗുണങ്ങളുണ്ടെന്നതാണ് വാസ്തം.\nഇതുപോലെ അവഗണിയ്ക്കപ്പെട്ടു കിടക്കുന്ന സസ്യങ്ങളിലൊന്നാണ് കീഴാര് നെല്ലി. നെല്ലിയുടെ കുടുംബക്കാരനെങ്കിലും കാര്യമായ പരിഗണന ലഭിയ്ക്കാതെ വഴിവക്കില് വളരുന്ന ഈ സസ്യം പല രോഗങ്ങളുടേയും അന്തകനാണ്. നമ്മുടെ ആയുസിനെ പോലും ബാധിയ്ക്കുന്ന പല പ്രശ്‌നങ്ങള്‍ക്കുമുള്ള ഒന്നാണിത്.\nകീഴാര് നെല്ലിയുടെ ഏറ്റവും വലിയ മരുന്നു ഗുണം ഇത് കരളിന്റെ പ്രശ്‌നങ്ങള്‍ക്ക് ഉത്തമമാണെന്നതാണ്. പല കരള് രോഗങ്ങളേയും തടുത്തു നിര്‍ത്താനുള്ള കഴിവ് ഈ ചെറിയ ചെടിയ്ക്കുണ്ട്.\nകരള് ആരോഗ്യത്തിനു മാത്രമല്ല, പല ആരോഗ്യ പ്രശ്‌നങ്ങള്‍ക്കുമുളള നല്ലൊരു മരുന്നാണിത്.\nകീഴാര് നെല്ലിയുടെ ആരോഗ്യപരമായ ഗുണങ്ങളെക്കുറിച്ചറിയൂ, ലിവര് പ്രശ്‌നങ്ങള്‍ക്ക് ഇത് എങ്ങനെ ഉപയോഗിയ്ക്കുമെന്നുമറിയൂ,\nകീഴാര് നെല്ലി മഞ്ഞപ്പിത്തത്തിനുള്ള നല്ലൊരു മരുന്നാണ്. ഇതു സമൂലം അരച്ച് നെല്ലിക്കാ വലിപ്പത്തിലാക്കി ശുദ്ധമായ പശുവിന് പാലില് കലര്‍ത്തി7ദിവസം അടുപ്പിച്ചു കഴിച്ചാല് മഞ്ഞപ്പിത്തത്തിന് നല്ല പരിഹാരമാണ്. ഇങ്ങനെ ചെയ്താല് രക്തത്തിലുള്ള മഞ്ഞപ്പിത്തത്തിന്റെ അണുക്കള് മുഴുവന് നശിച്ചു പോകും. പശുവിന് പാലില് അല്ലെങ്കില് തേങ്ങാപ്പാലില് ചേര്‍ത്തു കഴിയ്ക്കാം.\nമഞ്ഞപ്പിത്തത്തിനു മാത്രമല്ല, കരളിനെ ബാധിയ്ക്കുന്ന മറ്റേതു രോഗങ്ങള്‍ക്കും ഇതു നല്ലൊരു പരിഹാരമാണ്. ഫാറ്റി ലിവര് പോലുള്ള രോഗങ്ങള്‍ക്കും ഇതു പരിഹാരമായി ഉപയോഗിയ്ക്കാം. കരളിന് രോഗബാധയുണ്ടാക്കുന്ന ഹെപ്പറ്റൈറ്റിസ് ബി, സി എന്നിവയ്ക്കുള്ള നല്ലൊരു പ്രതിവിധി കൂടിയാണിത്.\nബിപി കുറയ്ക്കാന് കഴിവുള്ള ഇതു ഹൃദയാരോഗ്യത്തിന് അത്യുത്തമമാണെന്നു പറയാം. ഹൈ ബിപിയുള്ളവര് ഇത് അരച്ചു കഴിയ്ക്കന്നതും ഇതിന്റെ ഇലയിട്ടു തിളപ്പിച്ച വെള്ളം കുടിയ്ക്കുന്നതുമെല്ലാം ഏറെ നല്ലതാണ്. നാരുകള് അടങ്ങിയ ഇത് കൊളസ്‌ട്രോള് നീക്കാനും നല്ലതാണ്. ഇതും ഹൃദയാരോഗ്യത്തെ സഹായിക്കും.\nവയറിന്റെ ആരോഗ്യത്തിന് ഏറെ ഉത്തമമാണ് കീഴാര് നെല്ലി. ഇതു മുഴുവനുമായി അരച്ച് മോരില് കലക്കി കുടിയ്ക്കുന്നത് വയറിന്റെ ആരോഗ്യത്തിന് ഉത്തമമാണ്. നല്ല ദഹനത്തിന്, ഗ്യാസ്, അസിഡിറ്റി പ്രശ്‌നങ്ങള്‍ക്കു പരിഹാരമാണിത്.\nആര്‍ത്തവ സംബന്ധമായ രോഗങ്ങള്‍ക്കുള്ള\nസ്ത്രീകള്‍ക്കുണ്ടാകുന്ന ആര്‍ത്തവ സംബന്ധമായ രോഗങ്ങള്‍ക്കുള്ള നല്ലൊരു പരിഹാരമാണിത്. ഇത് സമൂലം അതായത് കടയോടെ അരച്ച് കാടി വെള്ളത്തില് കലക്കി കുടിയ്ക്കുന്നത് ഏറെ നല്ലതാണ്.\nവേനല്‍ക്കാലത്ത് ഇതിന്റെ ഇലയിട്ടു തിളപ്പിച്ച വെളളം കുടിയ്ക്കാം. ശരീരം തണുപ്പിയ്ക്കാന് ഇത് ഏറെ ഉത്തമമാണ്. ഇതിട്ടു തിളപ്പിച്ച വെള്ളത്തിലും കുളിയ്ക്കാം.ശരീരത്തിലുണ്ടാകന്ന വ്രണങ്ങള്‍ക്കും നീരിനുമെല്ലാം പറ്റിയ നല്ലൊരു മരുന്നാണ് കീഴാര് നെല്ലി.\nപ്രമേഹത്തിനുള്ള സ്വാഭാവിക പരിഹാരമാണ് ഈ ഇല. ഇതിന്റെ ഇലയിട്ടു തിളച്ച വെള്ളം കുടിയ്ക്കുന്നത് പ്രമേഹത്തിനുള്ള നല്ലൊരു മരുന്നാണ്. ഇതിന്റെ ഇല പച്ചയ്ക്കു ചവച്ചരച്ചു കഴിച്ചാലും മതിയാകും. ഇതിന്റെ നീരും കുടിയ്ക്കാം.\nതലമുടിയുടെ ആരോഗ്യത്തിനും കീഴാര് നെല്ലി ഏറെ ഗുണകരമാണ്. ഇതിട്ടു തിളപ്പിച്ചോ ഇതിന്റെ നീരെടുത്തു ചേര്‍ത്തു തിളപ്പിച്ചോ വെളിച്ചെണ്ണ തയ്യാറാക്കി തലയില് പുരട്ടാം\nമൂത്രം നല്ലപോലെ പോകാനും മൂത്രശയ അണുബാധകള്‍ക്കു നല്ലതാണ് ഇത്. ഇത് ദിവസവും കഴിയ്ക്കുന്നത് കിഡ്‌നി പ്രശ്‌നങ്ങള്‍ക്കും മൂത്രച്ചൂടിനും പഴുപ്പിനുമെല്ലാം ഏറെ നല്ലതാണ്.\nപനിയുള്ളപ്പോള് ഇതിന്റെ ഇല ചവച്ചരച്ചു കഴിയ്ക്കാം. പനിയും കോള്‍ഡും അണുബാധയുമെല്ലാം മാറാന് ഇത് സഹായിക്കും.\nകഫ ദോഷം തീര്‍ക്കാന് ഉത്തമമായ ഒന്നാണ് കീഴാര് നെല്ലി.\nHow To Use Phyllanthus niruri Keezhar Nelli\nHow To Use Phyllanthus niruri Keezhar Nelli, Read more to know about,


farm bill 2020: congress MP rahul gandhi participate in three day tractor rally in punjab with farmers | രാഹുല് ഗാന്ധി ഇന്ന് പഞ്ചാബിലേക്ക്; മൂന്ന് ദിനം നീളുന്ന ട്രാക്ടര് റാലി, പൊതുയോഗം; കര്‍ഷകര്‍ക്കൊപ്പം - Malayalam Oneindia\n7 min ago ജനങ്ങൾക്ക് സമാധാനപരമായി പ്രകടനം നടത്താൻ അനുമതിയുണ്ട്: അധികാരികൾ അനുവദിക്കണമെന്ന് യുഎൻ\n34 min ago പുതിയ പാര്‍ലമെന്റ് കട്ടിടത്തിന് പ്രധാനമന്ത്രി ഡിസംബര് 10ന് തറക്കല്ലിടും\n37 min ago തോല്‍വിയുറപ്പാകുമ്പോള് സിപിഎമ്മിന്റെ സ്ഥിരം നമ്പരാണത്; പൊലീസില് സിപിഎം ഫ്രാക്ഷനുണ്ടെന്ന് എംടി രമേശ്\nരാഹുല് ഗാന്ധി ഇന്ന് പഞ്ചാബിലേക്ക്; മൂന്ന് ദിനം നീളുന്ന ട്രാക്ടര് റാലി, പൊതുയോഗം; കര്‍ഷകര്‍ക്കൊപ്പം\nPublished: October42020, 8:46 [IST]\nദില്ലി: വിവാദ കാര്‍ഷിക ബില്ലിനെതിരെ നടക്കുന്ന പ്രതിഷേധത്തില് പങ്കെടുക്കാന് കോണ്‍ഗ്രസ് നേതാവ് രാഹുല്‍ഗാന്ധി ഇന്ന് പഞ്ചാബിലേക്ക് പുറപ്പെടും. കോണ്‍ഗ്രസ് സംഘടിപ്പിക്കുന്ന 'ഖേതി ബച്ചാവോ യാത്ര'യില് രാഹുല് ഗാന്ധി ഇന്ന് നയിക്കും. മൂന്ന് ദിവസത്തെ ട്രാക്ടര് റാലിയാണ് പഞ്ചാബില് സംഘടിപ്പിക്കുന്നത്. സംസ്ഥാനത്ത് കര്‍ഷകരുടെ നിരവധി പൊതു യോഗങ്ങളില് അദ്ദേഹം പങ്കെടുക്കും. മോദി സര്‍ക്കാരിന്റെ കാര്‍ഷിക വിരുദ്ധ ബില്ലുകള്‍ക്കെതിരെ ഇതിനകം ശക്തമായ കര്‍ഷക പ്രക്ഷോഭം നടന്നുകൊണ്ടിരിക്കുന്ന സംസ്ഥാനമാണ് പഞ്ചാബ്.\nനിഹാല് സിംഗ് വാല, ജാഗ്രണ്, റായ്‌കോട്ട് എന്നിവിടങ്ങളില് സംഘടിപ്പിക്കുന്ന ട്രാക്ടര്‍റാലിയില് രാഹുല് പങ്കെടുക്കും. ഖേതി ബച്ചാവോ യാത്രയുടെ ആദ്യദിനമായ ഇന്ന് ആണ് ട്രാക്ടര് റാലി സംഘടിപ്പക്കുന്നത്. ഇതില് പഞ്ചാബ് മുഖ്യമന്ത്രി അമരീന്ദര് സിംഗ്, പഞ്ചാബ് കോണ്‍ഗ്രസ് അധ്യക്ഷന് സുനില് ജഖര് അടക്കം നിരവധി കോണ്‍ഗ്രസ് നേതാക്കള് പങ്കെടുക്കും. കാര്‍ഷിക ബില്ല് സഭയില് പാസാക്കിയ ദിവസം പഞ്ചാബില് നിന്നും ദില്ലിയിലേക്ക് പടുകൂറ്റന് ട്രാക്ടര് റാലിക്കായിരുന്നു രാജ്യം സാക്ഷ്യം വഹിച്ചത്.\nഇന്ന് 11 മണിക്ക് മോഗ ജില്ലയില് രാഹുല് ആദ്യ പൊതുയോഗത്തില് പങ്കെടുക്കും. മോഗയിലെ ബന്ദിനി കാലനില് നിന്നും ആരംഭിക്കുന്ന ട്രാക്ടര് റാലി രാഹുല്‍ഗാന്ധി നയിക്കും. ജത്പൂര, ലുധിയാനയില് അവസാനിക്കുന്ന ട്രാക്ടര് റാലിക്ക് ശേഷം3മണിക്ക് രാഹുല് ഗാന്ധി പൊതു യോഗത്തില് പങ്കെടുക്കും. രാഹുല് ഗാന്ധി നേരത്തേയും കാര്‍ഷിക ബില്ലിലെ പ്രതിഷേധത്തിന്റെ ഭാഗമായി പഞ്ചാബില് എത്തിയിട്ടുണ്ട്.\nകാര്‍ഷിക ബില്ലിനെതിരെ സംസ്ഥാനത്തെ കര്‍ഷക സംഘടനകള്‍ക്ക് പുറമേ പ്രതിപക്ഷ പാര്‍ട്ടികളും വിദ്യാര്‍ത്ഥികളും സ്ത്രീകളും തെരുവിറങ്ങി കേന്ദ്രസര്‍ക്കാരിനെതിരെ മുദ്രാവാക്യം വിളിക്കുന്ന ഒരു കാഴ്ച്ചയായിരുന്നു പഞ്ചാബില്. കാര്‍ഷിക സംഘടനകളുടെ നേതൃത്വത്തില് ട്രെയിന് തടയല് സമരവും നടത്തി. ഷര്‍ട്ടുകള് അഴിച്ച് റെയില്‍വേ ട്രാക്കില് കുത്തിയിരുന്നായിരുന്നു കര്‍ഷകരുടെ സമരം.\nപുതിയ ബില്ലുകള് കോര്‍പ്പറേറ്റുകളെ സഹായിക്കാനാണെന്നും വിളകളുടെ മേലുള്ള കര്‍ഷകരുടെ താങ്ങുവില ഇല്ലാതാകുമോയെന്ന ഭയത്തിലാണ് കര്‍ഷകര്. കമ്മീഷന് ഏജന്റമാരും കാര്‍ഷിക സമരത്തിന്റെ ഭാഗമായിരുന്നു. കൊവിഡ് പ്രതിസന്ധിക്കിടയിലും ജനങ്ങള് തെരുവിലിറങ്ങുകയും മുദ്രാവാക്യങ്ങള് മുഴക്കുകയുമായിരുന്നു. പഞ്ചാബ് മുഖ്യമന്ത്രി അമരീന്ദര് സിംഗും കര്‍ഷക സമരത്തില് പങ്കെടുത്തു.\nഫാര്‍മേഴ്‌സ് എഗ്രിമെന്റ് ഓഫ് പ്രൈസ് എഷൂറന്‍സ് ആന്റ് സര്‍വ്വീസ് ബില് 2020, ഫാര്‍മേഴ്‌സ് പ്രൊഡ്യൂസ് ട്രേഡേഴ്‌സ് ആന്റ് കൊമേഴ്‌സ് ബില് 2020, എസെന്‍ഷ്യല് കൊമോഡിറ്റീസ് ബില് 2020 ന്നീ ബില്ലുകളാണ് പ്രതിപക്ഷ, കര്‍ഷക എതിര്‍പ്പുകല് മറികടന്ന് ഇരുസഭകളിലും പാസാക്കുകയും രാഷ്ട്പതി റാംനാഥ് കോവിന്ദ് ഒപ്പ് വെക്കുകയും ചെയ്തത്. കാര്‍ഷിക ബില്ലില് പ്രതിഷേധിച്ച് എന്‍ഡിഎയുടെ സഖ്യ കക്ഷിയായ ശിരോമണി അകാലി ദള് സഖ്യം ഉപേക്ഷിച്ചിരിക്കുകയാണ്.\n'നിശബ്ദരാക്കാനാവില്ല', യോഗി കെട്ടിയ കോട്ട പൊളിച്ച് പ്രിയങ്കയും രാഹുലും, കോണ്‍ഗ്രസിന് രാഷ്ട്രീയ വിജയം\nrahul gandhi agriculture punjab congress രാഹുല് ഗാന്ധി പഞ്ചാബ് politics\nfarm bill 2020: congress MP rahul gandhi participate in three day tractor rally in punjab with farmers\nStory first published: Sunday, October 4, 2020, 8:46 [IST]


ഐ.എം.എയും രാംദേവും തമ്മിൽ വീണ്ടും വാക്യുദ്ധം; ഇത്തവണ 'കൊറോണിലി'നെ ചൊല്ലി | IMA against Patanjalis proposal to include Coronil in Uttarakhand govts COVID kit | Madhyamam\ndate_range5Jun 2021 6:45 AM GMT\nഐ.എം.എയും രാംദേവും തമ്മിൽ വീണ്ടും വാക്യുദ്ധം; ഇത്തവണ 'കൊറോണിലി'നെ ചൊല്ലി\nന്യൂഡൽഹി: ഇന്ത്യൻ മെഡിക്കൽ അസോസിയേഷനും (ഐ.എം.എ) പതജ്ഞലി തലവൻ രാംദേവും തമ്മിൽ വാക് യുദ്ധം തുടരുന്നു. പതജ്ഞലിയുടെ 'കൊറോണിൽ' ടാബ്ലറ്റിനെ ചൊല്ലിയാണ് പുതിയ വിവാദം.\nഉത്തരാഖണ്ഡ് സർക്കാറിൻറെ കോവിഡ് 19 കിറ്റിൽ കൊറോണിൽ ഉൾപ്പെടുത്താനുള്ള പതജഞലിയുടെ നിർദേശത്തെ എതിർത്ത് ഐ.എം.എ രംഗത്തെത്തുകയായിരുന്നു. കൊറോണിലിന് ലോകാരോഗ്യ സംഘടന അംഗീകാരം നൽകിയിട്ടില്ലെന്നും അതിലുപരി കേന്ദ്രസർക്കാറിന്‍റെ മാർഗനിർദേശങ്ങളിൽ ഉൾപ്പെടുത്തിയിട്ടില്ലെന്നും െഎ.എം.എ പറഞ്ഞു. ബാബ രാംദേവ് അവകാശപ്പെടുന്നതുപോലെ മരുന്നോ ഗുളികയോ അല്ല ഇതെന്നും ഐ.എം.എ കൂട്ടിച്ചേർത്തു.\n'അലോപ്പതി മരുന്നുകളുമായി കൊറോണിൽ ചേർക്കുന്നത് 'മിക്സോപതി' ആയിരിക്കും. ഇത് സുപ്രീംകോടതിയുടെ ഉത്തരവുകളിൽ അനുവദിച്ചിട്ടില്ല. അതിനാൽ തന്നെ കോടതിയലക്ഷ്യമാകും' -ഐ.എം.എ കൂട്ടിച്ചേർത്തു.\nടാബ്ലറ്റ്, സ്വാസരി വതി, അനു തൈല എന്നിവ അടങ്ങിയതാണ് പതിജ്ഞലിയുടെ കൊറോണിൽ കിറ്റ്. കോവിഡിനെതിരെ ആയുർവേദ പരിഹാരം എന്ന വാക്യത്തോടെയാണ് രാംദേവ് കൊറോണിൽ പുറത്തിറക്കിയത്. എന്നാൽ, കൊറോണയെ തുരത്തുമെന്ന പതജ്ഞലിയുടെ വാദം അംഗീകരിക്കണമെങ്കിൽ ശാസ്ത്രീയമായി തെളിയിക്കണമെന്നും അതുവരെ പരസ്യവാചകം ഉപയോഗിക്കരുതെന്നും ആയുഷ് മന്ത്രാലയം നിർദേശിച്ചിരുന്നു.\nകൊറോണിലിനെ പ്രോത്സാഹിപ്പിക്കുന്നതിനെതിരെ ഐ.എം.എ നേരത്തേയും രംഗത്തെത്തിയിരുന്നു. അലോപതി ചികിത്സയെയും ഡോക്ടർമാരെയും അവഹേളിക്കുന്ന പരാമർശം നടത്തിയതിനെതിരെ ഐം.എം.എ രാംവദേവിനെതിരെ 1000േകാടിയുടെ നഷ്ടപരിഹാര നോട്ടീസും അയക്കുകയായിരുന്നു.\nTAGS:Covid 19 IMA Baba Ramdev Patanjali Coronil Covid 19 Kit\nNews Summary - IMA against Patanjalis proposal to include Coronil in Uttarakhand govts COVID kit


ഡല്‍ഹിയില് നിയമസഭാ തെരഞ്ഞെടുപ്പിനായുള്ള വോട്ടെടുപ്പ് ആരംഭിച്ചു | www.vyganews.com\nഡല്‍ഹിയില് നിയമസഭാ തെരഞ്ഞെടുപ്പിനായുള്ള വോട്ടെടുപ്പ് ആരംഭിച്ചു\nന്യൂഡല്‍ഹി: ഡല്‍ഹിയില് നിയമസഭാ തെരഞ്ഞെടുപ്പിനായുള്ള വോട്ടെടുപ്പ് തുടങ്ങി. രാവിലെ ആറു മണി മുതല് വൈകിട്ട് ആറു മണി വരെയാണ് വോട്ടെടുപ്പ് നട...\nന്യൂഡല്‍ഹി: ഡല്‍ഹിയില് നിയമസഭാ തെരഞ്ഞെടുപ്പിനായുള്ള വോട്ടെടുപ്പ് തുടങ്ങി. രാവിലെ ആറു മണി മുതല് വൈകിട്ട് ആറു മണി വരെയാണ് വോട്ടെടുപ്പ് നടക്കുന്നത്. വോട്ടെടുപ്പ് പ്രമാണിച്ച് ഡല്‍ഹിയില് കനത്ത സുരക്ഷയാണ് ഏര്‍പ്പെടുത്തിയിരിക്കുന്നത്.\nഏകദേശം നാല്‍പ്പതിനായിരത്തോളം പൊലീസുകാരെയാണ് ഇവിടെ വിന്യസിച്ചിരിക്കുന്നത്. നിലവില് അധികാരത്തിലുള്ള ആം ആദ്മി പാര്‍ട്ടിയും ഡല്‍ഹി പിടിച്ചെടുക്കുക എന്ന ലക്ഷ്യത്തോടെ കോണ്‍ഗ്രസും ബി.ജെ.പിയും ശക്തമായ പോരാട്ടമാണ് ഇവിടെ നടത്തുന്നത്.\nKeywords: Delhi, Niyamasabha election, Started, Police\nwww.vyganews.com: ഡല്‍ഹിയില് നിയമസഭാ തെരഞ്ഞെടുപ്പിനായുള്ള വോട്ടെടുപ്പ് ആരംഭിച്ചു


afteralong Shilpa Shetty husband Raj Kundra reopened his instagram account - Malayalam Filmibeat\n| Published: Friday, January 14, 2022, 21:11 [IST]\nകഴിഞ്ഞ വർഷം നീലച്ചിത്ര നിർമാണ കേസിൽ ജാമ്യത്തിലിറങ്ങിയ ഉടൻ തന്നെ രാജ് കുന്ദ്ര തന്റെ സോഷ്യൽ മീഡിയ ഹാൻഡിലുകൾ നിർജീവമാക്കിയിരുന്നു. ജാമ്യത്തിലറിങ്ങിയ ശേഷവും മാധ്യമങ്ങൾക്ക് മുമ്പിൽ പരമാവധി പ്രത്യക്ഷപ്പെടാതിരിക്കാൻ രാജ് കുന്ദ്ര ശ്രമിച്ചിരുന്നു. ജാമ്യത്തിലിറങ്ങി മൂന്ന് മാസം പിന്നിടുമ്പോൾ വീണ്ടും സോഷ്യൽ‌മീഡിയകളിൽ അക്കൗണ്ട് തുറന്നിരിക്കുകയാണ് രാജ് കുന്ദ്ര. ഇൻസ്റ്റഗ്രാമിലാണ് ഇപ്പോൾ താരം അക്കൗണ്ട് തുറന്നിരിക്കുന്നത്. പേജ് പ്രൈവറ്റ് ആക്കി വെച്ചിരിക്കുകയാണ് രാജ് കുന്ദ്ര.\nരാജ് കുന്ദ്ര ആകെ ഫോളോ ചെയ്യുന്നത് റെസ്റ്റോറന്റ് ബാസ്റ്റിൻ എന്ന ഇൻസ്റ്റഗ്രാം ഹാൻഡിൽ മാത്രമാണ്. ഭാര്യ ശിൽപ ഷെട്ടിയെയോ മകൻ വിയാൻ രാജ് കുന്ദ്രയെയോ ഇൻസ്റ്റഗ്രാമിൽ പിന്തുടരുന്നില്ല. 'നിങ്ങളുടെ ജീവിതത്തെ സ്നേഹിക്കുക' എന്നാണ് ഇൻസ്റ്റഗ്രാമിന്റെ ബയോയിൽ രാജ് കുന്ദ്ര കുറിച്ചിട്ടുള്ളത്. ഒമ്പത് ലക്ഷത്തിലധികം ഫോളോവേഴ്സാണ് രാജ് കുന്ദ്രയ്ക്ക് ഇൻസ്റ്റഗ്രാമിലുള്ളത്. അടുത്തിടെ ശിൽപ ഷെട്ടിയും രാജ് കുന്ദ്രയും ഷിർദിയിലെ പ്രശസ്തമായ സായി ബാബ ക്ഷേത്രത്തിൽ സന്ദർശനം നടത്തുകയും പ്രാർഥന കഴിപ്പിക്കുകയും ചെയ്തിരുന്നു.\nAlso Read:'നാൽപ്പതുകളിൽ വരുന്ന പ്രണയവും സാധാര‌ണമാണ്'; പരിഹസിക്കുന്നവരോട് മലൈകയ്ക്ക് പറയാനുള്ളത്!\nതങ്ങളുടെ ആത്മീയ യാത്രയുടെ വീഡിയോ നടി സോഷ്യൽ മീഡിയയിൽ പങ്കുവെച്ചിരുന്നു. രാജ് കുന്ദ്രയുടെ കേസിന് ശേഷം ആദ്യമായാണ് രാജ് കുന്ദ്രയും ഉൾപ്പെട്ട ഒരു വീഡിയോ ശിൽപ ഷെട്ടി സോഷ്യൽമീ‍ഡിയയിൽ പങ്കുവെച്ചത്. ക്രിസ്മസ് ആഘോഷങ്ങൾക്കും ശിൽപയ്ക്കൊപ്പം രാജ് കുന്ദ്ര ഉണ്ടായിരുന്നു. അശ്ലീല നീലചിത്ര നിർ‌മാണ കേസിൽ ജൂലൈയിൽ അറസ്റ്റിലായ രാജ് കുന്ദ്ര ജാമ്യത്തിൽ പുറത്തിറങ്ങിയത് 62 ദിവസത്തെ ജയിൽവാസത്തിന് ശേഷമാണ്. ജയിൽവാസം കഴിഞ്ഞ് പുറത്തിറങ്ങിയ രാജ് കുന്ദ്ര വികാരനിർഭരനായിട്ടാണ് മാധ്യമങ്ങൾക്ക് മുമ്പിൽ പ്രത്യക്ഷപ്പെട്ടത്. പക്ഷെ രാജ് കുന്ദ്ര മാധ്യമങ്ങളോട് ഒന്നും സംസാരിച്ചില്ല. 50000 രൂപ ജാമ്യത്തുക കെട്ടിവയ്ക്കണമെന്ന ഉപാധിയോടെയാണ് മുംബൈയിലെ കോടതി ജാമ്യം അനുവദിച്ചത്. 1400 പേജുള്ള കുറ്റപത്രം ജാമ്യം ലഭിക്കും മുമ്പ് മുംബൈ പൊലീസ് സമർപ്പിച്ചിരുന്നു.\nകേസിൽ തന്നെ ബലിയാടാക്കുകയായിരുന്നെന്നാണു രാജ് കുന്ദ്ര ജാമ്യത്തിന് വേണ്ടി അപേക്ഷിച്ചപ്പോൾ വാദിച്ചത്. കേസിന് ആസ്പദമായ സംഭവത്തിൽ തന്റെ പങ്ക് തെളിയിക്കുന്നതിന് യാതൊരു തെളിവും കുറ്റപത്രത്തിലില്ലെന്ന് കുന്ദ്ര കോടതിയിൽ വാദിച്ചിരുന്നു. ജൂലൈ 19നാണ് അറസ്റ്റ് ചെയ്തത്. സിനിമയിൽ അവസരം തേടുന്ന യുവതികളെ രാജ് കുന്ദ്രയും കൂട്ടാളികളും ചൂഷണം ചെയ്യുകയായിരുന്നെന്ന് കുറ്റപത്രത്തിൽ പരാമർശമുണ്ടായിരുന്നു. ശിൽപ ഷെട്ടിയുൾപ്പെടെ 43 സാക്ഷികളാണ് കേസിലുള്ളത്. ശിൽപ ഷെട്ടിക്ക് കുന്ദ്രയുടെ പദ്ധതികളൊന്നും അറിവുണ്ടായിരുന്നില്ലെന്നും കുറ്റപത്രത്തിൽ പരാമർശമുണ്ട്.\n'തെറ്റിദ്ധരിപ്പിക്കുന്നതും നിരുത്തരവാദപരവുമായ നിരവധി പ്രസ്താവനകളും ലേഖനങ്ങളും എന്റെ പേരിൽ വരുന്നുണ്ട്. എന്റെ നിശബ്ദത ബലഹീനതയായി തെറ്റിദ്ധരിക്കപ്പെട്ടു. എന്റെ ജീവിതത്തിലൊരിക്കലും അശ്ലീലമായവ നിർമിക്കാനോ വിതരണത്തിനോ ഞാൻ മുതിർന്നിട്ടില്ല. എന്നെ വേട്ടയാടുകയാണ്. വിഷയം സബ് ജുഡീസ് ആണ്. അതിനാൽ എനിക്ക് കൂടുതൽ വിശദീകരിക്കാൻ കഴിയില്ല. പക്ഷേ വിചാരണ നേരിടാൻ ഞാൻ തയ്യാറാണ്. സത്യം വിജയിക്കും. ജുഡീഷ്യറിയിൽ പൂർണ്ണ വിശ്വാസമുണ്ട്. ട്രോളിംഗും നിഷേധാത്മകതയും വിഷലിപ്തമായ പൊതുധാരണയും വളരെ ദുർബലമാണ്. ഞാൻ നാണത്താൽ മുഖം മറയ്ക്കുന്നില്ല. എന്നാൽ എന്റെ സ്വകാര്യതയിലേക്ക് ഇനിയും കടന്നുകയറരുതെന്ന് ഞാൻ ആഗ്രഹിക്കുന്നില്ല. എന്റെ മുൻഗണന എല്ലായ്‌പ്പോഴും എന്റെ കുടുംബത്തിനാണ്. ഈ ഘട്ടത്തിൽ മറ്റൊന്നും പ്രധാനമല്ല' രാജ് കുന്ദ്ര അടുത്തിടെ പുറത്തിറക്കിയ പ്രസ്താവനയിൽ പറഞ്ഞു.\nAlso Read: 'ചിരിയിലുണ്ട് ഉത്തരം'; ആൺകുഞ്ഞിനെ ദത്തെടുത്തോയെന്ന ചോദ്യത്തിന് മറുപടിയുമായി സുസ്മിത സെൻ\nafteralong Shilpa Shetty husband Raj Kundra reopened his instagram account\nStory first published: Friday, January 14, 2022, 21:11 [IST]


Emalayalee.com - രാജസ്ഥാന് ബി.ജെ.പി അധ്യക്ഷനും രാജ്യസഭാ എം.പിയുമായ മദന് ലാല് സെയ്‌നി അന്തരിച്ചു\nജെയ്പൂര്: രാജസ്ഥാനിലെ ബി.ജെ.പി അധ്യക്ഷനും രാജ്യസഭാ എം.പിയുമായ മദന് ലാല് സെയ്‌നി (76) അന്തരിച്ചു. അര്‍ബുദ ബാധിതനായ സെയ്‌നി മൂന്ന് ദിവസമായി ഡല്‍ഹി എയിംസില് ചികിത്സയിലായിരുന്നു. രാജസ്ഥാനിലെ സികറില് നിന്നുള്ള നേതാവായ സെയ്‌നി ഭാരതീയ മസ്ദൂര് സംഘത്തിലൂടെയാണ് ബി.ജെ.പി രാഷ്ട്രീയത്തില് എത്തുന്നത്. 1990ല് കന്നി അങ്കത്തില് ഉദയ്പൂര്‍വതി നിയമസഭാ മണ്ഡലത്തില് നിന്ന് വിജയിച്ച സെയ്‌നി രാജസ്ഥാന് രാഷ്ട്രീയത്തില് ശ്രദ്ധേയനായി\nതുടര്‍ന്ന് ബി.ജെ.പിയില് സ്വാധീനമുള്ള നേതാവായി വളര്‍ന്ന സെയ്‌നി ജില്ലാ, സംസ്ഥാന നേതൃത്വങ്ങളിലേക്ക് ഉയര്‍ന്നു. ഓം പ്രകാശ് മാത്തൂര് അധ്യക്ഷനായിരിക്കെ സംസ്ഥാന ജനറല് സെക്രട്ടറിയായി നിയമിതനായ ഓം സെയ്‌നി ഒടുവില് പാര്‍ട്ടി സംസ്ഥാന അധ്യക്ഷ പദവിയിലും എത്തിച്ചേര്‍ന്നു. 1993, 1998 വര്‍ഷങ്ങളില് ലോക്‌സഭയിലേക്ക് മത്സരിച്ചുവെങ്കിലും പരാജയപ്പെട്ടു.\nബി.ജെ.പി വര്‍ക്കിംഗ് പ്രസിഡന്റ് ജെ.പി നദ്ദ, രാജസ്ഥാന് മുഖ്യമന്ത്രി അശോക് ഘെലോട്ട് തുടങ്ങിയ പ്രമുഖര് സെയ്‌നിയുടെ നിര്യാണത്തില് അനുശോചിച്ചു.


Astrology | മനസ് സംഘർഷഭരിതമായിരിക്കും; ദേഷ്യം നിയന്ത്രിക്കുക; ഇന്നത്തെ ദിവസഫലം | Daily Astrological Predictions for May 14 2022 – News18 Malayalam\nHome » photogallery » life » ASTRO DAILY ASTROLOGICAL PREDICTIONS FOR MAY 14 2022 JK GH\nAstrology | മനസ് സംഘർഷഭരിതമായിരിക്കും; ദേഷ്യം നിയന്ത്രിക്കുക; ഇന്നത്തെ ദിവസഫലം\nകുടുംബാംഗങ്ങള്‍ക്കിടയിലും സുഹൃത്തുക്കളുടെ ഇടയിലും നിങ്ങളുടെ പ്രതിഛായ വര്‍ധിക്കാന് സാധ്യത.\n| May 14, 2022, 06:13 IST\nഏരീസ് (Arise - മേടം രാശി) മാര്‍ച്ച് 21നും ഏപ്രില് 19നും ഇടയില് ജനിച്ചവര്: അമിത ജോലിയോ മുന്‍പേ ഏറ്റെടുത്ത ഉത്തരവാദിത്തങ്ങളോ മൂലം നിങ്ങള്‍ക്ക് അല്‍പം ക്ഷീണം തോന്നിയേക്കാം. കണക്കുകൂട്ടിയ സമീപനവും നിങ്ങള്‍ക്കു ലഭിക്കുന്ന ചില സഹായങ്ങളും അത് പരിഹരിക്കാനിടയുണ്ട്. വരാനിരിക്കുന്ന ഒരു ആഘോഷത്തിനായി തയ്യാറെടുക്കുക. ഭാഗ്യചിഹ്നം- ഒരു കറുത്ത ടൂര്‍മാലിന്\nടോറസ് (Taurus - ഇടവം രാശി) ഏപ്രില് 20നും മെയ് 20നും ഇടയില് ജനിച്ചവര്: ഒരു കാര്യം ചെയ്യുന്നതിനു മുന്‍പ് അതേക്കുറിച്ച് ഊഹിക്കരുത്. ഒരേ സമയം പല കാര്യങ്ങള് ചെയ്യുന്നതു കൊണ്ട് നിങ്ങളുടെ മനസ് സംഘര്‍ഷഭരിതമായിരിക്കും. ആരോഗ്യത്തിലും ദിനചര്യകളിലും ശ്രദ്ധിക്കുക. ഭാഗ്യചിഹ്നം- ഒരു ഇഷ്ടിക മതില്.\nജെമിനി (Gemini - മിഥുനം രാശി) മെയ് 21നും ജൂണ് 21നും ഇടയില് ജനിച്ചവര്: നിങ്ങളോടു തന്നെ പ്രതിബദ്ധത കാണിക്കുക. ലക്ഷ്യങ്ങളിലെത്താന് സമയപരിധി നിശ്ചയിക്കുക. വിദേശത്ത് നിന്നുള്ള ഒരു നല്ല വാര്‍ത്തയോ സംഭാഷണമോ നിങ്ങളുടെ മാനസികാവസ്ഥ മെച്ചപ്പെടുത്തും.ഭാഗ്യചിഹ്നം- ഒരു ജ്യൂട്ട് ബാഗ്\nകാന്‍സര് (Cancer - കര്‍ക്കിടകം രാശി) ജൂണ് 22നും ജൂലൈ 22നും ഇടയില് ജനിച്ചവര്: ഉച്ചയോടെ ഒരു തര്‍ക്കം നടക്കുകയും അത് തടസം സൃഷ്ടിക്കുകയും ചെയ്‌തേക്കാം. ബന്ധങ്ങള് സാവധാനം ശക്തിപ്പെടും. ചില പ്രതിസന്ധി ഘട്ടങ്ങളുമായി ബന്ധപ്പെട്ട് നിങ്ങള് ഒരു പ്രൊഫഷണലിനെ സമീപിക്കാന് സാധ്യതയുണ്ട്.ഭാഗ്യചിഹ്നം- ഒരു സമ്മാനം\nലിയോ (Leo - ചിങ്ങം രാശി) ജൂലൈ 23നും ആഗസ്റ്റ് 22നും ഇടയില് ജനിച്ചവര്: കുടുംബത്തോടൊപ്പം ചില സന്തോഷനിമിഷങ്ങള് ഉണ്ടാകും. ജോലിക്കാര്യത്തില് പിന്നോട്ട് പോയേക്കാം. കാലതാമസം നേരിടുന്ന ചില നിയമപരമായ കാര്യങ്ങള് ഇപ്പോള് പരിഗണിക്കപ്പെടും. ഭാഗ്യചിഹ്നം- ഒരു അലങ്കരിച്ച കട\nവിര്‍ഗോ (Virgo) (കന്നി രാശി) ആഗസ്റ്റ് 23നും സെപ്റ്റംബര് 22നും ഇടയില് ജനിച്ചവര്: ജോലിയിലെ പെട്ടെന്നുള്ള ഉയര്‍ച്ച നിങ്ങളുടെ ദിവസം സന്തോഷം നിറഞ്ഞതാക്കും. ദഹനം ശ്രദ്ധിക്കുക. വേഗത കുറയ്ക്കുന്നത് നിങ്ങള്‍ക്കു തന്നെ പിന്നീട് നേട്ടമായേക്കാം. ഭാഗ്യചിഹ്നം- ഒരു വിളക്ക്\nലിബ്ര (Libra - തുലാം രാശി): സെപ്റ്റംബര് 23നും ഒക്ടോബര് 23നും ഇടയില് ജനിച്ചവര്: കുടുംബാംഗങ്ങള്‍ക്കിടയിലും സുഹൃത്തുക്കളുടെ ഇടയിലും നിങ്ങളുടെ പ്രതിഛായ വര്‍ധിക്കാന് സാധ്യത. നിങ്ങള് ഒരു സംഭാഷണം മാറ്റിവയ്ക്കാന് ഉദ്ദേശിക്കുന്നുണ്ടെങ്കില് ഇപ്പോള് അതിനുള്ള സമയമാണ്. ദിവസാവസാനത്തോടെ നിങ്ങള്‍ക്ക് കൂടുതല് വിശ്രമിക്കാനാകും. ഭാഗ്യചിഹ്നം - ഒരു തെളിഞ്ഞ ആകാശം\nസ്‌കോര്‍പിയോ (Scorpio - വൃശ്ചിക രാശി) ഒക്ടോബര് 24നും നവംബര് 21നും ഇടയില് ജനിച്ചവര് : നിങ്ങള്‍ക്കറിയാവുന്ന ചിലര് നിങ്ങളെക്കുറിച്ച് ഗോസിപ്പ് പറഞ്ഞേക്കാം. ഇന്ന് നിങ്ങള് നിങ്ങളിലേക്കു തന്നെ ശ്രദ്ധ കേന്ദ്രീകരിക്കും. ജോലിയില് ഒരു പുതിയ റോള് ലഭിക്കും. ഒരു കുടുംബ സുഹൃത്തിന്റെ സഹായം ലഭിച്ചേക്കാം. ഭാഗ്യചിഹ്നം - ഒരു നിറമുള്ള കുട\nസാജിറ്റെറിയസ് (Sagittarius - ധനു രാശി) നവംബര് 22നും ഡിസംബര് 21നും ഇടയില് ജനിച്ചവര് : പഴയ ചില ഫോട്ടോകള് കാണുന്നതു മൂലം വളരെക്കാലമായി മറന്നുപോയ ഒരു കാര്യം ഓര്‍മ വന്നേക്കാം. ചില സാമ്പത്തിക കാര്യങ്ങള് പ്രതീക്ഷ നല്‍കുന്നതായി തോന്നിയേക്കാം. നിര്‍ത്തി വെച്ചിരിക്കുന്ന ചില കാര്യങ്ങള് പരിഹരിക്കപ്പെടും. പ്രസക്തമായ ഒരു സന്ദേശം ലഭിച്ചേക്കാം. ഭാഗ്യചിഹ്നം - ഒരു പ്രാവിന്റെ തൂവല്\nകാപ്രികോണ് (Capricorn - മകരം രാശി) ഡിസംബര് 22നും ജനുവരി 19നും ഇടയില് ജനിച്ചവര് : സങ്കീര്‍ണ്ണമായ വിഷയങ്ങളോടുള്ള നിങ്ങളുടെ സമീപനം ലളിതമാക്കുക. പരിഹരിക്കപ്പെടാത്ത കാര്യങ്ങള് വീണ്ടും വിലയിരുത്തുക. ഊര്‍ജം നിറഞ്ഞ ദിവസമായിരിക്കും ഇന്ന്. ധ്യാനം നിങ്ങളെ സഹായിക്കും. ഭാഗ്യചിഹ്നം - ഒരു കാപ്പിക്കപ്പ്\nഅക്വാറിയസ് (Aquarius -കുംഭം രാശി) ജനുവരി 20നും ഫെബ്രുവരി 18നും ഇടയില് ജനിച്ചവര് : ഒരു സുഹൃത്തില് നിന്നുള്ള പെരുമാറ്റം പോലും ഈ ദിവസത്തെ മനോഹരമാക്കും. ഷോപ്പിംഗ് നടത്താന് സാധിക്കും. നല്ല ചില മുഹൂര്‍ത്തങ്ങള് നിറഞ്ഞ ദിവസമാണിത്. പുറത്ത് നിന്ന് ഭക്ഷണം കഴിക്കാനുള്ള ആസക്തി നിയന്ത്രിക്കുക. നിങ്ങളെത്തന്നെ കൂടുതല് പ്രകടിപ്പിക്കുക. ഭാഗ്യചിഹ്നം - ഒരു സെറാമിക് ബൗള്\nപിസെസ് (Pisces- മീനം രാശി) ഫെബ്രുവരി 19നും മാര്‍ച്ച് 20നും ഇടയില് ജനിച്ചവര് : പുതിയൊരു ബന്ധം വളര്‍ന്നു വരാന് സമയമെടുക്കും. ക്ഷമയോടെ കാത്തിരിക്കണം. നിങ്ങള്‍ക്ക് ചെയ്യാന് സാധിക്കാത്ത കാര്യങ്ങളില് അമിതമായി പ്രതിബദ്ധത കാണിക്കാതിരിക്കുക. ദേഷ്യം നിയന്ത്രിക്കുക. ഭാഗ്യചിഹ്നം - ഒരു പുരാതന ക്ലോക്ക്. തയ്യാറാക്കിയത്: പൂജ ചന്ദ്ര (സിത്താര- ദി വെല്‍നസ്സ് സ്റ്റുഡിയോ സ്ഥാപക) www.citaaraa.com


മന്ത്രിയെ കാണാൻ എത്തി ഒടുവിൽ സംഘർഷം - Janayugom Online\nHome / District News / Kasaragod / മന്ത്രിയെ കാണാൻ എത്തി ഒടുവിൽ സംഘർഷം\nമന്ത്രിയെ കാണാൻ എത്തി ഒടുവിൽ സംഘർഷം\nPosted on November 20, 2018, 2:08 pm\nകാസര്‍കോട്: ദേവസ്വം മന്ത്രി കടകംപള്ളി സുരേന്ദ്രനുമായി ചര്‍ച്ചയ്ക്ക് എന്ന പേരില് എത്തിയ ബിജെപി നേതാക്കള് വാക്കുതര്‍ക്കമുണ്ടാക്കി. ഇതേതുടര്‍ന്ന് ബിജെപി കാസര്‍കോട് ജില്ലാ പ്രസിഡന്റ് കെ.ശ്രീകാന്ത് അടക്കമുള്ള ആറ് പേരെ പൊലീസ് കസ്റ്റഡിയിലെട്ടു. ഇവരെ ഹോസ്ദുര്‍ഗ് സ്‌റ്റേഷനിലേക്ക് മാറ്റി.\nകാഞ്ഞങ്ങാട് ഗസ്റ്റ് ഹൗസിലായിരുന്നു സംഭവം. മന്ത്രിയെ കാണണമെന്ന് ആവശ്യപ്പെട്ടാണ് നേതാക്കള് എത്തിയത്. മന്ത്രി ഇവരെ കാണാന് അനുവാദം നല്‍കുകയും ചെയ്തു. ആദ്യം നല്ല നിലയില് തുടങ്ങിയ സംസാരം പിന്നീട് വാക്കുതര്‍ക്കത്തിലേക്കും പ്രതിഷേധത്തിലേക്കും നാമജപത്തിലേക്കും നീങ്ങുകയായിരുന്നു. ഇതേതുടര്‍ന്ന് പൊലീസ് ഇടപെട്ട് ഇവരെ ബലംപ്രയോഗിച്ച് ഗസ്റ്റ് ഹൗസിന് പുറത്തിറക്കുകയായിരുന്നു.\nസ്ത്രീധന തര്‍ക്കം: ഭാര്യയുടെ നാവറുത്തു\nശബരിമല വിഷയം പിണറായി വിജയൻ കൈകാര്യം ചെയ്യുന്നത് തെറ്റായ രീതിയിൽ : അമിത് ഷാ\nചൂര്‍ണിക്കര മാതൃകയില് വ്യാജ രേഖകള് വേറെയും; പിന്നില് ഭൂമാഫിയ